ሕውሃትን በተመለከተ ለመንግስት የማቀርበው ጥያቄ፤ የወንጀል ተጠርጣሪ ወይስ የፖለቲካ ባላንጣ? - ያሬድ ኃይለማርያም | ዘ-ሐበሻ የዕለቱ ዜና | Zehabesha Ethiopian News | News For All ዘ-ሐበሻ የዕለቱ ዜና | Zehabesha Ethiopian News | News for All\nሕውሃትን በተመለከተ ለመንግስት የማቀርበው ጥያቄ፤ የወንጀል ተጠርጣሪ ወይስ የፖለቲካ ባላንጣ? – ያሬድ ኃይለማርያም\nየመንግስት ባለሥልጣናት ሰሞኑን ስለተፈጸመው ግድያ እና እልቂት አስመልክቶ በየቀኑ በሚሰጧቸው መግለጫዎች ሁሉ ተጠያቂዎች አድርገው ከሚገልጿቸው አካላት መካከል አንዱ እና ዋነኛው ወያኔ እና ባለሥልጣናቶቹ ናቸው። በአጫሉ ግድያም ሆነ ከዛ በኋላ በተከሰቱት ዘር ተኮር ጭፍጨፋዎች ወያኔ እጇ እንዳለበት ተገልጿል። ለመንግስት የማቀርበው ጥያቄ ታዲያ ህውሃት እና ባለሥልጣናቶቹ እንዲህ አይነት አገርን የማተራመስ እና የሽብር ተግባር ውስጥ ቀጥተኛ ተሳትፎ እንዳላቸው በመረጃዎች ከተረጋገጠ እነዚህ ግለሰቦች በወንጀል ተጠያቂ ለማድረግ ምን እየተሰራ እንደሆነ አብራችው ብትገልጹልን ጥሩ ነው?\nእንደ ድርጅት ህውሃት በዚህ አይነት የሽብር ተግባር ላይ እስከተሰማራ ድረስ ጉዳዩ በፍርድ ቤት ውሳኔ እስኪያገኝ ድረስ ድርጅቱን ሕጋዊ እውቅና መንፈግ እና እቀባ መጣል አይገባም ወይ?\nአመራሮቹ እና አባላቱ በተጠቀሱት ወንጀሎች ላይ ባላቸው የወንጀል ተሳትፎ ልክ ተጠያቂ እንዲሆኑ ለማድረግ በስም ተዘርዝረው ተጠቅሰው፤ ልክ የቀድሞው የደህንነት ሹም ላይ እንደተደረገው የፍርድ ቤት የመያዣ ትዕዛዝ ማውጣት አይገባም ወይ? አንድ ጌታቸውን መያዝ ከባድ ለሆነበት መንግስት ደባቂዎቹንም አብሮ መክሰስ የት ያደርሰዋል ቢባልም ሁሉንም በሌሉበትም ቢሆን ክስ መስርቶ በፍርድ ቤት ጥፋተኝነታቸውን ማረጋገጡ መንግስት ክልሉን ለመቆጣጠር ለሚያደርገው ጥረት (ካለ) አያግዝም ወይ?\nበመላ አገሪቱ ያሉ እና ህውሃት በባለቤትነት በሚያንቀሳቅሳቸው ንብረቶች፤ እንዲሁም የድርጅቱ ባለሥልጣናት እና አመራሮች የሚያንቀሳቅሷቸው ንብረቶች እና የባንክ ሂሳቦቸቸውም ላይ በፍርድ ቤት ትዕዛዝ እገዳ መጣል አይቻልም ወይ?\nከህውሃት ጋር ቀጥተኛ የጥቅም ግንኙነት ያላቸው እና ድርጅቱ አገርን ለማፈራረስ፣ የንጹሃን ዜጎችን ደም ለማፍሰስ እና ሕዝቡን ለማሸበር በሚያደርጋቸው እንቅስቃሴዎች ጋር በተያያዘ የተግባር ተሳትፎ እና ድጋፍ በሚሰጡ ተቋማትን እና ግለሰቦችንስ በሕግ ተጠያቂ ለማድረግ ምን እየተሰራ ነው?\nእነዚህን ጥያቄ ለማንሳት ያስገደደኝ እስካሁን መንግስት በሌሎች ተጠርጣሪዎች ላይ ሕጋዊ እርምጃ እየወሰደ መሆኑን ደጋግሞ ሲናገር ሕውሃትን እና አመራሮችን ግን በመግለጫ ከማውገዝ እና ከመዝለፍ ባለፈ በሕግ ተጠያቂ ለማድረግ ማሰቡንም ሆነ ምን እየሰራ እንደሆነ ግልጽ የሆነ ነገር ስላልሰማው ነው። ህውሃትን ልክ እንደ ግብጽ ወይም አልሻባብ የመሰሉ የውጭ መንግስታት እና ቡድኖች እንዲሁ በመግለጫ እያወገዙ መቀጠል የት ያደርሳል? ህውሃትን በሕግ የማንበርከኩ ሥራ እንዲህ ቀላል ባይሆንም ትግራይን ያቀፈች ኢትዮጵያን ማስቀጠል ከተፈለገ ሂደቱን ከላይ በተጠቀሱት እርምጃዎች ከወዲሁ መጀመር ይገባል።\nመንግስት በሁሉም የአገሪቱ ግዛት የሕግ የበላይነትን የማስፈን ፍላጎት እና አቅም ያለው መሆኑንም ማሳየት ይኖርበታል። ስለ ህውሃት ሲወራ ልክ እንደ አንድ በክፉ የሚነሳና እራሱን የቻለ ሉዓላዊ ጎረቤት አገር አስመስሎ ማቅረቡ ትግራይን ለሕውሃት ሙሉ በሙሉ የመተው አዝማሚያ ይመስላል። በአንድ ወንጀል ተሳትፎ ያላቸውን አካላት ሁሉ አብሮ ማቅረቡ ከፍትሕ እና ሕግን ከማስከበርም ባለፈም ትልቅ የፖለቲካ ፋይዳ አለው።\nተጨማሪ ያንብቡ: ለክብርት ወ/ሪት ብርቱካን ሜዴቅሳ (የመትከል ድጋፍ ኮሚቴ በብሪታንያ)\nበትክክል አስቀምጠሀል ብራቮ:: ባዶ የተቃውሞ መግለጫዎች ዛሬ ምንም እርባና አይኖራቸውም:: መጀመሪያ በወንጀለኛነት የተረጋገጠበት የቀድሞው የደህንነት ሹም ለምን ለፍርድ አይቀርብም? መንግስት ይህን ለማድረግ ጉልበት ከሌለው ይህን ግልፅ ያድርግ:: አንተ እንደገለጥከው እነዚህን ሰዎች ሄዶ በአካል ማሰር እጅግ የሚቀለው አዲስ አበባ ንብረታቸውን ለማገድ ለመንግስት እጅግ ቀላል ነው:: የኢትዮጵያ ብር ኖቶች መንግስት ቢለውጥ ካዝናቸው ባዶ ይቀራል:: ወንጀለኞችን ለማድከም ከጦርነት ውጪ ብዙ አማራጮች አሉ:: የትግራይ ህዝብ ሳይጎዳ ዘራፊና ሀገር አፍራሾችን ለፍርድ ማቅረብ ይቻላል\nአይሄሄ! ቀላል አይመስለኝም። እንደ ዶር አቢይ አያያዝ ቢሆንማ ስልጣን በያዘ ማግስት ነበር የሚለቅማቸው። ችግሩ ማንን ይዞ ነው? በፊትም ይሁን አሁን የምለው የውስጥ ባለሟሎቹ መች በቅጡ ተደመሩና ነው ህውሀትን የሚያክል አስፈሪ አውሬ ብቻውን አደን የሚሄደው ዶር አቢይ? አሁን ገና በዚህ ምስኪን ልጅ ሞት አይደለም እንዴ እነ ሺመልስስ አይናቸው ረጥቦ መጥረግና ማየት የቻሉት? ኢትዮጵያውያን አለመታደል ሆኖ ሌማታችን ላይ የቀረበልንን ማኛ ጤፍ ትተን የጎረቤት ገብስ እንጀራ ላይ ነው አይናችን የሚያርፈው። የዚህን አቢይ ድንቅነት ለሁሉ እድሜ ሰጥቶ ለማየት ያብቃን። ከእውነተኛው ድል በሁዋላ ሰውዬው ለንባብ የሚያበቃልንን ታሪክ ወገን ሲያነበው “ለካንስ ወዶን አልነበረም ውስጡ እየተቃጠለ ትእግስት” ይለን የነበረው ባንል። እንዲህ ነው ልቤ የሚነግረኝ። ይህው ነው። ከጠቅላይ አቃቤ ህግ እንኳ ያ ያለፈው ሰውዬ ምን ሰራ? ይቺኛዋ ግስላ አዳነች አቤቤ ግን ለየት ያለች ናት። ለማየት ያብቃችሁ። የሚያጠግብ እንጀራ ከምጣዱ እንዲሉ።\n“ትግራይን ያቀፈች ኢትዮጵያን ማስቀጠል ከተፈለገ ”\nምን….? ማን ላይ ቆመሽ ማንን ታምያለሽ እንዲሉት፣ ያቅምህን ያህል ማሰቡን ብታስብበት እንዴት ባማረብህ…..!\nእኔ በጣም የሚገርመኝ አሁንም በአብይ ሴራ ፖለቲካ ተስፋ አለመቁረጣችሁ ነው ስንት ግዜ የወያኔ እጅ አለበት ተባላችሁ ሁለት አመት ሙሉ ነገር ግን መረጃ የለም እንዴት አድርጎ ነው ወደ ህግ ሊያቀርበው የሚችለው ወዶት ይመስለሀል ለምን ጌታቸው አልያዘውም ሴራ መሆኑ ሲታወቅ የትግራይ ወጣት አሳልፈን አንሰጥም አለ አንድ መንግስት በጠራራ ፀሀይ የተገደለው እ/ር ስመኝ ራሱ አጠፋ የሚል ከሆነ እንዲሁም ጀነራሎች እና የክልል ባለስልጣናት በተለያየ ሴራ ሲገደሉ ለጊዜው በፉከራ እና ሽለላ የምታልፈው ከሆነ መንግስት ራሱ አሰገዳይ ነው ወይም ተባባሪ ነው የሚል ድምዳሜ ያደርሳል፡፡ አሁን አብይ ኢ/ያ ኢ/ያ ሲል እውነት ይመስላሀል ሺመልስ አብዲሳ ኢ/ያ ኢ/ያ ሲል እውነት ይመስላሀል አትሸወድ ከዚህ በፊት ያደረግዋቸው ንግግሮች ደግመህ ደጋግመህ አድምጣቸው ያኔ ይገባሀል ነገር ግን አንተ ራስህ ሳታውቅ ቀርተህ አይደለም ግማሽ መንገድ አብረሀው መሄድ ስለ ፈለክ ነው፡፡ ያሬዶ መፍትሄ ብለህ ያስቀመጥቃቸው ነጥቦች በፍፁም መፍቲሄ ሊሆኑ አይችሉም ህዘቡ እንደ ሀገር አብሮ እንዳይቀጥል ያደርገዋል እንጂ አንተ እንደምትለው ህዝቡ በቀላሉ ደፍጥጠህ ለመግዛት እጅ ሚሰጥ ህዝብ አይደለም ከፌደራል መንግሰት ከሚደረጉ ጫናዎች ምክንያት የትግራይ ህዝበ በአሁኑ ሰአት ከህወሀት በላይ ከኢትጵያ ጋር መቀጠለል አይፈልግም፡፡ ስለዚህ አብረን ለመቀጠለል መግባባት ፤ መከባበር ፤ መቻቻል አለብን፡፡


ኢህአዴግና መንግስት የራሳቸው ቋንቋ አላቸው የፓርቲ ኮድ የሚባል፡፡ | Hellen's View\n← ሙስናን በስንጥር! ከዚያስ?\nየመንግሥት ሌቦች አደራ-ቢስነትና ሕዝብ ኃላፊነት →\nኢህአዴግና መንግስት የራሳቸው ቋንቋ አላቸው የፓርቲ ኮድ የሚባል፡፡\nወዳጆቼ — በቀጥታ ወደ ቁምነገሩ ከመግባታችን በፊት በቀልድ ዘና ብንል ምን ይላችኋል? (አይዟችሁ አለመሳቅ መብታችሁ ነው!) አያችሁ — ለጊዜው ዋጋው ያልተወደደ ቀልድ ብቻ ስለሆነ እሱም ድንገት ሳይንር ብንዝናናበት ነው የሚሻለን – በኋላ ቀልድ ድሮ ቀረ እያሉ መቆዘም እንዳይመጣ (እንደእነ ጥሬ ሥጋና ክትፎ ማለቴ እኮ ነው!) አሁን ቀልዱን እነሆ – በነፃ፡፡ አንድ ሴናተር ጠበቃው ቢሮ ውስጥ ተቀምጦ አዲስ ዜና ለመስማት በጉጉት ይጠብቃል። ጠበቃውም “ክቡር ሴናተር፤ መጀመርያ የትኛውን ዜና ልንገርዎ— መጥፎውን ወይስ የከፋውን?” ሲል ይጠይቃቸዋል፡፡ ሴናተሩ ትንሽ ያስቡና “መጀመርያ መጥፎውን ልስማ—” ይላሉ፤ደግሞ ምን አመጣህብኝ በሚል ስሜት፡፡ ጠበቃም “ሚስትዎ ግማሽ ሚሊዮን ዶላር የሚያወጣ ምስል እንዳገኘች ሰምቻለሁ” ይላቸዋል ሴናተሩ ተገርመው “ይሄን ነው መጥፎ ዜና ያልከው?እስቲ ደግሞ የከፋውን ያልከውን ንገረኝ ” ይሉታል በጥርጣሬ ዓይን እያዩት፡፡ ጠበቃውም “ምስሉ እኮ የእርስዎና የፀሃፊዎ ነው” አላቸውና እጢያቸውን ዱብ አደረገው፡፡\nአያችሁልኝ —- የቋንቋን ነገር! መግባቢያም መደናቆሪያም ሊሆን ይችላል፡፡ አንዳንዴማ ቋንቋውን የምናውቀው እየመሰለን ሁሉ የምንሸወድበት ጊዜ አለ፡፡ አሁን ለምሳሌ ከኢህአዴግና ከመንግስት ጋር በአንድ ቋንቋ የምናወራ ነው የሚመስላችሁ አይደል? እኔም እስከቅርብ ጊዜ ድረስ እንደዚያ ይመስለኝ ነበር፤ እውነቱ ግን ሌላ ነው፡፡ ኢህአዴግና መንግስት በአማርኛ ቋንቋ የሚያወሩ ቢመስሉም ፍቺው እኛ ከምንረዳው ፍፁም የተለየ ነው፡፡ ይሄኔ እኮ እያፌዝኩ ይመስላችሁ ይሆናል፡፡ ግን ከምሬ ነው፡፡ ኢህአዴግና መንግስት የራሳቸው ቋንቋ አላቸው ፡፡ የፓርቲ ኮድ የሚባል፡፡ ለዚያ እኮ ነው መግባባት ያቃተን፡፡ ያመናችሁኝ ስላልመሰለኝ አንዳንድ ማሳያዎች ማቅረብ ሳይኖርብኝ አይቀርም፡፡ ለናንተ ብቻ ሳይሆን ለራሱ ለኢህአዴግም ጭምር፡፡\nእሱም ራሱ እኮ በኛ ቋንቋ የሚያወራ አድርጎ ነው የሚያስበው፡፡ በነገራችሁ ላይ ከዚህ የተገነዘብኩት አንድ ትልቅ ቁምነገር አለ፡፡ ምን መሰላችሁ? በአማርኛ ቋንቋ ስላወራን ብቻ እንግባባለን ማለት አይደለም፡፡ ሁለት ግለሰቦች በአንድ ቋንቋ እያወሩ ላይግባቡ ይችላሉ፡፡ እኛና ኢህአዴግ ምርጥ ምሳሌዎች ነን፡፡ (“እኛን ነው ማየት” ይሏል ይሄኔ ነው) ይኸውላችሁ —- መንግስት በኢኮኖሚ ውስጥ እጁን ሲያስገባ እኔና እናንተ በስጋት ልንሞት እንችላለን – ያ የምንጠላው ሶሻሊዝም ተመልሶ ነፍስ ሊዘራ ነው ብለን፡፡ አንዳንዶቻችን ደግሞ መንግስት የዘበኝነት ሚና ብቻ ሊኖረው ይገባል በሚል ለመቃወም ሁሉ ይዳዳን ይሆናል (አለማወቅ ደጉ አሉ!) ለዚህ ሁሉ የዳረግን ግን ሌላ ሳይሆን የቋንቋ ችግር ነው፡፡ የኢህአዴግን ቋንቋ አለማወቃችን! አያችሁ —- በኢህአዴግኛ መንግስት ኢኮኖሚ ውስጥ እጁን አስገባ ማለት ገበያውን አረጋጋ ማለት ነው (ቀላል ተሸወድን!) ትዝ ይላችኋል…ከፍተኛ የስኳር እጥረት የተከሰተ ጊዜ …”አሁንስ ክፉ ጊዜ መጣ!” ብለን ተስፋ ቆርጠን ነበር እኮ! ኢህአዴግ ነፍሴ ግን ከትከት ብሎ ሳቀብን (መሳቅ ሲያንሰው እኮ ነው!) የፓርቲ ቋንቋ ባለማወቃችን! ለካስ አገር ያተራመሰው የስኳር እጥረት ያን ያህል ጉድ የሚያሰኝ አልነበረም፡፡ ለምን መሰላችሁ? የስኳር እጥረት በኢህአዴግኛ የስኳር እጥረት አይደለም፡፡ ይልቁንም የኢትዮጵያ ገበሬ የስኳር ተጠቃሚ ሆኗል ማለት ነው፡፡\n(ቋንቋ አለማወቅ እንዴት ያበሽቃል!) አሁን ተላመድነው እንጂ የኑሮ ውድነቱ መናር የጀመረ ጊዜ አበሻ “እግዚኦታ” ሊጀምር ምንም አልቀረውም ነበር፡፡ አውራው ፓርቲ ግን “ኧረ ለበጐ ነው!” እያለ ይማጠነን ጀመር፡፡ መቼም ኢህአዴግ ተዓምር አያልቅበትም አይደል (The Incredible የሚለውን ፊልም አይታችሁታል?) የኑሮ ውድነቱ እድገት ማለት ነው ብሎን ቁጭ አለ፡፡ ያኔ ተረጋጋን፡፡ የአገሪቱ ኢኮኖሚ ባለሁለት ዲጂት ዕድገት በማሳየቱ የመጣ መሆኑን ስንሰማ ሃዘናችን ወደ ደስታ ተቀየረልን (ወይ ነዶ! የፓርቲ ቋንቋ አለማወቅ!) አያችሁ… ለእኛ የኑሮ ውድነት፣ በኢህአዴግ ቋንቋ ዕድገት ማለት ነው (ቀላል ተሸወድን!) ይኸውላችሁ…የእኛና የልማታዊ መንግስታችን ልዩነት ሌሎች እንደሚያስወሩብን ያን ያህል የተጋነነ አይደለም፡፡ ኢህአዴግ እንኳንስ ከእኛ ከመረጥነው ህዝቦቹ (ድምፆቹ ማለት እኮ ነን) ጋር ቀርቶ ለሥልጣን ከሚፎካከሩት ተቃዋሚዎችም ጋር የከፋ ጠላትነት የለውም፡፡\nችግሩ የቋንቋ ብቻ ነው፡፡ የፓርቲውን የኮድ ቋንቋ የሚያውቁት ቁንጮ የኢህአዴግ አመራሮች ብቻ ናቸው (ቁንጮ አመራሩ አድርባይ ሆኗል ነው የተባለው?) ለዚህ እኮ ነው ኢህአዴግና ህዝቡ ለሁለት አስርት ዓመታት መግባባት ያቃተው፡፡ ለምሳሌ ኢህአዴግ የበቆሎ ምርት በጥቂት ዓመታት ውስጥ ኤክስፖርት ማድረግ እንጀምራለን ሲል ልታፌዙበት ትችላላችሁ፡፡ እናንተማ —- በቆሎ ከአገር ውስጥ ፍጆታ ተርፎ በምን ተዓምር ለውጭ አገር ገበያ ይቀርባል ብላችሁ ነው። እሱ ግን እንደዚያ ዓይነት ነገር አልወጣውም – እሱ ሊል የፈለገው በጥቂት ዓመታት ውስጥ “የበቆሎ ምርት እጥረት ጠብቁ ነው!” (የባቢሎን ቋንቋ ሆነባችሁ አይደል?) የኢትዮጵያ መብራት ሃይል ኮርፖሬሽን ከሁለት ዓመት በፊት ምን ነበር ያለን? የኤሌክትሪክ ሃይል ለጐረቤት አገራት ኤክስፖርት ማድረግ እንጀምራለን ሲለን ተገርመን አልነበር (በአማርኛ የሚያወራ መስሎን ነዋ!) ጊዜው ሲደርስ ግን የገጠመን ተደጋጋሚ የሃይል መቆራረጥ ሆነ፡፡ ኮርፖሬሽኑ ዋሽቶናል እያልኩ ግን እንዳይመስላችሁ፡፡ ችግሩ የእኛ ነው – ቋንቋ አለማወቃችን! ግን አንድ ነገር ልንክድ አንችልም፡፡\nኤልፓ ባይዋሸንም እኛ ግን በደንብ ተሸውደናል (በቋንቋ ዕውቀት ማነስ!) “ፓወር ኤክስፖርት አድርገን በፎርየን ከረንሲ እንንበሸበሻለን” ስንል በሻማና በፋኖስ ማዕድ መቅረብ ጀመርን! (ፈረንጅ ይሄ ነው “ዲዛስተር” የሚለው) ባለፈው ሚያዝያ ወር በተካሄደው የአዲስ አበባና የአካባቢ ምርጫም ተሸውደናል ልበል? (በደንብ ነዋ!) ምርጫ ቦርድ፤ “ነፃና ፍትሃዊ ምርጫ ይካሄዳል” ሲለን እውነት መስሎን በደስታ ጮቤ ረግጠን ነበር! ለካስ የቋንቋ ክፍተት የፈጠረው ችግር ነው፤ እንጂማ ቦርዱ “ነፃና ፍትሃዊ ምርጫ ይካሄዳል” ሲል ኢህአዴግ ያለተፎካካሪ ለምርጫው ይወዳደራል ማለቱ ነበር፡፡ መቼም በእኛ ቋንቋ አለማወቅ ቦርዱን መውቀስ “ፌር” አይደለም አይደል? በነገራችሁ ላይ በቅርቡ “የኢህአዴግና የህዝቡ ቋንቋ” የሚል ሳይንሳዊ መጽሐፍ ለማሳተም አስቤአለሁ (ኢህአዴግ ስፖንሰር ካደረገኝ) የአዲስ አበባ መስተዳድር በመዲናዋ የሚታየውን የትራንስፖርት ችግር ከደርግ በተኮረጀ የታክሲ ስምሪት (ቀጣና) እፈታለሁ ሲለን በጄ ብለን የተቀበልነው ቋንቋው ቀጥተኛ መስሎን እኮ ነው፡፡\nለካስ መስተዳድሩም በገዢው ፓርቲ የኮድ ቋንቋ ነው የሚግባባው፡፡ እናም “ታክሲ በቀጣና” የሚለው በኢህአዴግኛ “ታክሲ በወረፋ” አንደማለት ነው (የውጫሌ ውል ትዝ አላችሁ?) በዚህም የተነሳ ዛሬ ድረስ ጠዋትና ማታ ለታክሲ እንሰለፋለን (ቋንቋ አለማወቃችንን እያማረርን) በ2002 ምርጫ ኢህአዴግ ተቃዋሚዎችን በዝረራ ካሸነፈ በኋላ ምን ብሎ ነበር ያጽናናቸው? “ተቃዋሚዎች በፓርላማ መቀመጫ ባይኖራቸውም በአገራዊ ጉዳዮች ላይ የሚሳተፉበት መድረክ ይመቻቻል” አላለም (ከዋሸሁ እታረማለሁ!) ያኔ ታዲያ ሁላችንም ደስ ብሎን ነበር – የጦቢያ ፖለቲካ ሊሻሻል ነው በሚል፡፡ ግን አሁንም ችግሩ የኛ ነበር፡፡ ኢህአዴግ በፓርቲው የኮድ ቋንቋ መናገሩን አልተገነዘብንም፡፡ ለካስ ተቃዋሚዎች በአገሪቱ ጉዳዮች ላይ ይሳተፋሉ ሲል ከእነ አካቴው ይገለላሉ ማለቱ ነበር (እውነትም የባቢሎን ቋንቋ!) በነገራችሁ ላይ ያለፉ ሁነቶችን እየነቀስኩ የኢህአዴግኛ ትርጉማቸውን ሰንግራችሁ —- የፓርቲ ቋንቋ የምችል መስሏችሁ እንዳትሸወዱ! ሁሉንም ያወቅሁት ከህይወት ተመክሮ ነው፡፡ ነገርዬው ከሆነ በኋላ ማለት ነው፡፡ እንጂማ እኔን ለፓርቲ ቋንቋ ማን ያደርሰኛል (ካድሬ መሆንን ይጠይቃላ!) በቅርቡ አንዳንድ የመንግስት መ/ቤት አመራሮች በቴሌቪዥን መስኮት ብቅ እያሉ የሚናገሩትን ሰምታችሁልኛል? ለምሳሌ ያቀዱትን በወቅቱ ማጠናቀቅ ያልቻሉበትን ምክንያት ሲጠየቁ ምን እንደሚሉ ታውቃላችሁ? “የአቅም ማነስ እንዳለብን አንክድም!” ይላሉ – አፋቸውን ሞልተው፡፡ ለምን እውነቱን ተናገሩ የሚል ነገር አልወጣኝም (እውነት ከሆነ አይደለ!) እኔን ያስገረመኝ ይሄን ሲናገሩ በጥፋተኝነት ስሜት አለመሆኑ ነው፡፡\nበቃ የአቅም ማነስን ከአቅም በላይ እንደሆነ ችግር አድርገው ነው የሚያቀርቡት፡፡ ኢህአዴግ አንዳንድ ከቁጥጥሩ በላይ የሆኑ ችግሮች ሲገጥመው “ከደርግ የወረስነው ችግር ነው!” እንደሚለው፡፡ ነገርን ነገር ያነሳዋል እንዲሉ…ካለፈው መንግስት በግድ የተላለፉ አንዳንድ ችግሮች እንደሚኖሩ መካድ አይቻልም፡፡ ለምሳሌ ድህነት፣ ደካማ የሥራና ኋላቀር የፖለቲካ ባህል ተጠቃሽ ናቸው፡፡ እንግዲህ ሳንወድ በግድ ከንጉሱም ሆነ ከደርጉ የወረስናቸውን ችግሮች እንደምንም ታግለን ከመፍታት በቀር አማራጭ የለንም፡፡ እኔን የሚገርመኝ ግን ካለፈው የደርግ ወታደራዊ መንግስት ወደንና ፈቅደን የወረስናቸው አንዳንድ አሰራሮችና ችግሮች ናቸው! ከወረስናቸው ችግሮች አንዱ ሶሻሊዝም ነው (ሶሻሊዝም ችግር እንጂ ምን ሊባል ይችላል!) ሌላው የታክሲ ቀጣና ነው – ወደንና ፈቅደን ከደርግ የወረስነው፡፡ ተሞክሮ የቀረውም የዋጋ ቁጥጥር ወደን የወረስነው ነበር፡፡ (ኢህአዴግ ሳያውቀው “ደርግ ናፋቂ” ሆነ እንዴ?) ወደንና ፈቅደን ችግር ከመውረስ ያውጣን እንጂ ሌላ ምን ይባላል!! በነገራችሁ ላይ ኢህአዴግ ዓለምአቀፍ ሚዲያዎችን እንዳይዘግቡ ከአገር ሲያስወጣ የፕሬስ ነፃነትን ያፈነ ከመሰላችሁ የቋንቋ ስህተት ፈፅማችኋል፡፡ በኢህአዴግኛ የአገር ገጽ ግንባታ ነው፡፡ ካፒታሊዝምን ሲያብጠለጥልና የደረሰባቸውን የኢኮኖሚ ድቀት ደጋግሞ ሲያነሳ ደግሞ “ፊቴን ወደ ቻይና አዙሬአለሁ” ማለቱ ነው፡፡ (በፓርቲው ቋንቋ ማለቴ እኮ ነው!) መልካም የዳግማይ ትንሳኤ በዓል እመኝላችኋለሁ!\nsource: addis admas.com


የቤተክርስቲያን ታሪክ መግቢያ\nPublished on Tuesday, 12 October 2010 23:16\nእግዚአብሔር እንዲህ ይላል፡- በመንገድ ላይ ቁሙ ተመልከቱም የቀደመውንም መንገድ ጠይቁ መልካሚቱ መንገድ ወዴት እንደሆነች ዕወቁ በእሷም ላይ ሂዱ ለነፍሳችሁ እረፍትን ታገኛላችሁ፡፡ ኤር6፡16\nየቤተክርስቲያን ታሪክ ትርጉም\nየቤተክርስቲያን ታሪክ ማለት የክርስትና ዕምነት ታሪክ ማለት ነው፡፡ በቤተክርስቲያን ታሪክ የክርስትና ዕምነት የአምላክ መገለጥ ነው፡፡ ይሁን እንጂ በዘመንና በቦታ የተደረገ ስለሆነ መቼ፣ እንዴት እንደሆነ የምናውቅበትና በጉዞው ሁሉ የገጠሙትን ችግሮችና የምንማርበት ነው፡፡\nየቤተክርስቲያን ታሪክ ጥቅም\nየቤተክርስቲያን ታሪክ የዓለም ታሪክ አንዱን ክፍል ይዞ ስለሚገኝ የሕዝቦችን የሥልጣኔ እርምጃና ታሪክ ለማጥናት ለሚፈልግ ሰው ጠቃሚ መረጃ ይሰጣል፡፡\nአንድም ምዕመን የቤተክርስቲያን ታሪክን ለማጥናት በሚፈልግበት ጊዜ\n- የዕምነቱን ታሪክ ለማወቅ\n- አባቶች በየጊዜው ስላስተማሩበት የትምህርት የሕዝብ ፀባይ እንዴት እንደተሻሻለ ለማወቅና ለማነጽ\n- የቤተክርስቲያንን ከፍተኛነትንና ጠቃሚነት ለመገንዘብና ራሱንም በእምነት ለማጽናት ከፍተኛ ጥቅም አለው፡፡\nየቤተክርስቲያን ታሪክ ጥናት ምንጮች\nየቤተክርስቲያንን ታሪክ በዝርዝር ለማጥናት ለሚፈልግ ሰው\n- በብሉይ ኪዳንና ሐዲስ /መጽሐፍ ቅዱስ/ እና የትርጓሜ መጽሐፍት፣\n- የቤተክርስቲያን ታሪክ አባቶች የጻፏቸው መጻሕፍት / በየጊዜው በተደረጉ ጉባዔዎች የተወሰኑትንና ነገሥታት ለቤተክርስቲያን የደነገግናቸው ሕጎች\n- ታሪኩ በተፈጸመበት ቦታ ተገኝተውና ታሪኩ በተፈጸመበት ዘመን የኖሩ የቤተክርስቲያን የውጭ ታሪክ ጸሐፊዎች የጻፏቸው መጻሕፍት\n- በየጊዜው የተገኙ የክርስቲያናት መቃብራት፣ መቅደሶች፣ ስዕሎች፣ ገንዘቦች፣ ጽሑፎችና እነዚህን የመሳሰሉት ቅርጾች /ለማገናዘብያነት የሚረዱ/\nየቤተክርስቲያን ትውፊታዊ መረጃዎች ያስፈልጉታል፡፡\nየቤተክርስቲያን ዘይቤያዊ ፍቺ\n1) ‹‹ቤተ ክርስቲያን›› የግእዝ ቃል ሲሆን በአማርኛ እንጠቀምበታለን፡፡ ፍቺውም የክርስቲያኖች ቤት የክርስቲያኖች መኖርያ ማለት ነው፡፡ በዚህ ቀጥተኛ አፈታት መሠረት ሕፃኑ፣ ሽማግሌው፣ ወንዱ፣ ሴቱ፣ሁሉም በአንድ ላይ ተሰብስበው ጸሎት የሚያደርስበት የጌታችን ቅዱስ ሥጋና ክቡር ደሙ የሚፈተትበት ቅዱስ ቦታ /ሕንፃ ቤተክርስቲያንን/ ያመላክታል፡፡ የሐዋ 20፡28፣ 1ኛጢሞ3፡15፣ 1ኛ ነገ9፡3\n2) ጌታችንና መድኃኒታችን ኢየሱስ ክርስቶስ የባህርይ አምላክ የዓለም መድኃኒት መሆኑን የሚያምኑ ሰዎች ሁሉ ቤተክርስቲያን ይባላሉ፡፡የያዕቆብ የእስራኤል ወገን የሆኑ በሙሉ ቤተእስራኤል እንደሚባሉ በክርስቶስ ክርስቲያን የሆኑ የክርስቲያን ወገኖችም ቤተክርስቲያን ይባላሉ፡፡ ሐዋ5፡11፣ የሐዋ12፡1፣ 1ኛ ቆሮ3፡16፣ 2ኛ ቆሮ6፡16፣ ዮሐ14፡23፣ የሐዋ 9፡3\n3) የክርስቲያኖችም ማኅበር ፣ የክርስቲኖች ጉባዔ ፣ የክርስቲያኖች ስብስብ /አንድነት/ ቤተክርስቲያን ይባላል፡፡ ሮሜ16፡1፣ 1ኛጴጥ5፡13\nአንዳንድ የቤተክርስቲያን ሊቃውንት ቤተክርስቲያን የሚለው ቃል በምሥጢራዊ አፈታት ሲፈቱ ቤተክርስቲያን ማለት እግዚአብሔር ከሰውና ከመላእክት ጋር ያለው ግንኙነት ነው ይላሉ፡፡ በዚህም መሠረት የቤተክርስቲያን ዕድሜ በሦስት ይከፍሉታል፡፡\n1. ሰው ከመፈጠሩ በፊት በዓለመ መላእክት የነበረች የቅዱሳን መላእክት አንድነት፤\n2. በዘመነ ብሉይ የነበሩ ደጋግ አባቶች ከእግዚአብሔር ጋር የነበራቸው ግንኙነት፤\n3. በጌታችን በመድኃኒታችን በኢየሱስ ክርስቶስ ደም የተመሠረተችውና በመንፈስ ቅዱስ የምትመራው ዓማናዊት ቤተክርስቲያን /የምዕመናን አንድነት / እሷም የፀጋና የፅድቅም ምንጭ ናት፡፡ ኤፌ3፡9\nእነዚህ የቤተክርስቲያን ዕድሜዎች በዝርዝር ስንመለከታቸው\n1) ዓለመ መላእክት\nእግዚአብሔር መላእክትን በከተማ በነገድ መቶ አድርጎ ከፈጠራቸው በኋላ ተሰወረባቸው፤ እነርሱም ፈጣሪያቸን ማን ይሆን እያሉ ይጠይቁ ጀመር በዚህ ጊዜ በክብር ከፍ ብሎ ይገኝ የነበረው ሳጥናኤል ‹‹እኔ ፈጠርኳችሁ›› በማለቱ ክርክር ተነስቶ መላእክት ለሁለት ተከፈሉ፡፡ በመጨረሻም ሳጥናኤልና ሠራዊቱን ወደ ዘላለም ፍርድ፣ ባሉበት የጸኑትን ቅዱሳን መላእክት ደግሞ የዘላለም ህይወትና ክብር ተሰጣቸው፡፡ በዚህም መላእክት ከእግዚአብሔር ጋር ግንኙነት ጀመሩ፡፡ ራዕ12፡28፣ ኢሳ14፡15\n2) በብሉይ ዘመን የነበሩ ደጋግ አባቶች\nበአራት ይከፈላሉ፡፡ እነሱም\n1. ዘመነ አበው 3. ዘመነ ነገሥታት\n2. ዘመነ መሣፍንት 4. ዘመነ ነብያት /ካህናት/ ናቸው፡፡\nየቤተክርስቲያን ታሪክ ከአዳም እስከ ክርስቶስ እርገት 5500 ቅድመ ልደተ ክርስቶስ 34 ዓመተ ምህረት ነው፡፡ /ከፍጥረተ ዓለም እስከ ጰራቅሊጦስ/\nምንጭ ፡- የ/መ/ገ/ጽ/ቅ/ጊ/ቤ/ክ/ሰ/ት/ቤት


ጋምቢያ-ተጠርጣሪዎች እየታሰሩ ነዉ | አፍሪቃ | DW | 03.01.2015\nጋምቢያ-ተጠርጣሪዎች እየታሰሩ ነዉ\nየጋምቢያ መንግሥት ባለፈዉ ማክሰኞ መፈንቅለ መንግሥት ከሞከሩ የጦር መኮንኖች ጋር ግንኙነት አላቸዉ ብሎ የጠረጠራቸዉን የጦር መኮንኖች ማሠሩን ጥሎአል።\nበመፈንቅለ መንግሥት ወደ ስልጣን ከመጡ 20 ዓመታቸዉን የያዙት ፕሬዝዳንት ያሕያ ጃሜሕ ሴራዉን የዶለቱት ዩናይትድ ስቴትስ፤ ጀርመንና ብሪታንያ የሚኖሩ ናቸዉ በማለት አዉግዘዋል። እንዲሁም የኬንያ መንግሥት ከሁለት ሳምንት በፊት ያፀደቀዉ የፀረ-ሽብር ሕግ አንዳድ አንቀፆች ተግባራዊ እንዳይሆኑ የሃገሪቱ ከፍተኛ ፍርድ ቤት ትናንት ማገዱ ይታወቃል። የኬንያ ፀረ ሽብር ሕግና የፍርድ ቤቱ ርምጃ የዕለቱ ትኩረት በአፍሪቃ መሰናዶ የመጀመርያዉ ርዕስ ነዉ። የዕለቱ ትኩረት በአፍሪቃ ሁለተት ርዕሶችን ይዞአል።\nበምዕራብ አፍሪቃዊትዋ ሃገር በጋምቢያ ከከሸፈዉ መፈንቅለ መንግሥት በኋላ በርካታ ወታደራዊ ኋይላትና ሲቢል ማሕበረሰቦች መያዛቸዉ ተገልፆአል። የመፈንቅለ መንግሥት ሙከራዉ አሸባሪነት ነዉ ያሉት ፕሬዚደንት ያህያ ጃሜህ ሙከራዉ ድጋፍ ያገኘዉ ከዩኤስ አሜሪካ ከጀርመንና ከብሪታንያ ነዉ ሲሉ ኮንነዋል።\nየጋምቢያ ባለሥልጣን መስርያ ቤት እንደገለፀዉ ከቀናቶች በፊት መንግሥትን ለመገልበጥ ሊደረግ የነበረዉን ሙከራ እቅድና በመዲና ባንጁል የባህር ወደብ በቆሙ ግዙፍ የቃ መጫኛ ሳጥኖች ዉስጥ እጅግ በርካታ አዉቶማቲክ የጦር መሳርያና ፈንጂዎችን ማግኘቱንና በቁጥጥር ስር ማድረጉን አስታዉቆአል። እንደ ጋምቢያ የደህንነት መስርያ ቤት፤ ይህ እጅግ በርካታ የጦር መሳርያ ምናልባትም የፕሬዚዳንቱን መቀመጫ ለማጥቃት ጥቅም ላይ ሊዉል እንዳልሆነ ነዉ የተመለከተዉ። በዚህም ይህንን ለማጣራት በቁጥጥር ሥር የዋሉት ወታደራዊ ኃይሎችና ሲቢሎች ላይ ምርመራ ይካሄዳል። በጋምቢያ መዲና ባንጁል በሚገኝ ከፍተኛ የትምህርት ተቋም የጋዜጠኝነት ትምህርቱን በመከታተል ላይ ያለ ስሙ እንዳይገለፅ ያልፈለገ አንድ የአይን እማኝ ባለፈዉ ማክሰኞ የጋምቢያዉ ፕሬዚዳንት ያህያ ጃሜህ በሌሉበት የመንግሥት ግልበጣ ሙከራዉ እንደተካሄደ በስልክ ለዶይቼ ቬለ እንደገለፀዉ ማለዳ ላይ ከፍተኛ የጦር መሳርያ ፍንዳታ ነዉ የተሰማዉ።\n« ማለዳ ጠዋት ከእንቅልፋችን እንደተነሳን የተነገረን ከባድ የመሳርያ ፍንዳታ እንዳለ ነዉ። የተኩስ ልዉዉጡ በፕሬዚደንቱ መቀመጫ በጃሜህ ታማኞችና ከጎረቤት ሴኔጋል በመጡት ጥቃት አድራሾች መካከል ነዉ። ሃገሪቱ ከማለዳ አንስቶ ዉጥረት ዉስጥ ነበረች። ሰዎች ከስራ ቦታ እንዲመለሱ ታዘዙ፤ ነዋሪዎች ሁሉ ከየቤታቸዉ ወደ ዉጭ ለመዉጣት ሁሉ ፈርተዉ ቤታቸዉን ዘጉ። እንዲሁም በሃገሪቱ ጎርጎረሳዉያኑ 1994 ዓ,ም ፕሬዚዳንት ያህያ ጃሜህ ወደ ሥልጣን ሲመጡ የተከሰተዉ ዓይነት ሁኔታ ዳግም እንዳይከሰት በመፍራት ጥቂት ሰዎች ሩዝና ሌሎች የምግብ አይነቶችን ለመግዛት ወደ ሱቅ የወጡም ነበሩ። ብዙዎች ፈርተዋል። ሱቆች፤ ባንክና ሌሎች የብዙሃኑ መጠቀምያ መስርያ ቤቶች ሁሉ ተዘግተዉ ነበር፤ ነገር ግን ከጥቂት ደቂቃዎች በኋላ ሁሉ ነገር ተረጋጋ ፤ ሁላችንም ከቤታችን ከሰዎችና ከጓደኞቻችን ጋር ለመነጋገር ወደ ጎዳና ወጣን። አሁን ሁሉ ነገር ወደ ቀድሞዉ ሁኔታ ተመልሶአል»\nበያዝነዉ ሳምንት ሰኞ ለማክሰኞ አጥብያ ሌሊት የታጠቁ የሃገሪቱ የቀድሞ ወታደራዊ ኃይል አዛዥ የላሚን ሳኔህ ደጋፊዎች በፕሬዚዳንቱን መቀመጫና አንድ ወታደራዊ ጦር ሰፈር ላይ በከባድ መሳርያ ጥቃት በማድረስ ዘልቀዉ ገብተዉ ነዉ ጥቃት የጣሉት። እንዲያም ሆኖ የፕሬዚዳንቱ ወታደራዊ ኃይሎች በከባድ የተኩስ ልዉዉጥ ጥቃቱን ለመከላከልና ሁኔታዉን በቁጥጥር ሥር ለማድረግ ዕድል ይቀናቸዋል። በጋምቢያ መዲና በከፍተኛ ትምህርት ተቋም የጋዜጠኝነት ትምህርቱን በመከታተል ላይ የሚገኘዉ ጋምቢያዊዉ የዓይን እማኝ እንደገለፀዉ ለመንግሥት ግልበጣዉ ተጠያቂ ሴኔጋል ዉስጥ ይኖሩ የነበሩት የቀድሞዉ ወታደራዊ ኃይል አዛዥ ናቸዉ።\n« ባለን መረጃ መሰረት፤ የመንግሥት ግልበጣ ሙከራዉ የተደረገዉ በቀድሞ የቅርብ ወታደራዊ መኮንን በላሜን ሳኔህ እንደሆነ ነዉ የሚታመነዉ። ይህን መፈንቅለ መንግሥት የመሩት ሳኔ በጎረቤት ሃገር ሴኔጋል የሚገኙ ሲሆን ፤ በባንጁ ፕሬዚዳንት መቀመጫ የቀድሞ የብሔራዊ ጦር አዛዥ እሳቸዉ ናቸዉ። ከቀድሞ የጦር መኮንኖች ጋር በመተባበር ነዉ መፈንቅለ መንግሥቱን የመሩት።»\nበምዕራባዊትዋ ሃገር በጋምቢያ የተሞከረዉን የመንግሥት ግልበጣ ለማክሸፍ በተካሄደ የተኩስ ልዉዉጥ የቀድሞዉን ወታደራዊ አዛዥ ሴናህን ጨምሮ አምስት ሰዎች መገደላቸዉ ተገልፆአል። እንደ ዓይን እማኞች በፕሬዚዳንት መቀመጫ ቅፅር ግቢ ዉስጥ በነበረዉ ከፍተኛ የተኩስ ልዉዉጥ ምክንያት ወደ ከተማዉ እንብርት የሚወስደዉ ጎዳና በፀጥታ አስከባሪ ኃይሎች ቁጥጥር ስር ለረጅም ሰዓታት ተዘግቶ ቆይቶአል። የጋምቢያ መንግሥት ባለፈዉ መንግሥት ከመፈንቅለ መንግሥቱ ሙከራ ጋር ግንኙነት አላቸዉ ብሎ የጠረጠራቸዉን የጦር መኮንኖች ማሠሩን እንደቀጠለ ነዉ። የጋምቢያ የሥለላ ድርጅት ባለሥልጣናት እንዳስታወቁት ከከሸፈዉ መፍንቅለ መንግሥት ሞካሪዎች ጋር በአባሪ ተባባሪነት የተጠረጠሩ ወደ ሃያ የሚጠጉ የጦር መኮንኖችና የሲቢል ፖለቲከኞች ናቸዉ እስካሁን የታሰሩት።የጋምቢያዉ ፕሬዚዳንት ያህያ ጃሜህ ካቢኔያቸዉንና ዉታደራዊ ሃሎችን በአዲስ ማዋቀር ላይ እንደነበሩ ተመልክቶአል። ምናልባት ይህ የመንግሥት ግልበጣ ከዚህ ጋር ተያያዥነት ይኖረዉ ይሆን?\n«እኔ እስከማዉቀዉ ድረስ መንግሥት በዚህ ጉዳይ እጅግ የተጨነቀ ይመስላል። እዚህ ሃገርዉስጥ ከፍተኛ የሰብዓዊ መብት ጥሰት አለ፤ በፖለቲካ ምክንያት ብቻ ሰዎች ያለምንም ምክንያት ይዋከባሉ ይታሰራሉ። በርካታ ነገሮች አሉ እናም፤ ይህ አንዱ ምክንያት ይመስለኛል፤ ፕሬዚዳንቱ በሌሉበት ስልጣናቸዉን ለማስለቀቅ ሙከራ የተደረገዉ»\nበጋምብያ የመንግሥት ግልበጣ ሙከራ ሲደረግ ከሃገር ዉጭ የነበሩት ፕሬዚዳንት ያህያ ጃሜህ ሙከራዉ ከሽፎ ሃገሪትዋ በያህያ ወታደሮች በቁጥጥር ሥር ከዋለች በኋላ በማግሥቱ ፕሬዚዳንቱ ቻድን አቋርጠዉ ሃገራቸዉ መመለሳቸዉ ተዘግቦአል። ያህያ በመፈንቅለ መንግሥት ሙከራዉ በተደረገበት ወቅት በፈረንሳይ ይሁኑ አልያም በዱባይ በግልፅ የተነገረ ነገር የለም። የጋምቢያዉ ፕሬዚደንት ሥልጣን ከአሁን ወድያ ምን ያህል አስተማማኝ ይሆን? የጋምቢያዊዉ የዓይን እማኝ በሃገሪቱ በተደጋጋሚ መፈንቅለ መንግሥት መካሄዱን ይገልፃል።\n« በሃገሪቱ ይህ አይነት የመንግሥት ግልበጣ ሙከራ ሲደረግ ለአራተኛ ጊዜ መሆኑ ነዉ፤ እስከዛሬ ግን አልተሳካም። ፕሬዚዳንቱ ራሳቸዉ ወደዚህ ስልጣን የመጡት በመፈንቅለ መንግሥት ነዉ። ያህያ ስልጣን ላይ ከወጡ ጀምሮ በርካታ መፈንቅለ መንግሥት ተካሂዶአል። ተቃዋሚዎቹ ሃገሪቱ በጣም ከባድ ሁኔታዎች ላይ እንዳለች ነዉ የሚያስቡት። ሰዎች ደህንነት አይሰማቸዉም በዚህ ወቅት የደህንነት ሰራተኞች ህዝቡ ዉስጥ በመግባት የተለያየ የሰብዓዊ መብት ጥሰቶችና የመሳሰሉ ነገሮች ይፈፀማሉ ይፈፀማሉ። አገዛዙ እጅግ ጨካኝ ነዉ። በዚህም ምክንያትም ይመስለኛል መፈንቅለ መንግሥት ተካሂዶ እሳቸዉን ከስልጣን ለማባረር ጥረት እየተደረገ ያለዉ።»\nጋምቢያ በጎርጎረሳዉያኑ 1965 ዓ,ም ከብሪታንያ ቅኝ ግዛት ከተላቀቀች በኋላ ለ29 ዓመታት የፕሬዚዳንት መንበሩን ተቆናጠዉ የቆዩትን የመጀመርያ የጋምቢያ ፕሬዚዳንት ዳዋዳ ጃዋራ፤ አሁን ለ20 ዓመታት የፕሬዚዳንትነት በትረ ሥልጣኑን ይዘዉ በሚገኙት በፕሬዚዳንት ያህያ ጃሜህ ወታደራዊ መፈንቅለ መንግሥት ከሥልጣን መወገዳቸዉ ይታወቃል። ጃሜህ በስልጣን ለመቆየት በተለያየ ጊዜ ፖለቲካዊ አቋማቸዉን በመቀየራቸዉ በሃገሪቱ በተካሄዱ ምርጫዎች ዳግም ተመርጠዋል። ጃሜህ ለማህበረሰቡ ቀረቤታ እንዳላቸዉም ለማሳየት ሙከራ ቢያደርጉም፤ በሃገሪቱ የፕሪስ ነፃነት ላይና ተቃዋሚዎች ላይ በሚደረገዉ ጫና ተደጋጋሚ ትችት ገጥሞአቸዋል። በአሁኑ ወቅት የጋምቢያ ፖለቲካዊ አለመረጋጋት ምን ያህል ይሆን?\n« መንግሥት ግልበጣዉ ከሽፎ ሁኔታዎች ሁሉ በቁጥጥር ሥር ከሆኑ በኋላ በአሁኑ ወቅት በሃገሪቱ ዉጥረት ነግሶ ይታያል። ግን ይህ ይሆናል ብለን አልጠበቅንም፤ ምክንያቱም እጅግ ጨካኔ የተሞላ ሰዉ ባለበት፤ ሰዎች በግልፅ መናገር ይፈራሉ፤ እጅግ አደገኛ ቢሆንም ለሁኔታዉ በአሁኑ ወቅት እኔ ለራድዮ ቃለ- ምልልሥ የምሰጠዉ የመጣዉ ይምጣ ብዬ ነዉ። ምክንያቱም ስለሆነዉ ነገር ሰዎች በትክክል ማወቅ አለባቸዉ። እና ሰዎች በጣም ፈርተዋል። ይህ ሁኔታ የጋምቢያን ምንነት የሚገልፅ አይደለም። ሃገራችን እጅግ ሰላም የሰፈነባት ነበረች። አሁንም ሁሉ ነገር በጥሩ ሁኔታ እንዲያልፍ እየፀለይን ተስፋ እናደርጋለን።»\nየመንግሥት ብዙሃን መገናኛዎች ስለ መፈንቅለመንግሥት ሙከራዉ ምን ዘግበዉ ይሆን?\n« ስለ መፈንቅለ መንግሥት ሙከራዉ መንግሥት በሚቆጣጠረዉ የብዙሃን መገናኛ አንድም ቃል አልተዘገበም። መንግሥትም ስለ መፈንቅለ መንግሥት ሙከራዉ እስካሁን በይፋ የገለፀዉ ነገርም የለም። ስለዚህ ህዝቡ ከዲፕሎማትና ሌላ ምንጮች በመደገፍ ከዉጭ መረጃን ያገኛል»\nእንድያም ሆኖ ፕሬዚዳነት ያህያ ጃሜህ መፈንቅለ መንግሥቱ በተደረገ በሁለተኛ ቀን በሰጡት መግለጫ ዩኤስ አሜሪካ፣ ጀርመን እና ብሪታንያ የሚገኙ ኃይሎች ያሏቸዉ ድጋፍ ያለበት የአሸባሪዎች ጥቃት ነዉ የተካጌደዉ ሲሉ ማዉገዛቸዉ ተዘግቦአል። የዩናይትድ ስቴትስ የዉጭ ጉዳይ ሚኒስቴር ትናንት ባወጣዉ መግለጫ በጋምቢያዉ የመፈንቅለ መንግሥት ሙከራ እጁ እንደሌለበት፤ እንዲህ ባለ መንገድ ስልጣን ለመያዝ የሚደረግ ጥረትንም እንደሚያወግዝ አስታዉቋል።\nቀጠን ባለ ወሽመጥ አትላንቲክ ዉቅያኖስን በጥቂቱ የምትዋሰነዉና 1, 7 ሚሊዮን ነዋሪዎች የሚገኙባት ምዕራብ አፍሪቃዊትዋ ትንሽ ሃገር ጋምቢያ፤ በሴኔጋል አዋሳኝነት ብቻ ታቅፋ የምትገኝ ሃገር መሆንዋ ይታወቃል። ዘጠና በመቶ የሚሆነዉ ነዋሪዋ ደግሞ የእስልምና ሐይማኖት ተከታይ ነዉ። በቅርቡ የተመድ ይፋ ባደረገዉ ዘገባ በትንሽቱ ምዕራብ አፍሪቃዊትዋ ሃገር በጋምቢያ ከፍተኛ የሰብዓዊ መብት ጥሰት እንደሚፈጸም አመልክቷል።\nናይሮቢ-የኬንያ ፀረ ሽብር ሕግና የፍርድ ቤቱ ርምጃ\nየኬንያ አዲሱ የደህንነት ሕግ አንዳንዳ አንቀፆች እስኪ መረመሩ ድረስ ተግባራዊ እንዳይሆኑ የሃገሪቱ ከፍተኛ ፍርድ ቤት አግዶአል። ከሁለት ሳምንት በፊት የፀረ- ሽብር ሕጉን የኬንያ ምክር ቤት በድምፀ ብልጫ ካሳለፈ በኋላ ፕሬዚደንት ኡሁሩ ኬንያታ በፊርማ ማፅደቃቸዉ ይታወቃል ። የመብት ተሟጋቾችና ተቃዋሚ ፓርቲዎች ሕጉ ከሃገሪቱ ሕገ መንግሥት ጋር የማይጣጣምና የዜጎችን ሰብዓዊ መብት የሚጥስ ነዉ ሲሉ ተቃዉመዉታል። የኬንያ ከፍተኛ ፍርድ ቤት ዳኛ ጆርጅ ኦዱንጋ ትናንት አርብ እንዳስታወቁት «ከሕጉ-አንቀፆች ስምንቱ የኬንያን የሰብዓዊ መብት ሕጎች የሚጥሱ ናቸዉ የሚል ሥጋትን ቀስቅሶአል። የኬንያ ከፍተኛ ፍርድ ቤት ካገዳቸዉ ስምንት ሕግ ጋቶች መካከል አንዱ የመንግሥትን ስም በሚያጠፉ ጋዜጠኞች እንዲሁም የፖሊስ ምርመራን የሚተቹ ዘገባዎችን ያቀረቡ ጋዜጠኞች የሶስት ዓመት እስራት አልያም 56 ሺህ ዶላር ቅጣትን ይደነግጋል። በፀረ-ሽብርተኝነት ህጉ ወደ ሃገሪቱ የሚገቡ የስደተኞች ቁጥርን የሚወስን አንቀፅ እንደተካተተበትም ተመልክቶአል። የኬንያ ከፍተኛ ፍርድ ቤት ዳኛ ጆርጅ ኦዱንጋ እንደገለፁት « ሽብርተኝነትን ለመዋጋት ብለን ነፃነትና መሰረታዊ መብቶችን ልንገድብ አንችልም»። ፕሬዚዳንት ኡሁሩ ኬንያታ ከሁለት ሳምንት በፊት ያፀደቁትንና አርብ ዕለት በታገደዉ የፀረ- ሽብር ሕግ ዉሳኔ ላይ ተካፋይ የነበሩት ኬንያዊዉ የሕገ መንግሥት ጉዳይ ባለሙያ ቦብይ ሙካንግ ፀረ-ሽብር አንቀፆቹ መሻር እንዳለባቸዉ ገልፀዋል።\n«(ፍርድ ቤቱ ያገዳቸዉ) የፀረ-ሽብር ሕጉ ክፍሎች መሻር አለባቸዉ።ምክንያቱም በኬንያ ሕገ-መንግሥት መሠረት ሕገ-መንግሥቱን የሚቃራን ማንኛዉም ሕግ ተቀባይነት አይኖረዉምና።»\nየዛሬ ሁለት ሳምንት ፕሬዚዳንት ኡሁሩ ኬንያታ አዲሱንና አወዛጋቢዉን ፀረ- ሽብር አዋጅ ሲፈርሙ ሕጉ ከየትኛዉም የሰብዓዊ መብት ድንጋጌዎች ወይም የሕገ-መንግሥቱ አንቀፆች ጋር አይጋጭም ሲሉ ተናግረዉ ነበር። እንደ ኡሁሩ ሃገሪቱ የተደቀኑባትን የሽብርተኝነት ስጋቶች ለመዋጋት ሕጉ የሚያስፈልጋትን ሁሉ ያሟላል፤ ሕጉን መፍራት ያለባቸዉም ወንጀለኞች ብቻ ናቸዉ ሱሉም ተናግረዋል። ተቃዋሚዎቻቸዉ በበኩላቸዉ የወንጀል ተጠርጣሪዎችን ያለምንም ክስ ከ 90 እስከ 360 ቀናት ያለምንም ክስ መያዝን የሚፈቅደዉ ሕግ ነፃነትና የሃሳብ መግለፅ መብትን ደፍጣጭ ነዉ ሲሉ ተቃዉመዋቸዉ ነበር።\nCORD በሚል ምሕፃረ-ቃል የሚጠራዉ የኬንያ ዋነኛ ተቃዋሚ ፓርቲ የከፍተኛ ፍርድ ቤቱን ዉሳኔ በደስታ ነዉ የተቀበለዉ። የፓርቲዉ መሪና የቀድሞዉ ጠቅላይ ሚንስትር ራይላ ኦዲንጋ እንደሚሉት በዴሞክራሲ ስም የኬንያዉያን መብትና ደሕንነት ለድርድር መቅረብ አይኖርበትም።\nቁልፍ ቃላት ባንጁል-ተጠርጣሪዎች እየታሰሩ ነዉ


Saturday, 16 February 2013 13:45\n“ፍትሕን በራሴ” ለንባብ በቃ\nበእውነተኛ ታሪክ ላይ የተመሰረተውና በሊዛ ተሾመ የተደረሰው “ፍትህን በራሴ” ረዥም ልቦለድ መፅሐፍ ለንባብ በቃ፡፡ 248 ገፅ ያለው መፅሐፍ በሀገር ወስጥ 40.50 ብር፣ በውጭ ሀገራት ደግሞ 10 ዶላር እየተሸጠ ሲሆን ደሪሲዋ መታሰቢያቱን ለወሲብ ጥቃት ተጎጂዎች አድርጋለች፡፡ መፅሐፉ በኢንተርናሽናል ሊደርሺፕ ኢንስቲትዩት ማተሚያ ቤት የታተመ ሲሆን ደራሲዋ ካሁን ቀደም “አሜከላ ያደማው ፍቅር” የተሰኘ መፅሐፍ ለንባብ አብቅታለች፡፡\nSaturday, 16 February 2013 13:28\nየቀኝ ጌታ ዮፍታሔ መጽሐፍ ረቡዕ ይመረቃል\nአሁን በህይወት በሌሉት ታዋቂው ገጣሚ ዮሐንስ አድማሱ የተዘጋጀው “የቀኝ ጌታ ዮፍታሔ ንጉሤ አጭር የሕይወቱና የጽሑፉ ታሪክ” የተሰኘ መጽሐፍ የአዲስ አበባ ዩኒቨርሲቲ የመጻሕፍት ዝግጅት ተቋም የፊታችን ረቡዕ በ10፡30 በብሔራዊ ቴአትር እንደሚመረቅ ተገለፀ፡፡ መጽሐፉን የገጣሚ ዮሐንስ አድማሱ ወንድም የሆኑትና ባለፈው ሳምንት ሕይወታቸው ያለፈው ዶ/ር ዮናስ አድማሱ ኤዲት እንዳደረጉት ታውቋል፡፡ በመጽሐፉ ምረቃ ዕለት ከዮፍታሔ ንጉሤ ሥራዎች ተቀንጭበው የሚቀርቡ ሲሆን፤ ዮፍታሔ የደረሰውን “አፋጀሽኝ” ትያትርን ለመጀመሪያ ጊዜ የተወኑት አቶ በለጠ ገብሬ ይገኛሉ፡፡ ከአቶ በለጠ ሌላ አርቲስት ሃይማኖት አለሙ በመርሃ ግብር አስተዋዋቂነት፣ ደራሲና ሃያሲ አቶ አስፋው ዳምጤ እና ፕሮፌሰር ሺፈራው በቀለ ስለ መጽሐፉ አስተያየት፣ ፕሮፌሰር ማስረሻ ፈጠነ ስለ ሕትመቱ እንዲሁም ዶ/ር ያዕቆብ አርሳኖ ንግግር ያደርጋሉ ተብሎ ይጠበቃል፡፡\nSaturday, 16 February 2013 12:15\nጠ/ሚ ኃይለማርያም ደሳለኝን “ዕጣ ወጥቶልኝ” አነጋገርኳቸው!\n* ተቃዋሚዎች የመሰብሰቢያ አዳራሽ የሚያከራየን አጣን አሉ!\n* የሆቴል ባለቤቶች “ለምን እንደጭራቅ ፈሩን” ብለው ራሳቸውን ይጠይቁ!\nበተለያዩ ጊዜያት ከአገራችን ከፍተኛ ባለሥልጣናት ጋር የመገናኘትና ኢንተርቪው የማድረግ ውጤት አልባ ሙከራዬን በተመለከተ በማቀርባቸው መጣጥፎች የተነሳ አንድም ትላልቅ ባለስልጣናትን የማግኘት ከፍተኛ ረሃብ አሊያም ወደ ፖለቲካው ሙያ የመግባት ፅኑ ፍላጎት እንዳለኝ የሚያስቡ የዋሆች አይጠፉም ብዬ እገምታለሁ፡፡ (ሥራዬን በአቋራጭ ማመልከቻ እንደማስገባት እየቆጠሩት) እነሱ ይሄን ማሰባቸው ኃጢያት ነው የሚል አቋም ባይኖረኝም በመርህ ደረጃ ሃሳባቸው የአመለካከት ችግር ያለበት መሆኑን በማያዳግም መልኩ መንገር ተገቢ ነው ብዬ አምናለሁ (የኢህአዴግን መግለጫ መሰለ አይደል?) እናላችሁ --- ለእኒህ የዋሆች አንድ ቀልድ አዘል ቁምነገር ልነግራቸው ፈለግሁ (እንደኢህአዴግ መፈረጅ ስለማልወድ ነው!)\nከጥቂት ዓመታት በፊት የሆነ ነው፡፡ አንድ ወጣት ሚኒባስ ታክሲ ውስጥ ኀይሌ ገብረሥላሴ ወደ ፖለቲካው ሊያተኩር ነው የሚለውን ወሬ ጮክ ብሎ ለጓደኞቹ ያወራል፡፡ ከጓደኞቹ መካከል ይህንን ጨዋታ ከጎኑ ለተቀመጡ አዛውንት ሊያጋራ የፈለገው ወጣት ወደሳቸው ዞር ብሎ -\n“ይህን ታሪክ ሰሙ አባባ?”\n“ኃይሌ ገ/ሥላሴ “ሩጫውን ትቼ ፖለቲካው ላይ ላተኩር ነው የምፈልገው” አለ የተባለውን”\n“ምን ነካው እሱ ደሞ ---- ከእውነት ወደ ውሸት ይሄዳል እንዴ?” ሲሉ ዘበቱ አዛውንቱ፡፡\nመቼም የአገር ሽማግሌ አይጥፋ ነው (እንደ ኀይሌ የሚሰማ ሲገኝ ነዋ!) ይሄው ከዚያ ወዲህ ጀግናው አትሌታችን “ፖለቲካ ለምኔ!” በማለት ሙያው ላይ አተኩሮ በመትጋት ላይ ነው - እውነቱ ላይ ማለት ነው፡፡ ለነገሩማ የፖለቲካ ጠበኞች አስታራቂ ሽማግሌ ሆኖም አይቶታል - ፖለቲካ ውሸት (የዋሾዎች) መሆኑን፡፡\nየ97 ምርጫን ፖለቲካዊ ቀውስ ተከትሎ፣ ከየቤታቸውና ቢሮአቸው ተለቃቅመው የታሰሩትን (ኢህአዴግ “ራሴን ከናዳ ለማዳን ነው ያሰርኳቸው” ብሏል!) የቅንጅት አመራሮች ለማስፈታት የተቋቋመው የአገር ሽማግሌዎች ኮሚቴ አባል እንደነበረም አይዘነጋም፡፡\n(አንዳንድ በ97 ምርጫ የተዘረሩ የኢህአዴግ አባላት “ቅንጅት” የሚለውን ቃል ሲሰሙ ይበረግጋሉ የሚባለው እውነት ነው እንዴ?)\nአትሌት ኃይሌ በሽምግልና ሰበብ ወደ ፖለቲከኞቹ መቅረቡ ትልቅ ተመክሮ ሳይሰጠው የቀረ አይመስለኝም - የሦስተኛ ዓለም ፖለቲካን እርም ለማለት!! (ሩጫ ነፃነት ይፈልጋል አቦ!) ይሄን ሁሉ ያመጣሁት መቼም ለምን እንደሆነ ሳትገነዘቡ አትቀሩም ብዬ አምናለሁ፡፡ እኔም ከኃይሌ ተምሬአለሁና ፖለቲከኛ ወይም ባለሥልጣን የመሆን ህልምና ምኞት የለኝም ልላችሁ ፈልጌ ነው (ፖለቲካ ኪሳራ እንጂ ትርፍ የለውም ያለው ማን ነበር?) ግን ደግሞ የአገሬ ጉዳይ ያገባኛልና ኪሳራ ቢሆንም ፖለቲካ ማውራቴ፣ ፖለቲከኛ ማማቴ (ሱስ እኮ አይደለም!) አይቀርም - ምርጫ ስለሌለኝ (ፖለቲካ እንጀራዬ ነዋ!)\n“የአገሬ ጉዳይ ያገባኛል” የምትለዋ ሐረግ ምን እንዳስታወሰችኝ ታውቃላችሁ? የገጣሚ ኑረዲን ዒሳን “እኔ ምን አገባኝ” የምትል ግጥም!\nእኔ ምን አገባኝ የምትሉት ሃረግ\nእሱ ነው ሃገሬን ያረዳት እንደበግ\nየሚል ግጥም ልፅፍ\nምን አገባኝ ብዬ\nቁጭ አልኩ እንደገና፡፡\nእኔ ግን በአገር ጉዳይ ምን አገባኝ ብሎ መቀመጥ አልፈጠረብኝም (ዕድል ይሆን ፍርጃ?) በነገራችሁ ላይ መቼና የት እንደሆነ ባላስታውስም የተከበሩ ጠ/ሚኒስትር ኃይለማርያም ደሳለኝ፣“በአገራችሁ ጉዳይ ምን አገባኝ አትበሉ!” የሚል ምክር የለገሱ መሰለኝ፡፡ አሁን እንግዲህ በርዕሴ ላይ እንደጠቆምኩት “ጠ/ሚኒስትሩን አነጋገርኳቸው!” ያልኩትን ጉዳይ ላብራራላችሁ፡፡\nእውነቴን ነው የምላችሁ አዲሱ ጠ/ሚኒስትራችን (ግን ለምንድነው ሁሌ አዲስ የሚመስሉኝ?) የተከበሩ አቶ ኃይለማርያም ደሳለኝ፣ እንደ ቱባ ባለሥልጣን (ያውም የአገር መሪ!) ፈፅሞ አይከብዱም፡፡ ፊታቸው ላይ የወዳጅነትና የፍቅር መንፈስ እንጂ የመጠራጠርና የተዓብዮ ስሜት አይታይባቸውም (ዓይኔ ይሆን እንዴ?) በእርግጥ ከዚህ ቀደም ከኢቴቪና ከአዲስ አበባ መስተዳድር ቴሌቪዥን ጋር ያደረጉትን ኢንተርቪው ስከታተል ተመሳሳይ ስሜት ተሰምቶኝ ነበር፡፡ በአጭሩ ምን ለማለት ፈልጌ መሰላችሁ? ባለሥልጣን ባለሥልጣን ሳይሆን ሰው ሰው የሚሸቱ ጠ/ሚኒስትር ሆኑብኝ ልል ፈልጌ ነው (ማን ይሆን “ሰዓሊ ከመሆንህ በፊት ሰው ነህ” ያለው?) ለምን እንደሆነ ባላውቅም ጠ/ሚኒስትሩ “ትንሽ ቆይተው----ሥልጣን ሲጥማቸው ይለወጣሉ” የሚል አጉል ጥርጣሬ አደረብኝ፡፡ የብዙ አፍሪካ አገራት መሪዎችን ታሪክ ስላነበብኩ ይሆን? (“before and after power” ታሪካቸውን ማለቴ ነው!) የአፍሪካ አምባገነን መሪዎችማ ቀላል ይለወጣሉ መሠላችሁ! (የሆሊውድ ፊልም ላይ እንዳለችው “ማያ” እኮ ነው እየተቀያየሩ ህዝባቸውን ግራ የሚያጋቡት - አንዴ ሰው ሌላ ጊዜ ወፍ፣ አንዴ ጉንዳን ሌላ ጊዜ ደግሞ ድመት እየሆኑ!) ብቻ አንድዬ ይጠብቀን!!\nፕሬዚዳንት ግርማ ወ/ጊዮርጊስ ከአዲስ አድማስ ጋዜጣ ጋር በቅርቡ ባደረጉት ልዩ ቃለምልልስ፣ “ከአሁኑና ከንጉሱ ዘመን የፓርላማ ሥርዓት ይበልጥ ነፃነት የሰፈነበት የትኛው ነው?” ሲባሉ፣ ሁለቱ ፓርላማዎች ለየቅል መሆናቸውን ገልፀው፣የአሁኑ “የፓርቲ ዲሲፕሊን” የሚባል ነገር ስላለ ለግለሰቡ “ፍፁም ነፃነት” የሚሰጥ አይደለም ብለዋል (የዲፕሎማሲ ችሎታቸውን ለአንዳንድ የኢህአዴግ አመራሮች ተመኘሁላቸው!) እናላችሁ----ይሄ “የፓርቲ ዲሲፕሊን” የሚሉት ክፉ አባዜ፣እኚህን “ሰው ሰው የሚሸቱ ጠ/ሚኒስትር” እንዳይለውጥብን ክፉኛ ሰጋሁ፡፡ (ፓርቲው የጠ/ሚኒስትርነት “ኩፍጥና” ያንሳቸዋል ብሎ ከገመገማቸው እኮ አለቀልን!)\nእኔና እሳቸው በተገናኘንባት የጠ/ሚኒስትር የማትመስል ትንሽዬ ቢሮ ውስጥ ስንታይ፣ አንድ የአገር መሪና ዘወትር ከስጋት ተላቅቆ በማያውቅ የግል ፕሬስ ውስጥ የሚባትል ጋዜጠኛ አንመስልም ነበር፡፡ አስተማሪና ተማሪ እንጂ! በነገራችሁ ላይ የእንግሊዝኛ ጋዜጦቻችን አዲሱን ጠ/ሚኒስትር “ኃይሌ” በሚል አሳጥረው እንደሚጠሯቸው ያወቅሁት በቅርቡ ነው፡፡ እንግዲህ ዝርዝሩን ባላውቅም ከሳቸው ጋር የተገናኘሁት ከግል ፕሬስ ኢንተርቪው ለማድረግ “እጣ ወጥቶልኝ” እንደሆነ የሰማሁት ከአለቃዬ ነው፡፡ (“የፕሬስ ነፃነት በእጣ” የተባለ አይመስልም?) ከሁሉም ያልገባኝ ግን ምን መሰላችሁ? ለምን “አርነት የወጡ ሃሳቦች” የምትል ሚጢጢዬ የግጥም መፅሃፍ በእጄ እንደያዝኩ ነው፡፡ በእርግጥ ገጣሚውን ዳዊት ፀጋዬን በደንብ አውቀዋለሁ፡፡ የግጥሙን መፅሃፍም ፈርሞበት ነው ያበረከተልኝ፡፡ (ኢንተርቪው እንጂ የ“አርነት” ጥያቄ አቅርብ አልተባልኩ!) አልፎ አልፎ ፊትለፊቴ የተቀመጡትን ጠ/ሚኒስትር እየቃኘሁ፣በአብዛኛው ግን ግጥሞቹን ያለቀልቤ እያነበብኩ ሳለ ነው፣ ፕሮቶኮሏ ኢንተርቪውን እንድጀምር ምልክት የሰጠችኝ፡፡ በደመነፍስ መፅሃፍዋን ገልጬ “ለአንተ ስል”\nየምትለዋን የዳዊት ግጥም ፈቃዳቸውን ሳልጠይቅ ላነብላቸው ተዘጋጀሁ (ምን ፈልጌ እንደሆነ ግን ለራሴም አልገባኝ!)ንባብ ከመጀመሬ በፊት ቀና ብዬ የጠ/ሚኒስትሩን በመነፅር የተከለሉ ዓይኖች ቃኘት አደረግሁ - የደስታ ብርሃን ይረጫሉ፡፡ ቢያንስ ግጥም እንደማይጠሉ ገባኝ (በሆዴ“አቦ ይመችዎት!” ያልኩኝ መሰለኝ)\nአፋቸውን በአንተ እንዳያላቅቁ\nፍትህ በምድር ሲጠፋ\n“እግዚአብሄር የለም እንዴ?” ሲሉ\n“አዎ የለም” የምለው\nቀና ብዬ ሳያቸው መሳቅ ፈልገው ራሳቸውን የገደቡ ዓይነት ስሜት አነበብኩባቸው - ገፅታቸው ላይ፡፡ ግን ለምን በነፃነት አልሳቁም? (ሺ ዓመት አይኖር!) ትዝ ይላችኋል---- የቀድሞው ጠ/ሚኒስትር (ነፍሳቸውን ይማረውና!) በሚሊኒየም በዓል ላይ ሚሊኒየም አዳራሽ ውስጥ ከባለቤታቸው ጋር በሱዳንኛ ዘፈን ሲደንሱ? ለምን እንደሆነ አላውቅም፣የዛን ዕለት ደስ ብሎኝ ነበር፡፡ ለጠ/ሚኒስትሩ ሌላ ግጥም ልደግምላቸው ከጅሎኝ ነበር፡፡ (ነፍሴ first thing first ያለችኝ መሰለኝ) በእርግጥ እሳቸውም ሁለተኛ ግጥም እንዲነበብላቸው የፈለጉ ይመስላሉ፡፡ (ጥያቄው በግጥም ንባብ እንዲቀየርላቸው ተመኝተው ይሆን እንዴ?) እውነት ለመናገር ግን በደስታ ስሜት ተጥለቅልቄ ነበር! (ግጥም ይወዳሉ ማለት ነው አልኩ - ለራሴ እየደጋገምኩ!) ግን ለምን ደስ አለኝ? “ግጥም መውደድና አለመውደድ ከባለሥልጣን ሥራና ባህርይ ጋር የሚያገናኘው ነገር የለም” የሚል ሃሳብ ድንገት ወደአዕምሮዬ መጣብኝና ደስታዬን ከመቅፅበት ነጠቀኝ- ምቀኛ! ሃሳቡ እንኳን ስህተት ያለው አይመስልም፡፡ አምባገነን መሪ ምን ግጥም ቢወድ እኮ ከአምባገነንነቱ ላይ አይቀንስለትም! (ግጥም ሰብዓዊነት ያላብሳል ያለው ማነው?) ለነገሩ ከኢህአዴግም ከተቃዋሚዎችም ስንት ባለቅኔ ፖለቲከኞች እኮ አይተናል፡፡ (ቅኔ መቀኘትና ዲሞክራሲን መቀኘት ግን ለየቅል ናቸው!)\nለአይን መግለጫ ያህል አንዷ ግጥም በቂ እንደሆነች በማሰብ በቀጥታ ወደ ጥያቄዎቼ ለመግባት ወሰንኩ፡፡\nእሳቸውም ፈተና እንደሚጠባበቅ ትጉህ ተማሪ በትኩረት እየተጠባበቁኝ ነበር፡፡ ለነገሩ የ87 ሚ. ህዝብ ህልቆ መሳፍርት ጥያቄዎችን መመለስ ከየትኛውም ምድራዊ ፈተና የበለጠ ሊከብድ እንደሚችል ለማወቅ “ኒዩክለር ሳይንስ ማጥናት” አይጠይቅም፡፡ በተለይ ከድህነት ለመላቀቅ መከራዋን በመብላት ላይ ያለች ምስኪን አገር የመምራት ሃላፊነት ድንገት ትከሻው ላይ ለወደቀበት “የዩኒቨርስቲ ምሁር”!!\nከጃኬቴ ኪስ ውስጥ ያወጣሁትን ማስታወሻ ደብተር ገልጬ፣ጠ/ሚኒስትሩ በቴሌቪዥን መስኮት ብቅ ባሉ ቁጥር “የመለስን ራዕይ እናሳካለን” በማለት እንደፀሎት የሚደጋግሙትን ትክት ያለ ንግግር የተመለከተ ጥያቄዬን በማስቀደም ቃለምልልሱን አሃዱ ልል ወደድኩ፡፡\nክቡር ጠ/ሚኒስትር፤አንዳንድ የህብረተሰብ ወገኖች ጠ/ሚኒስትሩ ትክክለኛ ራሳቸውን ሆነው የምናያቸው መቼ ነው ሲሉ ይደመጣሉ (ጠ/ሚኒስትሩ አምልጧቸው ሳቅ አሉ) እውነቴ ነው ጠ/ሚኒስትር… ሁልጊዜ ሲናገሩ የቀድሞውን ጠ/ሚኒስትር ንግግር ከማስታወስና “የመለስን ሌጋሲ እናስቀጥላለን!” ከማለት ውጭ የራስዎትን አቋም የሚያንፀባርቅ ነገር ተናግረው አያውቁም፡፡ እንደውም ዳያስፖራ ያሉ ተቃዋሚዎች፤የምዕራቡ ዓለም “ጐስት ራይተር” ሲሉ ሰምታ ኢትዮጵያም “ጐስት ፕራይም ሚኒስትር” ፈጠረች እያሉ እንደሚቀልዱ ሰምቻለሁ… በዚህ ጉዳይ ላይ ማብራርያ ቢሰጡ ጥሩ ይመስለኛል…\n(ጠ/ሚኒስትሩ እንደገመትኩት የስሜት ለውጥ አላሳዩም፤ ዘና ብለው መመለስ ጀመሩ፤ጥያቄዬ ቀድሞ ደርሷቸው ይሆን እንዴ? አልኩ - ለራሴ፡፡ ግን እንዴት ሆኖ? ወዲያው ትኩረቴን ወደመልሳቸው አደረኩኝ) ማንም ምንም ቢል የሚለወጥ ነገር የለም፡፡ አሁንም ወደፊትም የመለስን ሌጋሲ ነው የምናስቀጥለው፡፡ ፓርቲው ለዚህ ትግል ሲመርጠኝ የመለስንና የፓርቲያችንን ራዕይ ከጓዶቼ ጋር ሆኜ እውን ለማድረግ ነው ቃል የገባሁት፡፡ ከዚህ የበለጠም ሆነ ከዚህ ያነሰ አይደለም የእኔ ሚና፡፡ የአገርና የፓርቲ ራዕይ ግለሰቦች በተቀያየሩ ቁጥር የሚቀያየር አይደለም፡፡ ጉዳዩን በዚህ መልኩ ብናየው ሳይሻል አይቀርም (እንዴ---በየት መልኩ?) (ቀጣዩን ጥያቄ አስከተልኩ) በቅርቡ “ጅሃዳዊ ሐልካት” የተሰኘ በአክራሪነት ዙርያ ያጠነጠነ ዶክመንታሪ በኢቴቪ ሲሰራጭ እንኳን፣የቀድሞው ጠ/ሚኒስትር ንግግር ነው የተደመጠው፡፡ ይሄ ደግሞ በህብረተሰቡ ዘንድ ብዥታ ፈጥሯል፡፡ ይሄን ብዥታ ማጥራት የሚገባ አይመስልዎትም?\nምንም ብዥታ የለም፣ ሁሉም ነገር ጥርት ያለ ነው፡፡ በሁሉም ረገድ ሌጋሲውን የማስቀጠል ዓላማ ይዤ ነው የምንቀሳቀሰው፡፡ ፓርቲውም ለትግል ያጨኝ ይህን አደራ እንድወጣ ብቻ ነው (መልሳቸውን በአጭሩ ገቱት)\nአሁን ደግሞ ወደ ተቃዋሚዎች እናምራ -------- ራሳቸውን ከምርጫው ያገለሉ 28 ተቃዋሚ ፓርቲዎች ህዝባዊ ስብሰባ ለማድረግ ፈቃድ አግኝተው፣15 ሆቴሎች አዳራሽ አናከራይም በማለታቸው የምንሰበሰብበት አጥተናል የሚል ቅሬታ ማቅረባቸውን ሳይሰሙ የቀሩ አይመስለኝም------\n(ቅንነት የጎደላት የምትመስል ፈገግታ ብልጭ አደረጉና መናገር ጀመሩ) ቅሬታውን እንኳ አልሰማሁትም… እኔ የማውቀው የማተምያ ቤቶቹን ብቻ ነው፡፡ እሱን አንተም እንደምታውቀው፣ነፃ አገር ውስጥ እንደምንኖርና ማንኛውም ባለስልጣን ቢሆን ማተምያ ቤት ደውሎ የ“አንድነት” ጋዜጣን አታትሙ የማለት መብት እንደሌለው ገልጬ፣ነገሩ በዚያው ተቋጭቷል፡፡ የአዳራሹን እንኳን ይሄው ካንተ መስማቴ ነው፡ክቡር ጠ/ሚኒስትር፤ የማተምያ ቤቶቹ ችግር እኮ እርስዎ እንደሚሉት አልተቋጨም፡፡ አንድነት ፓርቲ እንደውም የራሱን ማተምያ ቤት ለማቋቋም የገንዘብ ማሰባሰብያ (Fundraising) ፕሮግራም ሰሞኑን ማዘጋጀት ጀምሯል፡፡\nኤክሰለንት! ፓርቲዎቻችን እንዲህ ችግር ፈቺ ነው መሆን ያለባቸው፡፡ ኢህአዴግም ሊያግዛቸው ይችላል፡፡ ያው ለአገሪቱ የመድበለ ፓርቲ ስርአት መጠናከር አነሰም በዛም አስተዋፅኦ እንዳላቸው ፓርቲያችን ያምናል፣ ስለዚህ ነገሩን የዲሞክራሲ ሥርዓትን እንደማጎልበት በመቁጠር የማተምያ ማሽኑ ከቀረጥ ነፃ እንዲገባ እናግዛቸዋለን፡፡\n(ጆሮዬ የሚሰማውን ማመን አቃተው) ይሄ ደስ የሚል ሃሳብ ነው ጠ/ሚኒስትር--- ገዢው ፓርቲና ተቃዋሚዎች በትብብር ቢሰሩ እኮ ጥቅሙ ለአገር ነው… (ሆኖም አላስጨረሱኝም) በትብብር መስራት የሚለው እንኳ አያስኬድም፡፡ የኢህአዴግና የተቃዋሚው መስመር ፈፅሞ የሚገናኝ አይደለም፡፡ ጉዞአችን ለየቅል ነው፡፡ ኢህአዴግ የጠራ የአብዮታዊ ዲሞክራሲ አቅጣጫን ነው የሚከተለው፡፡ በዚህ ሂደት ደሞ ኪራይ ሰብሳቢዎችን በየጣቢያው እያራገፈ፣ ልማታዊ ኃይሎችን አቅፎና ደግፎ ነው ወደ ግቡ የሚደርሰው፡፡ ስለዚህ ከተቃዋሚዎች ጋር የሚያስተባብረን የጋራ ዓላማ የለንም፡፡ በመርህ ደረጃ ግን ህዝቡ አማራጭ እንዳያጣ የተቃዋሚዎችን መኖር እንደግፋለን (ኢህአዴግን ያመነ አልኩ - በሆዴ!) እሺ የሆቴል መሰብሰቢያ አዳራሽ አጣን ለሚሉት ተቃዋሚ ፓርቲዎች ምን መፍትሄ ይሰጧቸዋል? (በተስፋ መቁረጥ ስሜት ነው የጠየቅኋቸው)\nዌል… ኢህአዴግ እንግዲህ ሆቴልም አዳራሽም የለውም፡፡ ምናልባት እነ መድረክ እንደ ጦር የፈሩትን የምርጫ ስነምግባር ደንቡን ለመፈረም ፈቃደኛ ከሆኑ፣ በፓርቲዎች የጋራ ምክክር መድረክ በጉዳዩ ላይ ተወያይተን መፍትሄ ልንፈልግለት እንችላለን ብዬ አስባለሁ፡፡\nክቡር ጠ/ሚኒስትር፤ ፓርቲዎቹ እኮ ከህዝብ ጋር መገናኘት አልቻልንም… ሆቴሎች በአድማ አናከራይም ብለውናል… እንደውም የመንግሥት እጅ አለበት እያሉ ነው…\nአሁንም ስለማተምያ ቤቶች ስናገር ያልኩትን እደግመዋለሁ፡፡ እኛ ሆቴሎችን እየዞርን “ለመድረክ ፓርቲ አዳራሽ አከራዩ አታከራዩ” እያልን እጃቸውን መጠምዘዝ አንችልም፡፡ መብትም የለንም፡፡ ዲሞክራሲያዊ አገር ውስጥ እኮ ነው ያለነው፡፡ ግን ፓርቲዎቹ፤ “እነዚህ ሁሉ ሆቴሎቹ ለምን እንደ ጭራቅ ፈሩን?” ብለው ራሳቸውን መጠየቅ ያለባቸው ይመስለኛል፡፡ ቆይ ለምን ፈሯቸው? እኔ የተቃዋሚ አመራር ብሆን ኖሮ ምክንያቱን ለማስጠናት እሞክር ነበር… ይሄ እኮ ስር የሰደደ ችግር ነው፡፡ ኢህአዴግ ለምሳሌ እንኳንስ የሆቴል አዳራሽ ኪራይ ሊከለከል ቀርቶ፤“የህዝብ ፓርቲ ስለሆነ ክፍያ አንቀበልም” በሚሉ የሆቴል ባለቤቶች ነው የተቸገረው፡፡ በርካታ አዳዲስ ባለአምስት ኮከብ ሆቴሎች አዳራሻቸውን በነፃ እንድንጠቀም እየጎተጎቱን ነው፡፡\nክቡር ጠ/ሚኒስትር፤ ስልጣን ላይ ያለ ፓርቲና ተቃዋሚ አንድ ሊሆን አይችልም--ተቃዋሚዎች እንደሚሉት፤ በ97 ምርጫ የግል ባለሃብት በሆኑ ደጋፊዎቻቸው ላይ መንግስት በፈፀመው ማስፈራሪያና ወከባ ባለሃብቶች በግልፅ ተቃዋሚዎችን ለመደገፍና ለማገዝ ይፈራሉ ይባላል፡፡ ይሄ ችግር እንዴት ይፈታል ብለው ያስባሉ?\nመፍትሄው አንድ ብቻ ነው፤ተቃዋሚዎች እንደ ኢህአዴግ ህዝባዊ ፓርቲ መሆን አለባቸው፡፡ ኢህአዴግ የማተምያ ቤትና የስብሰባ አዳራሽ ችግር የማይገጥመው ገዢ ፓርቲ በመሆኑ አይደለም፤ ሰፊ ህዝባዊ መሰረት ያለው ልማታዊ ፓርቲ ስለሆነ ነው፡፡ (በዚህ ጉዳይ ላይ ከኢህአዴግ ጋር ሙግት መግጠም ጊዜ ማባከን ስለመሰለኝ አንድ ሁለት ከምርጫ ጋር የተገናኙ ጥያቄዎች ላቀርብላቸው ወሰንኩ)\n…በሚያዝያ ወር ከሚካሄደው የአዲስ አበባና አካባቢ ምርጫ ጋር በተገናኘ የኢህአዴግ ፅ/ቤት ሃላፊ የሆኑት አቶ ሬድዋን ሰይድ “ተቃዋሚዎች ቢኖሩም ባይኖሩም ትርፍም ኪሳራም የላቸውም” ሲሉ በመናገራቸው በተቃዋሚዎች ጎራ ከፍተኛ ቁጣና ቅሬታ ቀስቅሷል፡፡\nየሞባይሌ ድንገተኛ ጩኸት ከተቀመጥኩበት አስፈንጥሮ ሊያስነሳኝ ምንም አልቀረውም ነበር፡፡ በዚያ ላይ ሞባይሉ የትኛው ኪሴ ውስጥ እንደተሰወረ አላውቅም፤አጣሁት - ግን ጩኸቱን ቀጥሏል፡፡ ኪሴዬን በርብሬ በርብሬ ቀና ስል ጠ/ሚኒስትሩ የሉም፡፡ እሳቸው ብቻ ሳይሆኑ መቀመጫቸውም የለም፡፡ እኔና እሳቸው የነበርንበት ጠባብ ቢሮም ራሱ የለም፡፡ እኔም ያለሁት ወንበር ላይ ሳይሆን አልጋዬ ላይ ነኝ - መኝታ ክፍሌ ውስጥ! ሁለተኛውን ትራስ “አርነት የወጡ ሃሳቦች” የምትለዋ የግጥም መፅሃፍ የተንተራሰች መስላ ተቀምጣለች፡፡ ከግል ፕሬሶች መካከል “ዕጣ ደርሶኝ” ጠ/ሚኒስትሩን ኢንተርቪው ላደርጋቸው ቢሮአቸው መግባቴ በእውኔ ሳይሆን በህልሜ እንደነበር የተገነዘብኩት ዘግይቼ ነው፡፡ ከጠ/ሚኒስትሩ ጋር በህልሜ የጀመርኩትን ቃለምልልስ ሳልጨርስ ከመባነኔ የበለጠ ያናደደኝ ግን ላነብላቸው ያሰብኩትን ወሳኝ ግጥም ባለማንበቤ ነው፡፡ በህልምም ቢሆን ባነብላቸው ይሻል ነበር ብዬ ተፀፀትኩ፡፡ ከዚያም መፅሃፊቱን ጐተት አድርጌ እንደዘበት ገለጥ አደረግኋት - ልክ የታዘዘ ይመስል ገፅ 35 ለእሳቸው ያሰብኩት ግጥም ላይ አረፍኩ - “ህዝብ፣ እግዜር፣ መንግስት!” ይላል ርእሱ፡፡\nምን ብሎ ይመልስ የህዝብን እሮሮ?\nእንዲናገር እንጂ እንዳይሰማ ፈጥሮ!\nጠ/ሚኒስትሩ እቺን ግጥም ቢሰሙ ምን አይነት ስሜት ይፈጠርባቸው ይሆን? (በህልም አለምም ቢሆን ማለቴ ነው!)\nSaturday, 16 February 2013 12:05\nመንግስት አይፈረድበትም፤ እንደብዙዎቻችን በስሜት ይተኮሳል!የኢትዮጵያ ቡድን ድንገት ወደ አፍሪካ ዋንጫ ብቅ ሲል፣ በሆይሆይታና በትኩሳት ተውጠን ዋንጫውን ተሸክመው የሚመጡ መስሎን አልነበር? በፖለቲካና በኢኮኖሚ በኩልም መንግስት ሆይሆይታ ላይ ነው - የመሻሻል ጭላንጭል አየሁ ብሎ አገሪቱ የአለም አንደኛ የሆነች ያስመስላል። ከአምስት አመት በፊት፤ ኢትዮጵያ በፖለቲካም ሆነ በኢኮኖሚ የቱን ያህ\nየኢትዮጵያ ቡድን ድንገት ወደ አፍሪካ ዋንጫ ብቅ ሲል፣ በሆይሆይታና በትኩሳት ተውጠን ዋንጫውን ተሸክመው የሚመጡ መስሎን አልነበር?\nበፖለቲካና በኢኮኖሚ በኩልም መንግስት ሆይሆይታ ላይ ነው - የመሻሻል ጭላንጭል አየሁ ብሎ አገሪቱ የአለም አንደኛ የሆነች ያስመስላል።\nከአምስት አመት በፊት፤ ኢትዮጵያ በፖለቲካም ሆነ በኢኮኖሚ የቱን ያህል የእልቂትና የመበታተን አደጋ ውስጥ እንደሆነች፣ ገደል አፋፍ ላይ እንደቆመች መንግስትና ኢህአዴግ ሲነግሩን ነበር - ያለ ኢህአዴግ ትበታተናለች እያሉ።\nየኢቴቪ ዜናና ዘገባዎችን የሚመለከት ሰው፤ ገበሬዎች በሃብት የተጥለቀለቁ ይመስለዋል - በመስኖ፣ በምርጥ ዘር፣ በቴክኖሎጂ። ከአምስት አመት በፊት እንደነበረው ዛሬም 12 ሚሊዮን ገበሬዎች በእርዳታ የሚተዳደሩ ናቸው።\nየባለስልጣናትን ሪፖርት የሚያደምጥ ሰው፤ ለወጣቶች የስራ እድል የተትረፈረፈ ይመስለዋል - በሁለት አመት በከተሞች ውስጥ ከ1.5 ሚ በላይ የስራ እድሎች ተከፍተዋል ስለተባለ። ግን አምና የተፈጠረው ስራ ዘንድሮ የለም።\nሃሳብና ስሜት፣ “በልኩ ካልሆነ” ... ማለትም ከእውኑ ሃቅ ጋር ካልገጠመ፤ “ከእውነት የራቀ ስህተት” ይሆናል። “ልክ ሲያጣ” ደግሞ፤ “ጭፍንነት” ይባላል። ሲብስበትስ? ሃሳብና ስሜት ከእውኑ ተፈጥሮ ጋር ዝምድናው ጨርሶ ሲሰረዝስ? ያኔ አእምሮ ተቃውሷል ማለት ነው። ኢትዮጵያም ይሄውና እንደተቃወሰች ሺ አመታት ተቆጥረዋል። ህመሟ ምንድነው በሉኝ። ከፍተኛ ደረጃ ላይ የደረሰ የጭፍንነት በሽታ ነው የሚያሰቃያት - ስር የሰደደ “ልክ የማጣት” በሽታ! ሁለት የበሽታ ምልክቶች ሲፈራረቁባት አታዩም? ብዙውን ጊዜ ብርድ ብርድ ይላታል። ሌላ ጊዜ ደግሞ በትኩሳት ያነድዳታል። በ60ዎቹ ዓ.ም እንዲሁም በ97ቱ ምርጫ የተግለበለቡትን ትኩሳቶች አስታውሱ። በየመሃሉ የነገሱትንና አሁን የሰፈነውን የፖለቲካ ድንዛዜም ተመልከቱ።\nበእግር ኳስም ተመሳሳይ የትኩሳትና የድንዛዜ ምልክቶች በብዙዎች ላይ ተፈራርቀዋል። የእግር ኳስ ስሜት ከጣራ በላይ ሲንበለበል እንደነበር ለማወቅ ብዙ መመራመር አያሻም፤ ይድነቃቸው ተሰማ ለዘመናት ዝነኛ ሆነው የዘለቁት ለምን ሆነና? ግን ትኩሳቱ ቦታውን ለቅዝቃዜ መልቀቁ አልቀረለትም። ኢትዮጵያ ከአፍሪካ ዋንጫ ተራራቀች። ለሰላሳ አመት የዘለቀውን ልክ ያጣ የተስፋ መቁረጥ ድንዛዜን፤ ዘንድሮ ከተንቀለቀለው የስሜት ጡዘት ጋር አጣምራችሁ ተመልከቱት። አገሪቱ ላይ ለሺ ዘመናት የተፈራረቁት ሁለት የበሽታ ምልክቶች፤ ዛሬም አልተለይዋትም።\nታዲያ “አገር ታመመች፣ ኢትዮጵያ ተሰቃየች” ሲባል፤ ምሳሌያዊ አነጋገር እንደሆነ አትዘንጉ። በምሳሌያዊ አነጋገር ታጭቀን እያደግን፤ “አገር” የሚባለው ነገር፤ ከምር አካልና ህይወት ያለው ፍጡር እየመሰለን ብዙ ጥፋት ደርሷል። “ለራስህ ጥቅም ሳታስብ ለአገርህ ሙትላት!”፣ “ከራስህ በፊት የአገርህን ጥቅም አስቀድም! ኢትዮጵያ ትቅደም” እየተባለ ስንት ሰው አልቋል። እናም... ለሺ አመት የታመመች አገር ሁለት የበሽታ ምልክቶች ይፈራረቁባታል ያልኩት፤ ባለፉት ሺ አመታት አብዛኞቹ ኢትዮጵያዊያን በአመዛኙ በምን አይነት ሕይወት እንዳለፉ ለመግለፅ ነው።\n“ልክ የማጣት” ወይም የጭፍንነት አባዜ ያልለቀቃቸው ብዙ ኢትዮጰያውያን፣ ከስኬት ርቀው በውድቀት ውስጥ ተሰቃይተዋል ለማለት ነው የፈለግሁት። ብርድ ብርድ እያላቸው ሲኮራመቱና እያሰለሰ ትኩሳት ሲያንገበግባቸው ስንት ዘመናቸው! አንዳንዴ፤ “ውድቀት መፍትሄ የሌለው የእጣፈንታ ወይም የእርግማን ሸክም ነው” በሚል ልክ ያጣ የተስፋ መቁረጥ ስሜት አገሪቱን እየወረራት፤ በድንዛዜ የመኮራመት አባዜ ይነግስባታል። ትንሽ ቆይቶ ደግሞ፣ ስኬትና ለውጥ፣ እድገትና ድል በአንዳች ልዩ “ተአምር” የሚገኝ ትንግርት ይመስል፤ ልክ ያጣ የስሜት ትኩሳትና የሆይሆይታ ማዕበል ያጥለቀልቃታል። ትንሽ የመሻሻል ጭላንጭል ብልጭ ጎላ ብላ ከወጣች፤ በቃ... አገር ይቀወጣል።\nትንሽ የኢኮኖሚ መነቃቃት ብልጭ ስላለች፣ መንግስት የሚያደርገውን ሲያሳጣው አትመለከቱም? አገሪቱ፣ የኬንያውያን የኑሮ ደረጃ ላይ ለመድረስ ገና አስር አመት የሚያስፈልጋት ቢሆንም፤ ኢቴቪን በየእለቱ የሚከታተል ሰው ግን ኢትዮጵያ የአለም ቁንጮ የሆነች ሊመስለው ይችላል። ያው፤ የኢትዮጵያ መንግስትና የመንግስት ጋዜጠኞችኮ ከሌላ ፕላኔት የመጡ አይደሉም፤ እንደ አብዛኛው ኢትዮጵያዊ ድንዛዜና ትኩሳት ይፈራረቅባቸዋል። አሁን የትኩሳት ፈረቃ ላይ ናቸው። እንደ እግር ኳሱ ሆይሆይታ ማለት ነው። ግን አይዘልቅም። በአንዳች ተአምር እውን እንዲሆን የሚጠብቁት የስኬት ውጤት፤ በጭፍን ስሜት እየተግለበለቡ የሰበኩለት ልዩ “ትንግርት” የውሃ ሽታ ሆኖ ሲቀርስ? ስኬትና እድገት፣ በአንዳች ተአምር እውን አይሆንማ።\nያኔ፤ አገሪቱ እንደገና ተመልሳ ወደ ተስፋ ቢስነትና ወደ ድንዛዜ እየተንሸራተተች ትገባለች። እንዲህ ሁለት የበሽታ ምልክቶች እየተፈራረቁ በዥዋዥዌና በአዙሪት ስንት ዘመን ተቆጠረ? ደግሞምኮ፤ “ልክ የማጣት” የጭፍንነት ህመምን ብቻ ሳይሆን ሁለቱ የበሽታው ምልክቶቹን በጣም ስለተላመድናቸው ለብዙ ሰዎች እንደ “ኖርማል” የሚቆጠሩ ሆነዋል። እስቲ የፖለቲካውና የኢኮኖሚውን ነገር ከማየታችን በፊት የእግር ኳሱን ዡዋዥዌና አዙሪት ትንሽ እንየው።\n“ባርሴሎናን ያስናቀ ቡድን”\nየኢትዮጵያ የእግር ኳስ ቡድን ከ30 አመት በኋላ ወደ አፍሪካ ዋንጫ ሲገባ፣ ትንሽ የለውጥ ፍንጭ መሆኑ አይካድም። ታዲያ በዚህ ትንሽ የመሻሻል ጭላንጭል ተደስተን፤ ምንጩንና ምክንያቱን ለይተን ለማወቅና ይበልጥ የሚያድግበትን መንገድ ለመፍጠር ብርታት አገኘን? ማለትም በደንብ ለማሰብ ተነቃቃን? ጥያቄው ራሱ “ይደብራል” - ለብዙ ሰዎች። በእርግጥ፣ ብዙ ሰው “በደንብ ለማሰብ” ባይነቃቃም፤ በሆነ መልኩ ተነቃቅቷል። እንዲያውም፣ ከአፍሪካ ዋንጫ ጋር ተያይዞ ለተወሰነ ጊዜ፤ “የህዝብ ንቅናቄ ተቀጣጥሏል” ማለት ይቻላል (በዘመኑ የፖለቲካ ቋንቋ እንናገር ከተባለ)። የቢሮ ውስጥና የድራፍት ላይ ወሬው፣ የራዲዮና የጋዜጣ ዘገባው በብርሃን ፍጥነት እንደ ሰደድ እሳት አገር ምድሩን ሲያንቦገቡገው ማየት ያስደንቃል።\nየብሄራዊ ቡድን አባላትን ለመሸለም፣ ከየአቅጣጫው ይሰበሰባል የተባለው ገንዘብስ ቀላል ነው እንዴ? በስፖርት ውድድሮች አውራ (በአለማቀፉ የኦሎምፒክ መድረክ) የወርቅ ሜዳሊያ ያጠለቁ ኢትዮጵያዊያን ሻምፒዮኖች ከ100ሺ ብር በላይ እንዳልተሸለሙ አትርሱ። የእግር ኳስ ቡድንኑ በአፍሪካ ዋንጫ “ከቀናው” ግን፣ እያንዳንዱ ተጫዋች ሁለት ሚሊዮን ብር ገደማ ሽልማት እንዲያገኝ ከ60 ሚሊዮን ብር በላይ ገንዘብ ይሰበሰባል መባሉ ራሱ...፣ “የህዝብ ንቅናቄ ተቀጣጠለ፤ የእግር ኳስ ሰራዊት ተነቃነቀ” የሚያስብል ነው። በእርግጥ፤ በወቅቱ ጥርጣሬ የገባቸው ሰዎች ጥቂት አይደሉም። ያጠራጠራቸው ነገር ምን እንደሆነ በቀላሉ ልትገምቱት ትችላላችሁ። “ገንዘቡ ተሟልቶ ይሰበሰባል ወይ?” የሚለው ጥያቄ ነበር ያሳሰባቸው።\nብሄራዊ ቡድኑ ለዋንጫ ደርሶ ሻምፒዮን እንደሚሆን እርግጠኛ እስከመሆን ደርሰዋላ።\nመጀመሪያ ላይማ፤ ስለ ዋንጫ የሚያስብ ሰው ብዙ አልነበረም። ቡድኑ ወደ አፍሪካ ዋንጫ ውድድር ለመግባት በመቻሉ ብቻ ብዙዎች ረክተዋል። ግን በውድድሩ የአንደኛ ዙር ጨዋታዎች ላይ ቡድኑ ጥሩ ተፎካካሪ ሊሆን ይችላል? ጥያቄው ወደ ምኞት፣ ከዚያም ወደ እምነት ለመለወጥ ጊዜ አልፈጀበትም። ቡድኑ ወደ ጥሎ ማለፍ እንደሚደርስ ብዙ ሰዎች በስሜት ወደ መናገር የተሸጋገሩት እንዴት እንደሆነ፤ በየት በየት በኩል አጥር ጥሰው እንደዘለሉ ለማስታወስ ያስቸግራል። ግን በዚህ አላበቃም። ቡድኑ ወደ ግማሽ ፍፃሜ ቢያልፍስ? እንዲያው ለግርምት ያህል ሽው ያለው የምኞት ስሜት፣ እንዴት እንደሆነ ሳይታወቅ እግር አብቅሎ መራመድ ይጀምራል።\nገና የአፍሪካ ዋንጫ ውድድር ሳይከፈት፤ ትኩሳት ባነደደው የብዙዎች ስሜታዊ አእምሮ ውስጥ፣ የኢትዮጵያ ብሄራዊ ቡድን ግማሽ ፍፃሜውን አልፎ የዋንጫ ፍልሚያ ላይ ደርሷል። አሳሳቢው ነገር፣ ስፖርተኞቹ ዋንጫ ይዘው ሲመጡ፤ ቃል የተገባላቸው ሽልማት ተሟልቶ ይሰጣቸዋል? የሚለው ጥያቄ ነው። “ውድድርና ብቃት” እና “ትኩሳትና ተአምር” እየተቀላቀሉ፣ የቀን ህልምና የቀን ሃሳብ እየተምታቱ፣ “ህዝባዊው ንቅናቄ” ፍጥነቱን እየጨመረ በጥቂት ቀናት ውስጥ ከቁጥጥር ውጭ ሆነ - ያለ ፍሬን እንደሚንደረደር መኪና። ልክና ስፍር አጥቶ በሚጦዝ ስሜት ሆይሆይታው ቀለጠ።\nአሰልጣኙና ተጫዋቾቹ፣ በዚህ የስሜት ግልቢያ ውስጥ ተዋናይ ላለመሆን በእጅጉ ቢጠነቀቁም፣ ሆይሆይታውን ሊቋቋሙት አልቻሉም። ተቆጣጣሪ አእምሮ ያጡ ተአምራዊ የትኩሳት ትረካዎች ማቆሚያ አልተገኘላቸውም... “ቡድኑ ዋንጫውን ተሸክሞ ከመጣ... ደግሞም ተሸክሞ ይመጣል። አጨዋወታቸውኮ ባርሴሎናን ያስንቃል። በዚህ አይን ሜሲ ምኑን ተጫወተው?... ቃል የተገባው ሽልማት አያሳስብም። የገንዘቡ በጊዜ ይሰበሰባል። ይልቅስ አስጨናቂው ነገር ሌላ ነው። የኢትዮጵያ ቡድን ለዋንጫ የሚደርሰው ከደቡብ አፍሪካ ጋር ከሆነ፤ ዳኛው ማዳላቱ አይቀርም። በዚያ ላይ የኢትዮጵያ ቡድን አሸንፎ ሲወጣ፣ አደጋ ሊደርስበት ይችላል”... ምን አለፋችሁ፤ አገር በትኩሳት ማዕበል ተናጠች።\nበሰላሳ አመታት የውድቀት ታሪክ ስሜቱ ተሽመድምዶ፤ እንደ እጣ ፋንታ ወይም መፍትሄ እንደ ሌለው እርግማን ሸንፈትን ተሸክሞ፣ ሙትት ብሎ የደነዘዘው መንፈስ፤ ትንሽ የመሻሻል ጭላንጭል ሲያይ ምን እንዲሆን ትጠብቃላችሁ? “ለብርቱ ጥረት የሚያነሳሳ ቁጥብ የመነቃቃት መንፈስ” እንዲፈጠር ከጠበቃችሁ ተሳስታችኋል። መነቃቃት ሳይሆን ትኩሳት ነው የተፈጠረው - በሆይሆይታ የቀለጠ ጡዘት። ትንሽዬ የመሻሻል ጭላንጭል ብልጭ ስትል፤ በአንዳች “ተአምር” ብሄራዊው ቡድን የአፍሪካ አንደኛ ሆኖ ቁጭ አለ - በስሜት የተበጠበጠ አእምሯችን ውስጥ። ዋንጫ የሚያስገኝ አንዳች ልዩ “ተአምር”፣ እንደተጠበቀው ከተፍ አለማለቱን ስናይስ? ወደ ቀድሞው ድንዛዜ መመለስ በአገራችን በጣም የተለመደ ባህል ነው።\nበፖለቲካና በኢኮኖሚ - ድንዛዜና ትኩሳት\nበአገራችን የፖለቲካና የኢኮኖሚ ሁኔታ ውስጥ የምናየው ሁኔታም ከእግር ኳሱ ስሜት ጋር ይመሳሰላል። ለካ፣ መንግስትም የአገሪቱ የኢኮኖሚና የፖለቲካ ህዳሴን ነጋ ጠባ በሚንቀለቀል ፕሮፓጋንዳ የሚጠዘጥዘን፣ ልዩ የማጋነን ሱስና የፕሮፓጋንዳ ጥም ስላለበት አይደለም። ያው እሱም፣ ትናንሽ የመሻሻል ጭላንጭሎችን ሲመለከት፣ እንደ አብዛኞቻችን ናላው እስኪዞር ድረስ በትኩሳት ስለሚንገበገብ ነው። ለአመታት በድንዛዜ ተውጠው የነበሩ በርካታ የተቃዋሚ ፓርቲ መሪዎችና አባላትስ በ97ቱ ምርጫ፤ ትኩሳት ነግሶባቸው እንዴት እንዴት እንዳደረጋቸው ታስታውሱ የለ? ያው የመንግስት ባለስልጣናትና የመንግስት ጋዜጠኞች፤ የተቃዋሚ ፓርቲ መሪዎችና አባላትኮ እንደ አብዛኛው ኢትዮጵያዊ ናቸው - ድንዛዜና ትኩሳት የሚፈራረቅባቸው። ለዘመናት የተቆራኘን ባህል ነዋ።\nውድቀትን እንደ እርግማን ቆጥሮ፣ ለውጥ እንደማይመጣ አምኖ፣ በተስፋ ቢስነት “የባሰ አታምጣ” እያለ በድንዛዜ ይቀመጣል - በፖለቲካ፣ በኢኮኖሚ፣ በእግር ኳስ። ድንዛዜን ተከናንቦ ሲኮራመት፤ ቢቀሰቀስ እንኳ አይሰማም። ትናንሽ የመሻሻል ጭላንጭሎች ብቅ ብቅ ሲሉ እንኳ ለማየት ፈቃደኛ አይሆንም። ውድቀትን እንደ እርግማን፣ ስኬትን እንደ ተአምር እየቆጠረ ምኑን ያያል! የለውጥ ምንጮችንና የስኬት ስረ መሰረቶችን ለይቶ ለማወቅ ጠንካራ ፍላጎት አይኖረውም። ለዚህም ነው፤ የ97ቱ የተሟሟቀ የምርጫ ውድድር ለብዙ ሰዎች እንደ አንዳች ተአምር የሚሆንባቸው። አለበለዚያማ ከ95 ዓ.ም ጀምሮ፣ በፖለቲካው መስክ የመሻሻል ጭላንጭሎች ብቅ ብቅ ሲሉ ማየት ይቻል ነበር። ተቃዋሚ ፓርቲዎችን የማዋከብ፣ እንዲሁም ምሁራንን የማንቋሸሽና ጋዜጠኞችን የማስፈራራት አፈና እየቀነሰ ነበር። ተቃዋሚ ፓርቲዎችም፣ “ወያኔ” የሚለውን የዘወትር አጠራር እየተዉ፣ ኢህአዴግ ወይም ገዢው ፓርቲ ማለትን የጀመሩት ያኔ ነው።\nበ97ቱ ምርጫ ላይ ጎላ ብሎ የታየው የለውጥ ጭላንጭል፤ በአንዳች ተአምር ከሰማይ የወረደ ሳይሆን በጥቃቅን የለውጥ ምንጮች ምክንያት የተከሰተ መሆኑ ብንገነዘብ ኖሮ፤ ብዙ ሰው ወደ ስሜት ትኩሳት ይገባ ነበር?\nእነዚህን የመሳሰሉ የፖለቲካ ጥቃቅን የለውጥ ጭላንጭሎች የታዩበት ዘመን፤ በኢኮኖሚም በኩል የለውጥ ፍንጮች ብቅ ብቅ ብለዋል። የቢዝነስ ሰዎችን በጠላትነት ይፈርጅ የነበረው ኢህአዴግ አቋሙን በማለዘብ፣ የኢንቨስትመንት ህጉን ያሻሻለው በ1995 ዓ.ም ነው። የተለያዩ አላስፈላጊ ገደቦችንና ቁጥጥሮችን በተወሰነ ደረጃ ሲሰረዙ፤ በተንዛዛ ቢሮክራሲ ተተብትቦ ለነበረው የንግድ ፈቃድና የኢንቨስትመንት ምዝገባ ትንሽ መፈናፈኛ ይሰጣል። ባለፉት አመታት በአገራችን የታየው የኢኮኖሚ የለውጥ ጭላንጭል፤ በአንዳች ተአምር የተፈጠረ ሳይሆን፤ ከጥቃቅን የለውጥ ምንጮች የፈለቀ እንደሆነ መንግስት ባይዘነጋ ኖሮ፤ አሁን እንደሚታየው በትኩሳት እየነደደ “ያዙኝ ልቀቁኝ” ብሎ ያስቸግር ነበር?\nአብዛኛው ሰው የስኬት ዋና ምንጮችን ከስረ መሰረታቸው የመመርመር ዝንባሌ የለውም። በዚያው መጠንም ውድቀት ውስጥ ደንዝዞ፤ ጥቃቅን የመሻሻል ፍንጮችንና ጭላንጭሎችን የማየት ፍላጎት የለውም። የማይጨበጡ የተስፋ መና ይሆኑበታል። ውድቀት እንደሆነ የማይላቀቁት እርግማን ነው ብሎ ለሚያስብ ሰው፤ ማንኛውም ስኬት በየትኛውም አቅጣጫ ከከንቱ ህልም ያለፈ ትርጉም አይኖረም። ታዲያ የመሻሻል ጭላንጭሎችን እያዩ በማያዛልቅ ተስፋ ልብን ማንጠልጠል ምን ዋጋ አለው? ምንጫቸው ምንድነው ብሎ መመርመርስ ምን ጥቅም አለው? ሊያያቸው አይፈልግም። ቢያያቸውም ከቁም ነገርም ሳይቆጥር ያጣጥላቸዋል።\nግን ከዚያስ? የመሻሻል ጭላንጭሎቹ ጎላ ጎላ ሲሉና የለውጥ ምልክቶች መታየት ሲጀምሩስ? ... የአገሪቱ ኢኮኖሚ ለተከታታይ አመታት ከአስር በመቶ በላይ እድገት ሲያስመዘግብ፣ የፓርቲዎች ክርክር በነፃነት ሲሰራጭና የምርጫ ፉክክር ሲሟሟቅ፣ ብሄራዊ ቡድኑ ለአፍሪካ ዋንጫ ማጣሪያ ሲያልፍስ? ያኔ ብዙ ሰው በአግራሞት እያየ፤ “ተአምር ነው፤ ለማመን ይከብዳል!” ይላል። ቢሆንም “ለማመን ይከብዳል” እያለ፣ ማመን ይጀምራል - በ”ተአምር” ያምናል። የስኬት ምንጮችን ከስረ መሰረታቸው ለይቶ ለማወቅ ፍላጎት ስላልነበረው፤ ማንኛውም አይነት የስኬት ጭላንጭል ሲያጋጥመው፤ “ይሄ በአንዳች ተአምር የተገኘ ውጤት ነው” ብሎ ሊያምን ይችላል። ውድቀት እንደ እርግማን ከሆነበት፤ ስኬት ደግሞ እንደ ትንግርት ይሆንበታል። ከአንድ ስትተት ወደ ሌላ ስህተት እየዘለለ ይገባል። እርግማንን በማመን በድንዛዜ ውስጥ የከረመ ሰው፣ ተአምርን በማመን ከመቅፅበት ወደ ሆይሆይታ ይሻገራል።\nበተቃዋሚ ፓርቲዎች ዘንድ፣ ያኔ በ97ቱ የምርጫ ወቅት፣ በአንዳች ምትሃት ለውጥ እንደሚመጣ አምኖ፣ “ዛሬውኑ ገዢውን ፓርቲ አስወግጄ ትንግርታዊ ለውጥ ካላየሁ” የሚል ሆይሆይታ የተፈጠረው በትኩሳት አባዜ ሳቢያ ነው - የስኬትን ምንጭ ካለመገንዘብ ጋር የተያያዘ አባዜ። የስኬትን ምንጭ በአግባቡ የሚገነዘቡ ብዙ ሰዎች ቢኖሩን ኖሮማ፣ ገዢውን ፓርቲ በማስወገድ ተአምራዊ ለውጥ እንደማይመጣ አይጠፋቸውም ነበር። “ስልጡን የፖለቲካ ለውጥ እውን የሚሆነው፤ በአንዳች ተአምር ሳይሆን፣ በረዥም ጊዜ የነፃነት አስተሳሰብን በማስፋፋት ነው” የሚል የስኬት ስረ መሰረት ስላልተገነባ፤ የቀድሞው ድንዛዜ ከመቅፅበት ወደ ትኩሳትና ወደ ሆይሆይታ ተቀየረ። በ2002 ምርጫ 99.9 በመቶ አሸነፍኩ የሚለው ኢህአዴግም እንዲሁ፣ አገሪቱ የእልቂትና የብተና አፋፍ ላይ ነች ሲል እንዳልነበረ፤ ድንገት ተነስቶ የኢትዮጵያ ህዳሴ ተበሰረ እያለ ትንግርታዊ ትረካዎችን ሲያራግብ የሰማነው የጤንነት አይደለም - ትኩሳት ነው። በፈጣን እድገት የአለም አንደኛ ሆኛለሁ ብሎ ተአምራትን እየሰበከ፤ ከ2007 በኋላ የእርዳታ እርዳታ አልፈልግም ብሎ ያውጃል። የትኩሳት ነገር... በቃ፤ የምትናገረውን ያሳጣል። 99.9 በመቶ በማሸነፍም፣ ተቃዋሚዎችን እንዳያንሰራሩ በማንኮታኮት ወይም አገሬውን 1ለ5 አደራጅቶ እለት በእለት የህዝቡን እንቅስቃሴ በመቆጣጠርም፣ የህዳሴ ለውጥ አይመጣም። እንዲያውም ከነባሩ የኢትዮጵያ ባህል ንቅንቅ አለማለታችንን ነው የሚያሳየው። ያለ ተፎካካሪ አገሪቱን ሰጥ ለጥ አድርጎ በብቸኝነት የመግዛት ፍላጎትኮ ለዘመናት የዘለቀ ነባር የኢትዮጵያ ባህል ነው።\nበአጭሩ፤ በፖለቲካ በኩል ያየናቸው የለውጥ ጭላንጭሎች፤ በስኬት ስረ መሰረት ላይ የተገነቡ ስላልሆኑ፤ በሆይሆይታ፣ በትኩሳትና በግርግር ውስጥ ብዙም ሳይቆዩ በነባሩ የጥላቻና የመጠፋፋት ረግረግ ተውጠው ይቀራሉ። እናም “ተአምረኛው”፣ “ትንግርታዊው” ለውጥ የውሃ ሽታ ይሆንና፤ ትኩሳቱና ሆይሆይታው ትርጉም ያጣል። ከዚህ ውድቀት ጋር ቀስ በቀስ ድንዛዜ ይነግሳል። “ተወው ባክህ! የኢትዮጵያ ፖለቲካ መቼም አይለወጥም! ከእርግማን አይለይም” የሚል ስሜት የተጫጫነው ሰው ይበዛል። በጭፍንነት ሳቢያ የሚፈጥር አዙሪት ነው - ዡዋዥዌ። ከውድቀት ጋር የእርግማን እምነትና ድንዛዜ ይነግሳል - ዝምታና ቁዘማ የበዛበት ድንዛዜ። ከዚያ ደግሞ ከለውጥ ጭላንጭል ጋር የተአምር እምነትና ትኩሳት ይቀጣጠላል - ሆይሆይታና ግርግር የበዛበት ትኩሳት። ያው ትኩሳትም የጭፍንነት ምልክት ስለሆነ፤ ውጤቱ አያምርም - እንደገና ተመልሶ ወደ ውድቀት፣ ወደ እርግማን እምነትና ወደ ድንዛዜ ይገባል።\nየእድገትን ጭላንጭል የሚያዳፍን ሆይሆይታ\nየአገሪቱ ኢኮኖሚም እንዲሁ ከተመሳሳይ አዙሪት ወይም ከዡዋዥዌ አላመለጠም። የአገሪቱ ኢኮኖሚ ላይ የመሻሻል ጭላንጭል ጎላ ብሎ የወጣው የሚሌኒየሙ መባቻ 2000 ዓ.ም በተቃረበበት ወቅት ነው። ያለ ተጨባጭ ምንጭ በአንዳች ተአምር የተከሰተ ጭላንጭል አይደለም። የንግድ ፈቃድና የኢንቨስትመንት ምዝገባ ላይ ከ95 ዓ.ም በኋላ ተግባራዊ በተደረጉ መጠነኛ ማሻሻያዎች አማካኝነት ነው፣ የለውጥ ጭላንጭል ብቅ ያለው። ለአምስት ተከታታይ አመታት ከአስር በመቶ በላይ እድገት ተገኝቷል ተባለ።\nከዚያማ መንግስትን ማን ይቻለው? እድገቱኮ ገና ጭላንጭል ነው። አገሪቱ ገና ከድህነት ፈቀቅ አላለችም። የመጨረሻው የድህነት ጠርዝ ላይ ከሚገኙ አስር የአፍሪካ አገራት መካከል አንዷ ነች። ቢሆንም፤ በዚያችው ጭላንጭል ሆይሆይ ማለት ተጀመረ። መንግስት በስሜት ጦዘ። “ለአፍሪካ በአርአያነት የሚጠቀስ የኢኮኖሚ እድገት ያስመዘገበ ልማታዊ መንግስት” ተብሎ ተዘመረ። መንግስት ይበልጥ ከኢኮኖሚው እንዲወጣና ነፃ ገበያ እንዲስፋፋ ከማድረግ ይልቅ፤ “ኢኮኖሚውን በስፋት የሚቆጣጠር ልማታዊ መንግስትን እናጠናክራለን” የሚሉ መፈክሮች በየአቅጣጫው ተስተጋቡ።\nየእድገት ጭላንጭል ለመታየት የበቃው በምን ምክንያት እንደሆነ ተረስቶ፤ መንግስት የአገሪቱን ኢኮኖሚ ከዳር ዳር ለመቆጣጠር ሰፊ ዘመቻ ከፈተ። የ95ቱ ማሻሻያ ተንኮታኩቶ፣ በአላስፈላጊ ቁጥጥሮችና በተንዛዛ ቢሮክራሲ ኢንቨስትመንትን የሚተበትብ አዲስ አሰራር የታወጀው በ2002 ዓ.ም ነው። የአገር ኢኮኖሚ የሚያድገው፤ ሁሉም ሰው የራሱን ሕይወት ለማሻሻል በሚያደርጋቸው የግል ጥረቶች፣ የግል ኢንቨስትመንቶችና የቢዝነስ ስራዎች ሳይሆን፤ በመንግስት ቁጥጥርና ድጎማ ነው ተብሎም፤ በዚያው አመት እቅድ ወጥቷል - የእድገትና የትራንስፎርሜሽን እቅድ።\nእቅዱ፤ በአምስት አመት ውስጥ የአገሪቱን ኢኮኖሚ በእጥፍ ለማሳደግ፣ በአነስተኛና ጥቃቅን ተቋማት ለ3 ሚሊዮን ዜጎች ስራ ለመፍጠር፣ የግብርና ምርትን በሃምሳ በመቶ ለማሳደግ፣ ኢንዱስትሪውን በ150% ለማሳደግ ያስችላል ተብሎ ሲወደስ ሰምታችሁ ይሆናል። መቼም ይህን እድገት እውን ለማድረግ ኢንቨስትመንት ያስፈልጋል።\nታዲያ፣ በእቅዱ መሰረት፣ የዜጎች የኢንቨስትመንት ድርሻ 30 በመቶ ገደማ ብቻ ነው። የመንግስት የኢንቨስትመንት ድርሻ ደግሞ 70 በመቶ ገደማ። በሌላ አነጋገር፤ ተአምራዊ እድገት የሚመጣው በመንግስት በኩል ነው።\nለእድገት ጭላንጭል መነሻ የሆኑት መጠነኛ የነፃ ገበያ ማሻሻያዎችን በማፍረስና በተቃራኒው የመንግስትን ቁጥጥር በማሳበጥ እንዴት እድገት ይገኛል? በአንዳች ተአምር? በስሜት የተጥለቀለቀው መንግስት ለእንደዚህ አይነት ጥያቄ ጊዜ አልነበረውም። “እንዲያውም ከአምስት አመት በኋላ የእርዳታ እህል አንፈልግም” ብሎ አወጀ። እንግዲህ ያኔ 12 ሚሊዮን ያህል ተረጂዎች ነበሩ። ዛሬ፣ ከሁለት አመት ተኩል በኋላ፤ የተረጂዎቹ ቁጥር ቀንሷል? በጭራሽ። አሁንም 12 ሚሊዮን ገደማ የገጠር ነዋሪዎች ያለ እርዳታ መኖር አይችሉም። በእቅዱ ላይ እንደሰፈረው፤ ኢንዱስትሪው በ20 በመቶ እያደገ ነው? በጭራሽ። እንደታቀደው፤ የግብርና ምርት በ8.5 በመቶ እያደገ ነው?\nየታሰበው ያህል እድገት እየተመዘገ እንዳልሆነ የአለም ገንዘብ ድርጅት በተደጋጋሚ ሲገልፅ ቢቆይም፤ መንግስት ብዙ ዘግይቶ ሰሞኑን እውነታውን በመቀበል ለመጀመሪያ ጊዜ መግለጫ ሰጥቷል። በመግለጫው መሰረትም፤ የ2004 የግብርና ምርት እድገት ወደ 5 በመቶ የሚጠጋ ነው። የስታትስቲክስ ኤጀንሲ የ2005 ዓ.ም የእርሻ ምርት ጥናታዊ ግምት እንደሚያሳየው ደግሞ፤ የዘንድሮውም እድገት ከዚህ የተሻለ አይሆንም። በዚህ ስሌት የግብርና ምርት በሃምሳ በመቶ ለማደግ ዘጠኝ አመት ያስፈልገዋል።\nእንደተባለው፤ በሚሊዮን የሚቆጠሩ ወጣቶች የስራ እድል እያገኙ ነው? ካቻምና ግማሽ ሚሊዮን ወጣቶች፣ አምናም እንዲሁ ግማሽ ሚሊዮን ወጣቶች በአነስተኛና ጥቃቅን ተቋማት አማካኝነት የስራ እድል እንደተፈጠረላቸው በተደጋጋሚ ሰምተናል። እውነታው ግን ከዚህ “ተአምራዊ ለውጥ” በእጅጉ ይለያል። ለተወሰነ ጊዜ የተወሰኑ ወጣቶች ስራ ያገኛሉ - ከመንግስት በኮንትራት እየተሰጣቸው። ኮንትራቱ ሲያልቅ፣ ስራቸው ሲቋረጥ ሌሎች ወጣቶች በሌላ ኮንትራት ለተወሰነ ጊዜ ስራ ይሰጣቸዋል። በጥቅሉ ሲደመር፤ ከሚሊዮን በላይ ሊሆን ይችላል። ስራ የተቋረጠባቸውን የምንቀንስ ከሆነ ግን፤ የወጣቶች የስራ አጥነት ችግር ብዙም ፈቅ እንዳላለ እንገነዘባለን። በእርግጥ፣ መንግስት ገና ከሆይሆይታ ስላልወጣ፤ ይህንን እውነት አሁኑኑ ለመቀበል ፈቃደኛ ላይሆን ይችላል። ውሎ አድሮ ግን፤ የስራ አጥነት ችግር አግጥጦ መታየቱ የማይቀር ነው። ውሎ አድሮ የአገሪቱ ኢኮኖሚ እየተቀዛቀዘ አይደል? ዡዋዡዌ ነው።\nSaturday, 16 February 2013 11:58\nዶ/ር ዮናስ አድማሱ፣ የህልፈት ጊዜውን የተነበየ የሥነጽሑፍ ምሁር!\nፈር መያዣ:- “በታላቁ የሥነጽሑፍና የቋንቋ ሊቅ በዶ/ር ዮናስ አድማሱ ሕይወትና የኑሮ ልምድ ዙሪያ አንዳች ነገር የሚጽፍ እርሱ ማን ነው?” ብላችሁ ስትጠይቁት ተሰማው፡፡ እርሱም ቀድሞ ጠርጥሮ ነበር - ጋሽ ዮናስ ለዚህ ጽሑፍ ቅራቢ በድህረ ምረቃ መርሃ ግብር አስተማሪውና አማካሪው ነበር፡፡ በተለይ ይህ ፀሐፊ፣ የመመረቂያ ወረቀቱን ከ1951-1960 ዓ.ም. በአዲስ አበባ ዩኒቨርሲቲ በንጉሱ ፊት ሣይቀር ይቀርቡ በነበሩ “የኮሌጅ ቀን ግጥሞች” እና ገጣሚያን ማህበረ ፖለቲካዊ አመለካከትና ሂስ ላይ በማድረጉ ጋሽ ዮናስን የበለጠ ለማወቅ እድል አገኘ፡፡\nጋሽ ዮናስ የታላቅ ወንድሙን የዮሐንስ አድማሱን ፈለግ ተከትሎ፣ ከነሐይሉ ገብረዮሐንስ (ገሞራው)፣ ታምሩ ፈይሳ፣ አበበ ወርቄ፣ ኢብሣ ጉተማ ወዘተ. ጋር በውድድር ያሸነፈባቸውን ግጥሞች በኮሌጅ ቀን አቅርቧል፡፡ ዶ/ር ዮናስ እራሱም ተጠኝ የኮሌጅ ቀን ገጣሚ ስለነበረ የዚህን ጽሑፍ አቅራቢ ነፍስ ገዝቶ፣ በነፈስም በስጋም ተጣብቷል፤ ስለዚህ የዚህ ጽሑፍ አቅራቢ፣ ስለሞጋቹ የሥነጽሑፍ ባለሟል ሕይወትና ክህሎት በወፍ በረርም ቢሆን ለመመስከር፣ ለአቅመ ፀሐፊነት ደርሷል፡፡\nለዛሬ በሕይወት ልምዱና ገጠመኞቹ ዙሪያ በጥቂቱ እናወጋለን፡፡ በአማርኛ ሥነጽሑፍ ንድፈ ሃሳብ አፍላቂነቱና በምርምር ሥራዎቹ ዙሪያ መረጃዎችን እያጣቀስን አካዳሚያዊ መጣጥፍ ለማስነበብ ደግሞ ለሣምንት ቀጠሮ እንይዛለን፡፡\nፀሐፊው፣ የእስከዛሬ አንቱታውን ትቶ፣ “አንተ” እያለ የተረከው፣ የመገናኛ ብዙሐን ቀልብ የሚስበው የዶ/ር ዮናስ የኪነጥበብ ሰውነት ሙያው ከሚፈቅደው የአነጋገር ዘልማድ ጋር እንደሰመረ እንዲፀና በሚል የተደረገ ትጋት እንጂ፣ አጉል ድፍረት እንዳልሆነ በትሁትነት ይገልፃል…\nከረሜላ፣ ቸኮሌትና ማስቲካ ይዞልን የሚመጣ መምህራችን…\nበወርሃ ጥር፣ 2000 ዓ.ም ጋሽ ዮናስ የግማሽ መንፈቀ ዓመቱን ኮርስ ማጠቃለያ ሲያስተምር እጅግ ተመስጦ ነበር፡፡ “ለማስተማር ብቻ ተብለው የሚፈጠሩ የተለዩ ሰዎች አሉ፤ ሁሉም መምህር መሆን አይችልም!” የሚለውን የሥነ ትምህርት ፈላስፎችን አባባል ለማመን ከፈለጉ፣ ዶ/ር ዮናስ ሲያስተምር መመልከት ነበረብዎት… የውጭና የሀገር በቀል ንድፈ ሃሳቦችን እያረቀቀ፣ የአማርኛ ሥነጽሑፍን ሲያስተነትንና ሲፈክር ተማሪዎቹ አፋችንን እንደከፈትን እንቀራለን… በአካዳሚክ እውቀቱና በሕይወት ልምድ እውነቱ የሚያረቃቸው የሥነጽሑፍና የቋንቋ ሀቲቶች (ዲስኩርስ) እንደ ባህርማዶ ለስላሳ ሙዚቃ በተመስጦ ነው የምናዳምጣቸው፡፡ የሀቲቶቹን እና/ወይም የንድፈ ሃሳቦቹ ረቂቅነትን የምንመረምረው፣ የተመስጦ ሰበካውን ገታ አድርጐ እነዛኑ ሀቲቶች ገልብጦ “በፈርሱ” የጠየቀን ጊዜ ነበር…\nጋሽ ዮናስ ለማድነቅም ንፉግ አይደለም፡፡ ከተመስጦው መለስ ብሎ የሚጠይቀውን ውስብስብና አመራማሪ ጥያቄ የመለሰን ተማሪ፣ እስከ ጥግ ነው በአድናቆት የሚያመሰግነው፡፡\nያን ጊዜም አንድ ተማሪ የጋሼን ውስብስብ ጥያቄ መልሶ፣ ወሰብሰብ ያለ ሌላ ጥያቄ ጋሼን ሲጠይቀው …ጋሼ በሀሴት ፊቱ በራ… ወዲያው “…በዚህ ኮርስ A (ኤ) ሰጥቼሃለሁ… በዚህ ክፍለ ጊዜ አለመምጣት ትችላለህ! በቃ! ” አለው፡፡ የጋሽ ዮናስን ውስብስብ ጥያቄ መልሶ አድናቆት ማግኘት ትልቅ ክብር ስለሆነ፣ ሁላችንም በመላሹ ተማሪ ቀንተናል፡፡\nበዚህ ጊዜ ታዲያ፣ ጋሽ ዮናስ ከኪሱ የተለያዩ ከረሜላዎችን አውጥቶ ለእያንዳንዳችን የድህረ ምረቃ ተማሪዎቹ በፍቅር ሰጠን፤ ወዲያው፣ በደስታና በአክብሮት ከረሜላችንን መብላት ጀመርን፤ ምክንያቱም፣ የያን ጊዜው የ65 ዓመቱ ጋሽ ዮናስ እሱም ከኛ ጋር ከረሜላውን ወደ አፉ ብሎ ነበርና፡፡ በነገራችን ላይ ዶ/ር ዮናስ ተማሪዎቹን ለመፈተን ሲጠራ፣ ቀድሞ በመፈተኛ ክፍሉ የእያንዳንዳችንን የፈተና ወረቀት በየመቀመጫችን አስቀምጦልን ይቆያል፡፡ ከፈተና ወረቀቶቹ ላይ ታዲያ ከረሜላ፣ ማስቲካና ቸኮሌት አይጠፉም…\nበ”አማርዝኛ” የሚሳለቀው የቋንቋዎች ሊቅ\nዶ/ር ዮናስ፣ ተማሪዎቹ ይሁኑ የሥራ ባልደረቦቹ፣ በእውቀትም ይሁን በድንገት አማርኛና እንግሊዝኛ እየቀላቀሉ ጉራማይሌ ሲያወሩ ከሰማ፣ እንደሁኔታው ለዘብ አድርጐ በስላቅ ሊተቻቸው ይችላል፤ “ኧረ ይኼ አማርዝኛ አልገባኝም” በማለት፡፡ ወይም በቁጣ ሊወርፋቸው ይችላል፤ ‹‹አንጀባ አታብዙ!... ይኼ አማርዝኛችሁ አገር አጠፋ›› በማለት፡፡ “አማርዝኛ” ጋሽ ዮናስ፣ ለአማርኛና ለእንግሊዝኛ ድብልቅ የቋንቋ አጠቃቀም የሰጠው ስያሜ ይመስላል… ጋሼ ዮናስ የግዕዝ፣ የአማርኛና የእንግሊዝኛ ቃላት ስንጽፍ ወይም ስናነብ ከተደናቀፍን የቃሉን ስርወቃል (ወይም ግንድ) ከምንጩ እየቀዳ በየትኛውም ጊዜና ቦታ ሳይታክት ያርመናል… በቋንቋዎቹ ካለው ጥልቅ እውቀቱ የበለጠ፣ እኛ ተማሪዎቹን ለማረም ያለው ቀናነቱ በብዙዎቻችን አዕምሮ ገዝፎ ይታያል…\nአስገራሚው የዶ/ር ዮናስ ቢሮ\nየጋሽ ዮናስ ቢሮ፣ በስድስት ኪሎ ግቢ በማህበራዊ ሳይንስ ህንፃ ውስጥ፣ ከባህር ጠለል በላይ ሦስተኛ ፎቅ ጋ ይገኛል፡፡ በበርካታ መጻሕፍት የተጨናነቀው ይህ ቢሮ፣ ከበሩ ፊት ለፊት ሲቆሙ በስተቀኝ፣ ታዋቂው የሥነጽሑፍና ፎክሎር መምህርና ተመራማሪ የዶ/ር ፈቃደ አዘዘ ቢሮ ያዋስነዋል፡፡ በፊት ለፊት የታዋቂው የሥነልሣን ሊቅ የፕሮፌሰር ባየ ይማምና ባልደረቦቻቸው ቢሮዎች ያዋስኑታል… “ያለ ቀጠሮ ወደ ጋሼ ቢሮ መዝለቅ ፈጽሞ የተከለከለ ነው” ባይባልም፣ እንዲሁ ዘው ማለት የሚያስከፍለው ነገር ይኖራል፡፡ ዶ/ር ዮናስ በተለይ አጣዳፊ ሥራ ይዞ፣ ኮምፒውተሩ ላይ ተጥዶ ካገኙት ዝም ብሎዎት ሥራውን ሊሠራ ይችላል፤ በተለይ ያለ ቀጠሮ ከሆነ የመጡት፡፡ በሩን ደጋግመው እየቆረቆሩ ሰላም ከነሱት “የለሁም!” በማለት በመጀመሪያ በለሆሳስ ሊመልስ ይችላል፡፡ ደግመው ከቆረቆሩ ብስጭት ብሎ በመነሳት “የለሁም ስል አትሰማም!” በማለት ሊቆጣ ይችላል፡፡ ድንግጥ ብለው ከቆሙ፣ አያስችለውም ወዲያው መለስ ይልና፣ “ምን ፈልገህ ነው?“ ይላል… የጋሼን ጸባይ ያለመደ ተማሪ እንኳን ቢሮው ድረስ ሄዶ ቀርቶ፣ በመንገድ ሲያገኘው ሁሉ ይሸሻል፣ ይርበተበታል … ጋሽ ዮናስ ግን ይሄን አይነት መሸማቀቅ አይፈልገውም፤ ባህሪውን ያወቀ ተማሪ ግን የምሩን ተናዶ ቢቆጣ እንኳ፣ ሳይፈራ የደቂቃዎችን ክፍልፋይ ዝም ብሎ ካሳለፈው ወዲያው ምልስ ይላል… ጋሼ ሆዱ ገርና ቅን እንደሆነ፣ በአፉ ቢቆጣ እንኳን በሆዱ እንደማይቆርጥ ታዲያ፣ ከተወሰነ የጊዜ ቆይታ በኋላ ሁሉም ተማሪዎቹ ያውቃሉ፤ ያውቁታልም…\nጋሽ ዮናስ ሲቀልድ፣ በዘመንኛ ቋንቋ “ሲፎግር”፣ ሲጫወት… ይችልበታል፤ ተማሪዎቹ የማታለል ሙከራ ካደረግን፣ “እሣት የላስኩ የሱማሌ ተራ ጩልሌ ነኝ… ” በማለት ስቆብንና ተሳልቆብን ያልፋል…\nአንድ ቀን የዚህ ጽሑፍ አቅራቢ ተመካሪው እያለ፣ ደውሎ ለመምጣት ቀጠሮ ይቀበላል፡፡ በበነጋው ጋሽ ዮናስ ወደ ቢሮው ሲገባ ጠብቆ በቀጠሮው መሠረት ወደ እዚያው ያቀናል፡፡ ቢሮው ገርበብ ብሎ ሲያገኘው ከፈት አድርጐ ይገባና ይቆማል፡፡\nጋሽ ዮናስ “ምን ልታደርግ መጣህ?” አለው በቁጣ፡፡ ቀጠሮ እንዳለው ተናግሮ ተዝናንቶ ሲቆም፣ ጋሼ፣ “እኔ በእናንተ ማበድ አለብኝ… ደውለህ ነው መምጣት አላልኩህም!” በማለት ብስጭት ብሎ የሚማታበት “አለንጋ” ከጠረጴዛው ሲፈለግ፣ ተመካሪ የድህረምረቃ ተማሪው ፍንጥር ብሎ ከቢሮው ወጣ፡፡\nየጋሽ ዮናስን ጸባይ ስለሚያውቅ ብዙ አልተደናገጠም፡፡ አንድ ሁለት እርምጃ ተራምዶ ሞባይሉን አወጣና ደወለ… ጋሼ ከቢሮው ውስጥ ሲስቅ ይሰማዋል፡፡ ወዲያው ስልኩ ተነሳ፤ “ምን ፈለግህ?” የሚል የለሆሳስ ድምጽ ተሰማ… “አይ ዛሬ ቀጠሮ ነበረኝ፤ ደውዬ እንዳስታውስ ተነግሮኛል!” ከማለቴ የጋሼ ሣቅ፣ ከሞባይሌም ከቢሮውም ተሰማኝ፡፡ እየሳቀ፣ “ና! አሁን ” አለኝ፡፡\nስህተቴ ሲገባኝ፣ ከቢሮው ሣልርቅ ወዲያው ደውዬ መጠየቄ ገርሞታል… በመልካም ፈገግታ ለ40 ደቂቃ ስመከር ቆየሁ… ወደ ዶ/ር ዮናስ ቢሮ ለመጀመሪያ ጊዜ ከሆነ የሚገቡት ብዙ የሚገርምዎት ነገር ሊያጋጥምዎት ይችላሉ… ጠረጴዛው በካኪ ፖስታ ታሽገው የሚታረሙ ወይም የታረሙ ወረቀቶች ተቆልለው ያያሉ - በአንድ ጠርዝ ላይ፡፡ የተለያዩ የታሸጉ ምግቦች፣ በጠርሙስ የተሞሉ የተለያዩ የከረሜላ፣ የቸኮሌት አይነቶች ይመለከታሉ፡፡\nበጠረጴዛው ሌላኛው ጫፍ፣ ሽንኩርት፣ እንቁላል፣ በላስቲክ የታሸጉ የተለያዩ ቅመማ ቅመሞች ሊያዩ ይችላሉ፡፡\nበጠረጴዛው መካከል ላይ የተለያዩ መፃሕፍት ለንባብ ተሰድረዋል … ገሚሶቹ መፃሕፍት ተገልጠው ተገልጠው በአፋቸው ተደፍተው ያያሉ… በጠረጴዛው በውስጥ በኩልም (በግርጌው) የተለያዩ መዝገበ ቃላት፣ የጥናት መጽሄቶች /ጆርናሎች/… መቆለላቸውን የሚያዩት፣ አንድ መጽሐፍ ገልጦ ከእንግዳ መቀበያ ወንበር ተነስተው ወደ እርሱ ጠረጴዛ ቀርበው ካነበቡ ወይም የተሰወረበትን መፃሕፍት እንዲያፋልጉት ከፈቀደ ነው፡፡\nከጠረጴዛው ጀርባ ታዲያ፣ ከምሣ በኋላ የሚያርፉበት ይመስለኛል ባለ ሦስት ቀጫጭን ስፖንጅ ተጣጣፊ ፍራሽ፣ በስርአት ተጣጥፎ የጠረጴዛውን እግር ተደግፎ ሊያዩ ይችላሉ፡፡\nትንሽ የኤሌክትሪክ ምድጃ፣ ተቀምጧል፡፡ የአንድ የመካከለኛ ሰው እጅ መዳፍ የሚጨብጠው ዓለት የሚመስል ድንጋይ ጠረጴዛው ስር ወይም ላይ ቁጭ ብለው ቢያዩ አይደንግጡ… ጋሼ ተማሪዎቹ ቶሎ ከቢሮው አንወጣለት ስንል ድንጋዩን እያሳየ ያስፈራራናል - እየቀለደና እየሳቀ ነው፡፡ ተማሪዎቹም ጋሽ ዮሐንስ ለየት ያለና ዘመናዊ ሰው እንደሆነ እናውቃለን… በነገራችን ላይ የዚህ ጽሑፍ አቅራቢ የጠረጴዛውን ጀርባ ለመጨረሻ ጊዜ ያየው በሀምሌ ወር 2002 ዓ.ም ነበር፡፡\nየህልፈተ ህይወት ጊዜውን የተነበየበት አጋጣሚ\nበጥር ወር 2004 ዓ.ም በዋቢሸበሌ ሆቴል፣ የበድሉ ዋቅጂራን (ዶ/ር) ሁለተኛ የግጥም መጽሐፍ /“እውነት ማለት የኔ ልጅ”ን/ ለማስመረቅ “ዛጐል ቤተመፃሕፍት” ዝግጅቱን አጠናቋል፡፡ ዶ/ር በድሉ የግጥም ስብስቡ “መታሰቢያነቱ ሀውልት ላልቆመላቸው ለዮሐንስ አድማሱ እና ለደበበ ሰይፉ” እንዲሆንለት በማድረጉ፣ ዶ/ር ዮናስ በዚህ ዕለት በመድረክ ላይ ንግግር እንደሚያደርግ ይጠበቃል፡፡ የዚህ ጽሑፍ አቅራቢ፣ ወደ መድረኩ ሲመለከት፣ የመጽሐፍ ምረቃ በሚያበስረው “ባነር” ላይ አንድ ቃል ያያል፤ የዛጐል ቤተመፃሕፍት ሥራ አስኪያጅ የሆነውን እንዳለጌታ ከበደን ጠርቶ፣ “ዶ/ር ዮናስ ያን ካየ መናገሩ አይቀርም - መላ ፈልግ” ይለዋል፡፡\nጋሽ ዮናስ ወደ መድረክ ሲጋበዝ፣ “… ይኸው! የግጥም ‹መድብል› አይባልም፤ መድበል እንጂ!” በማለት የቃሉን ሥርዎ አመጣጥ በማብራራት ንግግሩን ጀመረ፡፡ ስለ ዮሐንስ አድማሱ ሕይወትና ሥራዎች አብራራ… በተለይ ዮሐንስ በባለቅኔውና ፀሐፌ ተውኔቱ ዮፍታሔ ንጉሴ ሕይወትና ሥራዎች ዙሪያ የሠራውን የምርምር ሥራ “በአሰናኝነት” አሰናድቶ እያጠናቀቀ መሆኑን ተናገረ፡፡ በመጨረሻ፣ “…ይኼ መጽሐፍ ታትሞ ሳላየው እግዚአብሔር እንዳይገለኝ!” በማለት “ፈጣሪውን” በሰከነ መንፈስ የተማፀነበት አጋጣሚ በቦታው የነበረን ሰው ሁሉ አሳዝኗል፡፡\nጋሽ ዮናስ፣ የኢትዮጵያ ደራሲያን ማህበረ ባሳተመው “የዘመን ቀለማት” የግጥም መድበል ላይ፣ “ህዳር 6 ቀን 1935 ዓ.ም ቅዳሜ ሌሊት በዐሥር ሰዓት በአዲስ አባ ከተማ በደጃች ውቤ ሠፈር” መወለዱን እራሱ በከተበው የሕይወት ታሪኩ ተናግሯል፡፡ ከመጽሐፍ ቅዱሱ ገድለኛ፣ ከነቢዩ ዮናስ ስሙን ብቻ ሳይሆን ግብሩንም የወረሰ የሚመስለው ዶ/ር ዮናስ አድማሱ፣ ህልፈቱ እስከታወቀበት የካቲት 1 ቀን 2005 ዓ.ም ድረስ፣ የዶክትሬት ዲግሪ ተማሪዎቹን እያማከረ፣ እያነበበ፣ እየፃፈ ያለፈ ታላቅ ምሁር መሆኑ በተግባር አሳየ፤ እስከመጨረሻዋ የሕይወት ጠብታ መፃሕፍት ታቅፎ ለዘላለሙ ያንቀላፋ የቀለም ቀንድ!\nእውቀት የሚቀምርባት አስገራሚ ቢሮውም ወዳጇ ጋሽ ዮናስ ለዘላለሙ ከተለያት በኋላ ሁሉ፣ የሥነጽሑፍ ሊቀሊቃውንቷ ህልፈት በስድስት ኪሎ ዩኒቨርሲቲ እስከታወጀበት የደቂቃዎች ክፍልፋይ ድረስ፣ ይህቺ የቀለም መጥመቂያ ቢሮው፣ በበር ሥር የተላከላትን የተመካሪ ተማሪዎች የምርምር ፕሮፖዛል በአደራነት ስትቀበል ነበር… የዚህ ጽሑፍ አዘጋጅ የዶ/ር ዮናስን እርፈት ከቀኑ 8 ሰዓት አካባቢ ከመስማቱ በፊት፣ የጋሽ ዮናስ የዶክትሬት ዲግሪ ተመካሪ ተመሪው የፕሮፖዛል ወረቀቷን ወደ 5 ሰዓት አካባቢ በበር ስር ማስገባቱን ሰምቷል…\nየተስፋዋን ቀን ለማየት 12 ቀን ሲቀራት የተነጠቀች ነፍስ\nታዋቂው ባለቅኔና ለውጥ አራማጁ መምህር ዮሐንስ አድማሱ በ1967 ዓ.ም በድንገት በ37 ዓመቱ ሲቀሰፍ፣ በዮፍታሔ ሕይወትና ክህሎት ዙሪያ እያገባደደው የነበረውን የምርምር ሥራ አጠናቆ ማሳተም፣ በታናሽ ወንድሙ በጋሽ ዮናስ አድማሱ ትከሻ ላይ አረፈ፡፡\nከ35 ዓመት በላይ ሳይታተም የቆየውን የምርምር መጽሐፍ የህትመት ብርሃን እንዲያይ፣ እነ ፕሮፌሰር ማስረሻ ፈጠነ፣ ዶ/ር ዮናስን ሲያበረታቱ ቆይተዋል…\nየተለያዩ ሃገራዊ ጉዳዮችን የሚያወሱ ዘመን ተሻጋሪ መጻሕፍት፣ ከተቀበሩበት ጉድጓድ እየወጡ፣ ከሻገቱበት ቦታ እየተራገፉ እንዲታተሙ ያደረጉትና ለዘላቂ የህትመት ሥራ መሠረት የጣሉት እነ ፕሮፌሰር ማስረሻ እና የአዲስ አበባ ዩኒቨርስቲ ፕሬስ የቦርድ አባላት፣ ፕሮፌሰር ማስረሻ፣ በዶ/ር ዮናስ አሰኛኘት ለህትመት የበቃውን መጽሐፍ፣ በልዩ ሁኔታ ለማስመረቅ ከሌሎች ባልደረቦቻቸው ጋር የቁርጥ ቀን ቀጠሮ ይዘዋል… የአዲስ አበባ ዩኒቨርሲቲ ፕሬስ አርታኢና የጋዜጣ አምደኛው ብርሃኑ ደቦጭ የካቲት 13 ቀን 2005 ዓ.ም “በብሔራዊ ትያትር” አዳራሽ የዮሐንስን መጽሐፍ ለማስመረቅ ደፋ ቀና እያለ፣ ከዚህ ጽሑፍ አዘጋጅ ጋር ተገናኙ፡፡\nጋሽ ዮናስ የመጽሐፉን ህትመት ሳላይ እንዳልሞት በማለት በጉጉት የሚጠብቃትን ዕለት፣ የሦስት ታላላቅ የሥነጽሑፍ ባለሟሎች ጠንካራ የኪነት ክንድ ያረፈበት መጽሐፍ የሚመረቅባትን ያቺን ቀን እኔም በጉጉት እየጠበቅሁ ነው፤ በዚች ታሪካዊ ዕለት፣ ዮሐንስ አድማሱን የሚዘክር አንድ የሥነ ጽሑፍ ሥራ ለማቅረብ እየተሰናዳሁ ነበርና፡፡\nየዶ/ር ዮናስ አድማሱ ነፍስም ከ35 ዓመት በላይ ታግሣ የጓጓችለትን የተስፋ ቀን ለማየት 12 ቀናት ብቻ ቀርተዋት እያለ፣ እኔም ወጉ ደርሶኝ ከመምህሬ ከጋሽ ዮናስ ፊት፣ አብዮተኛው የኮሌጅ ቀን ገጣሚ ዮሐንስ አድማሱን ለማውሳት 12 ቀናትን እየተጠባበቅሁ እያለ፣ የታላቁ የቀለም ቀንድ የጋሽ ዮናስን ህልፈተ ሕይወት በድንገት መስማት ምን ያህል ያስደነግጥ!?\nባንተ በኩል ፈካች\nየልቤን ማኅደር፣ ቆፍሬ ቆፍሬ፤\nያገር ውለታህን ልናገር አምርሬ፡፡\nምንም ቢደባለቅ፣ ብስሉ ከጥሬ\nየፊደል ልሣኑ፣ ያው ይጫሃል ዛሬ፡፡\nምን ቢበረክቱ፣ የእኛ ነው የሚሉ\nአገሩና ህዝቡ፣ ድሉም ሆነ ትግሉ\nቢከትቡ፣ ቢያውጁ፣ ገድል ቢያሳቅሉ\nበደም የተፃፈ፣ ይጎላል ከሁሉ!!...(“ጐ” እና “ላ” ይላላል)\nለመሰነባበት፣ ጊዜው አልነበረን…(“መ” እና “ሰ” ይጠብቃል)\nመቼስ ያቃል ኖሮን፡፡\nለመሰነባበት ጊዜም አልነበረህ…(“መ” እና “ሰ” ይላላል)\nመቼስ ያቃል ኖሮህ!!\nብቻህን ሄደሃል፣ ያው ብቻህን ኖረህ፡፡\nእንደ ጊዜው ባህል፣ ጥንት እኔ እንደማቅህ\nከመሬቱ በታች፣ ከዕውነት ጋር ተቀብረህ\nመብራት የማያቆም፣ የንቁ ኮከብ ነበርክ፡፡\nጥንት ገና ዱሮ፣ ሰው የነበርን ቀን\nጭቆና ሲመረን፣ ግፍ ሲያንገፈግፈን\nልብ ለልብ ማውራት፣ እንዲህ ሳይቸግረን፤\nብታይልኝ ብዬ -\n“አበባ” እሚል፣ ግጥም ልኬልህ ነበረ፡፡\nአበባህ ግጥም ናት፣ ሁልጊዜ ትፈንዳ!”\nይኸው ላንተም ተርፋ፣ ባንተ በኩል ፈካች\nታሪክ ያለው ትውልድ፣ መኖሩን አወጀች!!\n(ለዮናስ አድማሱና ለትውልዳችን)\nSaturday, 16 February 2013 12:00\nእውነቱን ወዴትም ልንሸሸው አንችልም!\nአንድ ጊዜ አንድ መንገደኛ ቡድሀ ላይ ያለ የሌለውን የስድብ መዓት ያወርድበታል፡፡ ቡድሀ ዝም ብሎ በእርጋታ ሲያዳምጥ ይቆይና ለመንገደኛው ጥያቄ ያቀርብለታል፡፡ “ስጦታ የተበረከተለት ሰው ስጦታውን አልቀበልም ካለ ስጦታው የማን ይሆናል?” ሰውየውም፤ የሰጪው በማለት መለሰ፡፡ ቡድሃም፤ “ስጦታህን አልቀበለም፤ እነሆ ተረከበኝ” ብሎት ጥሎት ይሄዳል፡፡ አቶ ቶማስ ባለፉት ጥቂት ሳምንታት ከታሪክ ጋር ተመሳሳይ ስለሆኑ የመፅሐፍ ቅዱስ ታሪኮች ሊነግሩን ወይም ሊሰብኩን ከፈተኛ ተጋድሎ አድርገዋል፡፡\nበእርግጥ ከክፋት ሳይሆን ከበጐነት በመነጨ ነው ይሄን ያደረጉት፡፡ እንዴት ቢሉ እኛ የሀገራቸው ልጆች አለም የደረሰበትን ሚስጥር እንድናቅላቸው በመጓጓት ነው ታሪኮቹን የነገሩን፡፡ የአቶ ቶማስ ሀሳብ ምንም እንኳን ተራና በጣም ካለማወቅ የመጣ እንደሆነ ቢገባኝም እንደ ቡድሀ ፊቴን አዙሬ መሄድ ግን አልቻልኩም፡፡ ምክንያቱም ይሄ ለከት ያጣ ሃሳባቸው አንዳንድ ሰዎችን ሲያሳስት አስተውያለሁና ፀሃፊው ምን ያህል እንደተሳሳቱ እንዲያውቁ ማድረግ ይገባል ብዬ አምናለሁ፡፡እንግዲህ ለወደፊቱም አንድ ሰው በእግዚአብሔር ቃልና በዚህች የእግዚአብሔር ቅኔ በሆነች ሀገር ላይ አንዳች ፍልስፍናዊ ወይም ሳይንሳዊ አልያም በአለማዊ ምልከታ የተሞላ ተጠራጣሪና ተቺያዊ አስተያየት ከማቅረቡ በፊት በደንብ በነገሩ እንዲያስብበት እመክራለሁ፡፡\nየሚስጥራዊ ነገሮች አነፍናፊ የሆነው ግርሀም ሀንኩክ በመጨረሻ አክሱም ላይ መስገዱን መዘንጋት አይገባም፡፡ ሰውየው የሰገደው ለፅላቱ መኖር ከመሰለን አሁንም ሰውየውን አተኩረን አላየነውም ማለት ነው፡፡ (በቅዱስ መፅሀፍ የሚያምን ቢሆን እንኳን እሱ ያለው አለማዊ እውቀት ይሄ ዘመን ለታቦቱ የመስገጃ ጊዜ እንዳልሆነ እንዲያስብ የሚገደድ ሰው ነው) ሀንኩክ የሰገደው ላጠቃላዩ የአምላክ ቅኔ ነው፡፡ የአምላክ መንገድ ቀላል ነው፤ ቅኔውንም መፍታት ቢሆን፡፡ ግን በቅንነት መፈለግ ይገባል፡፡ አንድ ሰው ይህንን መንገድ ሲፈልግም በመጀመሪያ ማድረግ ያለበት በአለማዊ እውቀቶች የተቃኘውን አይምሮ ለጊዜው ገለል አድርጐ አዲስ በሆነ አጀማመር ቅዱስ ቃሉን ማየት ነው፡፡ ብዙ ጊዜ ሀሳቦች የሚጋጩት (በእግዚአብሔር ቃሎች ውስጥ) በብዙ የአለም እውቀቶች ተወጥሮ በዛ መነፅር መፅሐፍ ቅዱስን ከማንበብ እንዲሁም ራሱን መፅሐፍ ቅዱስን ትኩር ብሎ ካለማየት ነው፡፡\nይህን ደግሞ በዚህ ሀሳብ ዙሪያ በአዲስ አድማስ ጋዜጣ ላይ በተከታታይ አስተያየታቸውን ከሰጡና በሁለት አፅናፍ ባሉ ሰዎች በተካሄደው እሰጥ አገባ በትክክል መረዳት ይቻላል፡፡ አንዱ (አቶ ቶማስ) በቂ ባልሆነ አለማዊ እውቀት ተዓብዮ፣ ሌላው (ዶ/ር ፈቃደ) ሃይማኖቱ ሊነካ አይገባም በሚል መነፅር እየተመለከቱ ነው ሀሳባቸውን የሰነዘሩት፡፡ በሁለቱም ሰዎች ሀሳብ ውስጥ ግን በተለይ በአቶ ቶማስ ፅሁፍ ትክክለኛዎቹ መልሶች ቁልጭ ብለው ተቀምጠዋል፡፡ ሆኖም ያጠለቋቸው መነፅሮች እነዛን መልሶች ሊያሳዩአቸው አልቻሉም፡፡ አሁን እንግዲህ የእነዚህን ሰዎች መነፅር እናውልቅና መልሶቹን ከፅሁፎቹ ውስጥ እየነቀስን እናውጣቸው፡፡ በእርግጥ አቶ ቶማስ በጣም ቅንና ስሜታዊ መሆናቸውን መገንዘብ አልተሳነኝም፡፡ ልክ መሆናቸውን ለማሳየት ማናቸውንም መስዋእትነት ከመክፈል ወደኋላ አይሉም፡፡ ይሄን ወድጄላቸዋለሁ፡፡ ነገር ግን ያሳስታሉና እፈራቸዋለሁ፡፡\nአሁን ወደ ዋናው ጉዳይ እንግባ፤ እንግዲህ አቶ ቶማስ በሦስት ሳምንት ከፃፏቸው ሀሳቦች ውስጥ ሁለት ነገሮችን መምዘዝ ይቻላል፡፡ 1ኛው፡- በመፅሀፍ ቅዱስ ወስጥ የተፃፉ የተወሰኑ ታሪኮች ከዛ በፊት በነበሩ ዘመናት በተመሳሳይ ሁኔታ ተፈፅመዋል፤ ስለዚህም በመፅሀፍ ቅዱስ ውስጥ ያሉ የተወሰኑ ታሪኮች ካለፉ ታሪኮች የተኮረጁ ናቸው የሚል አንደምታ ያለው ነው፡፡ 2ኛው፡- ሀሳብ ደሞ እራሱ መፅሀፍ ቅዱስ ውስጥ ብዙ የተጋጩና የማይመስሉ ታሪኮች አሉ የሚል ሲሆን እነዛንም ሀሳቦች ከመፅሀፍ ቅዱስ ውስጥ እያወጡ ሊያስረዱን ሞክረዋል፡፡ እኔም እሳቸው እየለቀሙ ያወጧቸውን ታሪኮች ዋና ዋናዎቹን ከሳቸው ፅሁፍ ውስጥ ለቅሜ አውጥቼ ምን ያህል እንደሳቱ ለማሳየት እሞክራለሁ፡፡ ፀሃፊው ሀሳባቸውን ለማስረዳት ከተጠቀሟቸው ማስረጃዎች የተወሰኑትንና ዋና ዋናዎቹን ከራሳቸው ፅሁፍ እጠቅሳለሁ፤ ከዛም ይህንን በስህተት የተሞላ ትንታኔያቸውን ለማስተካከል እሞክራለሁ፡፡ 1ኛ/ “…ከአራት ሺህ አመት በላይ እድሜ ባስቆጠረው ጥንታዊ የግብፅ ሃይማኖታዊ ፅሁፍ ውስጥ የሰፈረውን ዝርዝር አንብቡ፡፡\n3ሺህ አመት እድሜ እንዳለው ከሚነገርለት የሙሴ አስርቱ ትእዛዛት ጋር ተመሳሳይ ሆኖ ታገኙታላችሁ” 2ኛ/ “…ለምሳሌ የኦሪት መፅሐፍትንና የጥንት ግብፃውያንን የሃይማኖት ፅሁፎች በማስተያየት ስለ አማልክት ታሪክ ተመሳሳይነት መገንዘብ ይቻላል፡፡ ቃል በቃል አንድ አይነት የሆኑ የሃይማኖት ህግጋትና ትእዛዛት እንደሏቸው በማመሳከር እናያለን፡፡” 3ኛ/ “…እንግዲህ የአምላክ ልጅነት፣ ንግስና፣ ውልደትና የሰላሳ አመት ጥምቀት፤ የሞትና ትንሳኤ በጥንታውያኑ የግብፅ ሃይማኖት ውስጥ ምን ያህል ቦታ እንዳለው የሆረስ ታሪክ ከኢየሱስ፣ ከሚትራ፣ ከክሪሽናና ከዲየስየስ ይመሳሰላል የሚባልበት አንዱ ምክንያት ከእንደዚህ አይነት ትረካዎች የተነሳ ነው፡፡” ሌላው ደሞ ይህንን መኮራረጅ እንደ አቶ ቶማስ ሀሳብ፣ በክርስቲያኑ አለም ያሉ ሰዎችም (ጳጳስ ቤኔዴክት የመሰሉ) ተቀብለውታል በሚል ምን እንዳሉ ሳይገባቸው ለሀሳባቸው ማረጋገጫነት ተጠቅመውበታል፡፡ ለሳቸው ቅኔ የሆነባቸው የጳጳሱ ትክክለኛ ሀሳብ ምን ያህል ከእሳቸው ምልከታ ጋር እንደሚለያይ በስተመጨረሻ ላይ አሳያለሁ፡፡\nአቶ ቶማስ ለሦስት ሳምንት ያህል ብዙ ቢዳክሩም ዋናው ሀሳባቸው ከዚህ በላይ እየለቀምኩ ባወጣኋቸው ጉዳዮች ላይ የሚያጠነጥኑ ናቸው መጀመሪያ በዓምላክ ቃል ላይ ነው የተገዳደሩትና ከሱ ስም እንጀምር፡፡ እሳቸው የዓምላክ ስሞች ብለው የጠቀሷቸው ያህዌ፤ ኤሎሄ፣ አብና ወልድን ነው፡፡ ይሄ ደግሞ መፅሐፍ ቅዱስን በወፍ በረር አንብበው ሊተቹ መሞከራቸውን ያረጋግጣል፡፡ ከጠቀሷቸው አራት የተከበሩ ቃላቶች ውስጥ የአምላክ ስም (ምንም እንኳን በትክክል እየጠራነው እንደሆነ እርግጠኞች ባንሆንም) አንዱ ብቻ ነው፡፡ ይሄውም ያህዌ የሚባለው ነው፡፡ በተረፈ ኤሎሄ ማለት “አምላኬ” ማለት እንጂ ስም አይደለም፤ የመለኮት መገለጫ ነው፡፡ አብና ወልድ ደሞ አባትና ልጅ ማለት ሲሆን የአምላክን ሦስትነትና በምድር መገኘት የምናውጅበት ምሳሌ ነው፡፡ አሁን ደግሞ ፀሃፊው ግራ ተጋብተው ግራ ሊያጋቡን ወደሞከሩበት የኦሪት ዘፍጥረት ትንታኔያቸው እንሂድ፡፡ እሳቸው እንዲህ ነው የፃፉት፤ 2ኛ/ “…አንደኛው ትረካ በፍጥረት ምዕ.1 ላይ መጀመሪያ ቀንና ሌሊት፣ በሁለተኛው ቀን ሰማይን፣ በሦስተኛው ቀን ምድርን፣ ባህርን እንዲሁም እፅዋትን፣ በአራተኛው ቀን ፀሐይ፣ ጨረቃን ኮከቦችን ፈጠረ” አቤት ጉድ! በአምላክ ጥበብ በጣም በጣም ተሰብስቦና አጥሮ (ምን ሊባል እንደተፈለገ ሳይዘነጋ) የተሰጠንን አቶ ቶማስ የበለጠ አሳጥረው ሲነግሩን፣ በዚህ የማሳጠር ጥበባቸው ውስጥ ምን ያህል እንደሳቱና ምን ያህል የተሰጡንን መልእክቶች እንደገደፉ ቢገነዘቡ ኖሮ እንዴት ክው ብለው እንደሚደነግጡ እገምታለሁ፡፡\nእስቲ የመጀመሪያዋን የመፅሐፍ ቅዱስ ክፍል (ዘፍ.1.1-5) እንጥቀስና ትልቁን ስህተታቸውን እንመልከት፡- መፅሀፍ ቅዱስ በኦሪት ዘፍጥረት 1፡1-5 እንዲህ ነው የሚለው፡- “በመጀመሪያ እግዚአብሄር ሰማይንና ምድርን ፈጠረ፡፡ 2/ምድርም ባዶ ነበረች፤ አንዳችም አልነበረበባት፤ ጨለማማም በጥልቁ ላይ ነበረ፤ የእግዚአብሄርም መንፈስ በውሃ ላይ ሰፍኖ ነበር፡፡ 3/እግዚአብሄርም ብርሃን ይሁን አለ ብርሃንም ሆነ 4/እግዚአብሄርም ብርሃኑ መልካም እንደሆነ አየ፤ እግዚአብሄርም ብርሃንና ጨለማን ለየ 5/እግዚአብሄርም ብርሃኑን ቀን ብሎ ጠራው፣ ጨለማውንም ሌሊት አለው፡፡ ማታም ሆነ ጥዋትም ሆነ፣ አንድ ቀን…” እንግዲህ እዚህች ጋ የተሰራች ግድፈት እንዴት መላውን ሃሳባቸውን እንዳበላሸ እናያለን፡፡ የዘፍጥረት ታሪክ እንደሚነግረን እና መላውን መፅሀፍ ቅዱስ ስናነብ እንደሚገለፅልን በምዕራፍ 1 ቁ 1-2 እና ከቁጥር 3-5 ባለው ክፍተት ውስጥ ብዙ ጉዳዮች አሉ፡፡ ሰማይና ምድር በመጀመሪያው ቀን ሳይሆን የተፈጠሩት ቀደም ባለው ሌላ ጊዜ ውስጥ ነው፡፡ አምላክ ሰውንና በምድር ላይ ነዋሪዎችን ለመፍጠር ሲነሳ ምድርን ከፈጠራት ቆይቶ ነበር፤ በመጀመሪያው ቀን እግዚአብሔር የፈጠረው ነገር ብርሃንና ጨለማን መለየት ነው፡፡ ይህንንም በትክክል አተኩሮ ያነበበው ሰው ይረዳዋል፡፡\nለርስዎ አላዋቂነት ስንል ግን አንዳንድ መረጃዎች እንስጥዎት፡፡ አዳምና ሄዋንን አሳሳተ ብለው የጠቀሱት እባብ ወይም ሰይጣን (ከየት መጣ አለማለትዎ ገርሞኛል) የአጥቢያ ኮከብ ይለዋል መጽሐፍ ቅዱስ፡፡ የተፈጠረው እንደመልአክት ነበር፤ ትልቅ ስልጣን ነበረውም፡፡ በትምክህቱና መመለክንም ስለፈለገ ከሰማይ ወደ ምድር ተጥሏል፤ ስለዚህም መባረሩ ብዙ የመጽሐፍ ቅዱስ ክፍሎች ይነግሩናል፡፡ እናም ሰይጣን ወደ ምድር የተጣለው በዚህ ክፍተት መሀል ባሉት ዘመናት ነው፤ ከዛም ምድር ጨለማ ሆና ለዘመናት ቆይታለች፡፡ ከዛ ነው እንግዲህ እግዚአብሔር ጨለማ የነበረችውን ምድር ከብዙ ዘመናት በኋላ ብርሃን ትሁን ብሎ ፈጠራውን የጀመረው፡፡ ሌላው እርስዎ በጥበብዎ አሳጥረው “በሶስተኛው ቀን ምድርን ባህርን እንዲሁም እጽዋትን ፈጠረ” ያሉትን በቀጥታ ከመጽሐፍ ቅዱስ ስንገለብጠው እንዲህ ይላል፡- ምዕ 1-11 “እግዚአብሔርም ምድርን ዘርን የሚሰጥ ሣርንና ቡቃያን፣ በምድርም ላይ እንደወገኑ ዘሩ ያለበትን ፍሬን የሚያፈራ ዛፍን ታብቅል አለ” እንዲሁም ሆነ፡፡\nሌላው አስደንጋጭ ግድፈትዎት ደግሞ ይሄ ነው፡፡ እግዚአብሔር በሶስተኛው ቀን እጽዋትን አልፈጠረም፤ እንዲበቅሉ አዘዘ እንጂ፡፡ ይህ ፈጠራ ሳይሆን ትእዛዝ የተሰጠበት ምክንያት የእጽዋት ዘር በምድር መሀፀን ውስጥ ስለነበሩ ነው፡፡ አዎ ቀደም ብሎ ብርሃን ይሁን ከማለቱ ብዙ ዘመን በፊት ምድርን ሲፈጥር እጽዋትን ፈጥሮ ነበር (አንዳንድ ብርሃነ ልቦና የሆኑ የእግዚአብሔር ሰዎች እንደሚያስቡትም ከሰው ውጭ ሌሎች ፍጥረታት ከብዙ ዘመናት በፊት ተፈጥረው ነበር) በመሃል ሰይጣን በማመፁ እግዚአብሔር እቅዱን እንዳዘገየ ይታመናል፤ ያም ሆነ ይህ እግዚአብሔር የነገረን እጽዋትን በዛ ጊዜ እንዳልፈጠረ ነው፤ እንዲበቅሉ አዘዘ እንጂ፡፡ ስለዚህ ጌታው አቶ ቶማስ የማያውቁትን ታላቅ ሚስጥራዊ መጽሐፍ ለመተንተን መነሳትዎ ትልቅ ስህተት ነው ባይ ነኝ፡፡ ሌላው “አፈር ነህና ወደ አፈር ትመለሳለህ ይለዋል፤ ይሄ ታዲያ የእግዚአብሔር አምሳል ነው” እና “…በእርግጥ እባቡ እንዳለው ፍሬውን ሲበሉ አልሞቱም፤ አይኖቻቸው ተከፈቱ…” የሚለው ነው፡፡ ቅዱስ ጳውሎስ ምን ይላል መሰልዎት? “ለናንተ ወተት ወተቱ ነው መሰጠት ያለበት፤ ለጠንካራ ትምህርት ገና ናችሁና” ቅዱስ ጳውሎስ ይሄንን ያለው አማኞች ለሆኑት ግን በመንገዳቸው ገና ላልጠነከሩት ነው፡፡ ለእርስዎ ምን እንደሚሰጥዎ ግራ መጋባቱ አይቀርም፡፡ አምላክ ይህን ህግ ባፈረሳችሁ ግዜ ወይም ከዚህች ተክል በበላችሁ ግዜ ትሞታላችሁ ሲላቸው፣ ስለመንፈሳዊ ሞት እየነገራቸው ነው - ስጋ መንፈሳዊ ክብርን ተሸካሚ ነው፡፡\nእኛ መንፈሳዊ አካላትነታችን የበዛ ፍጥሮች ነን፡፡ እግዚአብሔር መንፈስ ነው፡፡ የተናገረውም ስለመንፈሳዊ ሞት ነው፡፡ ከዛ መንፈስ የተገነጠለ ሰው ጐስቋላ ነው፡፡ ሁሉንም የሚተች ደግሞ ሁሉን የሚጠላ ነው፡፡ ለዚህም ነው አይናቸው የተከፈተው አዳምና ሄዋን በአካላቸው እራቁትነት አፍረው ከአምላክ ለመሸሸግ የሞከሩት፡፡ በመቶዎች ለሚቆጠሩ የምድር ፍጥረታት ስም ማውጣት የቻለውና የዳበረ አይምሮ ባለቤት የነበረው አዳም፤ በገነት ዛፎች ውስጥ ከአምላክ ለመሸሸግ ሞከረ፡፡ አዎ ብዙዎቻችን እስካሁንም እየሸሸን ነው፡፡ ከምን እንደምንሸሽ ባናውቅም፡፡ ወደ ታሪካዊ መኮራረጁ ከመሄዳችን በፊት የአቶ ቶማስ ታላቅ ስህተት የሆነው የኖህ ታሪክ እንመልከት፡፡ አንዱ ጥያቄያቸው ወይም ለመተቸት የሞከሩት እንዲህ ብለው ነው፡- “ኖህ ከአዳም አስረኛ ትውልድ ነው፤ እንዴት በ10 ትውልድ አለም በሰው ልጆች ቆሻሻ ተሞላች” ሲሉ የጠየቁት ግራ የሚያጋባ ነው፡፡ ወይስ መደመርም አይችሉም ልበል? ኖህ እኮ የነበረው አዳም ከገነት ከወጣ በኋላ 2ሺህ 1 መቶ 56 አመት (2156) በኋላ ነው፡፡ ምናልባት ከመቶ አመት በኋላ መስሎዎት ይሆን እንዴ? በኖህ ጊዜ ህዝቦች በምድር ላይ ለ2156 አመታት ያህል ኖረዋል፡፡\nሌላው አንድ ሚሊዮን እንኳን አይደርሱም ነው ያሉት (እንዴ? ትንሽ ያስቡ እንጂ!) አንድ ሚሊዮን ሊሞሉ እንደማይችሉ ለማስረዳት የተጠቀሙት ደሞ በመጽሐፍ ቅዱስ ላይ ያለዎትን እውቀት የሚያስገምት ነው፡፡ አዳም ስድስት ልጅ ነው የወለደው ነው ያሉት፡፡ እስቲ ስለዚህ ጉዳይ መጽሐፍ ቅዱስ የሚለውን እንይ፡- ዘፍጥ ም5፡ 4 እንዲህ ይላል “አዳም ሴትን ከወለደ በኋላ የኖረው ሰባት መቶ ዓመት ሆነ፤ ወንዶችንም ሴቶችንም ወለደ፤ አዳም የኖረበት ዘመን ሁሉ ዘጠኝ መቶ ሰላሳ አመት ሆነ” አዪ ምን ያህል ቅዱሱን መጽሐፍ እንዳላነበቡ!! ዓምላክ ለእብራውያን በሰጠው ቅዱስ ቃሉ ላይ በስም የገለፃቸው አባቶች የመሲሁን (የክርስቶስን) ግንድ የያዙትን ብቻ ነው፡፡ በኖህ ሰዓት ስለነበሩት ህዝቦች ብዛት ግን ትንሽ ሂሳብ ቢሰሩ ተቀራራቢ ግምት ይኖርዎት ነበር፤ ነገር ግን አዳም የ500 አመት ሰው በነበረበት አካባቢ እስከ 10.000 ሰዎች እንደሚኖሩ ይገመታል፤ ይህም በትክክለኛ ሂሳብ የተቀመጠ ነው፡፡ ያንን ሂሳብ ለእርስዎ ለማሳየት ብሞክር ግን የጋዜጣውን ቦታ መሻማት ይሆናል፡፡ ነገር ግን በኖህ ዘመን ከ50 ሚሊዮን በላይ ሰዎች ሊኖሩ እንደሚችሉ ይገመታል፡፡\n(አስፈላጊ ከሆነ ሂሳቡ እንዴት እንደሚሰራ በግልዎ ልልክልዎት እችላለሁ፡፡) ሌላው ስለኖህ መርከብ ጉዳይ ነው፡፡ እንዴት አንድ ኳስ ሜዳ የሚያህል መርከብ ያን ሁሉ ፍጥረታት ቻለ፡፡ አይ የኢንተርኔት ዘመን - ችግሩ ይሄ ነው ጥራዝ ነጠቅ ያደርጋል! የአለም የኳስ ሜዳዎች ምን ያህል ህዝብ እንደሚይዙ አያውቁም ልበል፡፡ ከ5000 አመት በፊት አምላክ መርከቡን እንዲህ አድረገህ ስራ ነው ያለው ዘፍጥ 7፡16 ላይ “…የመርከቢቱን በር በጐንዋ አድርግ፤ ታችኛውንም ሁለተኛውንም ሦስተኛውንም ዓርብ ታደርግለታለህ” ከዓርቡም በተጨማሪ በጣራው ወጋግራ ላይ ብዙ ፍጥረታት ሊቀመጡ እንደሚችሉ ሊያስቡ ይገባል፡፡ ሌላው ደሞ ስለ ፍጥረቶቹ ብዛት የገለፁት የተሳሳተና ከ5000 ዓመታት በላይ የጊዜ ልዩነትን ያላገናዘበ ነው፡፡ ለምሳሌ የድመት ዘሮች የሚባሉትን ካወቁ ከዚህ በታች ያለው ለኖህ የተነገረው የእግዜአብሔር ቃል ይገባዎት ይሆናል፡፡ ቁጥር 20 ላይ “ከወፍ እንደ ወገኑ ከእንስሳም እንደወገኑ ከምድር ተንቀሳቃሽ ሁሉ እንደወገኑ በህይወት ይኖሩ ዘንድ ሁለት ሁለት እየሆኑ ወደ አንተ ይግቡ” በተጨማሪም የአለማት ፈጣሪ ፀጋ በመሃላቸው እንዳለ አይዘንጉ፡፡ ወደ ሁለተኛው የመኮራረጅ ነገር ስንሄድ አቶ ቶማስ እንደማስረጃ የተጠቀሙበት የጳጳስ ቤኔዴክት አባባል እሳቸው እንዳሰቡት እንደማይል ከራሳቸው ትርጉም ተነስቼ ለማብራራት እሞክራለሁ፡፡ በነገራችን ላይ አቶ ቶማስ ስለፃፉት የግብፆችም ሆነ የባቢሎን ሙሴ የኦሪት መጽሐፍት ከመፃፉ በፊት ስላሉ ከመጽሐፍ ቅዱስ ጋር የሚመሳሰሉ ታሪኮች በህዝቦች ታሪክ ላይ ስለመፃፉ አንዳችም ተቃውሞ የለኝም፡፡ እንደውም እነዛ ታሪኮች ባይኖሩ ነበር አስገራሚ የሚሆነው፡፡ አሁን ወደ ጳጳሱ አባባል ልመለስ፡፡ እንዲህ ነው ያሉት፣- “የሰው ልጅ ነፍስ በአንዳች መንገድ እጁን ወደ አዳኝ አምላኩ እንደዘረጋ ነው” ይህ ምን ለማለት ነው? ይህን ለማብራራት ወደ ዘፍጥረት ታሪክ መመለስ ይኖርብናል፡፡\nእግዚአብሔር አምላክ አዳምን በሰራው ሀጥያት ከገነት ሲያስወጣው ያደረገው ነገር ቢኖር ለአዳምና ለሄዋን ቆዳ ማልበስ ነው፡፡ አዎ ቆዳው ዝም ብሎ የመጣ አይደለም፡፡ እግዚአብሔር አንድ እንስሳን በመሰዋት ለአዳም ያለ መስዋዕት እንደማይድን ሲያመላክተው ነው፡፡ በመጨረሻው ዘመንም ልጁን ልኮ በልጁ መስዋዕትነት እንደሚያድነው ሲነገርው ነው፡፡ አቶ ቶማስ እንደመሰላቸው በሙሴ የተፃፉት ህጐች ከ3000 አመታት በፊት የታወቁ ሳይሆን አዳም ገና ከገነት ሲወጣ ከዛሬ 7500 አመታት በፊት ይታወቁ ነበር፡፡ ለሙሴ የተሰጡ ህጐች ስለመሲሁ የተሰጡ ተስፋዎች፣ ከአዳም ስህተት በኋላ ለው ልጅ መዳኛ የተዘጋጁ እቅዶች ናቸው፡፡ አዳም ከገነት ሲወጣ ይህንን ተስፋ ተሸክሞ ነው፡፡ አምላክ ያጠፋ ፍጥሩን ዝም ብሎ ሜዳ ላይ አለቀቀውም፡፡ ህጉንና ተስፋውን ሰጥቶት እንጂ፡፡ ስለዚህም ነው እሱ የነገራቸው አቤልና ቃየል መስዋዕትን የፈፀሙት፡፡ በሀዲስ ኪዳን ዘመን ጳውሎስ እንዳለው፤ “በእግዚአብሔርና በሰው ውስጥ ያለው መንፈስ ቅዱስ አሰራሩ አንድ ስለሆነ፣ ለእግዚአብሔር ያለውን ወስዶ በመንፈሱ አማካኝነት ለሰዎች ይነግራቸዋል” ስለዚህም ከአዳም በኋላ ያሉ ህዝቦች የአምላክን ተስፋ፣ የአዳኛቸውን የእግዚአብሔር ልጅ በምድር ላይ የሚያደርገውን ድርጊት በሙሉ ያውቁ ነበር፡፡ ምርጦቹ ያንን ተስፋ በሩቅ እያዩ ሩጫቸውን አስተካክለው ይጓዙ ነበር፡፡ ስለዚህም ነው ህጉን ስላላከበሩ፣ የሰጠውን ተስፋውን ስለናቁ በኖህ ጊዜ ሰዎች በጥፋት ውሃ የተቀጡት፡፡ ኖህ መንገዱን ከእግዚአብሔር ጋር ስላደረገ ይህንን ህግና ተስፋ ለልጆቹ ነግሮአቸዋል፡፡ ልጆቹም ለልጅ ልጆቻቸው፡፡ እንግዲህ ከኖህ በኋላ ያሉ ከዛሬ (550) አመት በፊት መሆኑ ነው፡፡\nአንዳንዶች መንገዱን ሲከተሉ (እንደ ኢዮብና አብርሃም ያሉት) ሌሎቹ ደሞ በራሳቸው መንገድ ተርጉመው ተጠቀሙበት፡፡ አንዳንዶቹም “እኔ ነኝ ያ ነብይ” ብለው ታሪክ ፃፉ፤ ታሪክ አስፃፉ፡፡ ንጉሱ በሀውልቱ ላይ የፃፈውን ከድንግል ነው የተወለድኩት፣ በሰላሳ አመቴ ተጠመቅሁ ወይም በትክክል የእግዚአብሔር ልጅ (እውነተኛው) የሚያደርገውን የሰው ልጆችን ተስፋ ጽፎ ወይም አስጽፎ፡፡ ከኖህ የተላለፈውን የእግዚአብሔርን ህግም የኛ ነው ብሎ አስፍሮ ቢገኝ ምን አስገራሚ ይሆናል፡፡ እንግዲህ ሙሴ ከ3000 አመት በፊት የፃፈው ከአዳም ጀምሮ የሚታወቅ ህግና ተስፋን ነው፡፡ ሙሴ የክርስቶስን መንገድ የሚያመቻቹ ህዝቦች አሰልጣኝ ነው፡፡ እግዚአብሔር በሰይጣን የተታለለው ህዝብ በትክክል እንደምኞቱ ሊሆንለት ስላልቻለ፣ ከመረጠው ሰው (ከአብርሃም) ከሀጥያት የራቀ ህዝብ ለማሰልጠን ጀመረ እናም ያንን ለዘመናት በልቡ የነበረውን ለአዳም የሰጠውን ህግና ተስፋ ሰጣቸው፡፡ ስለዚህም ጳጳሱ ሊሉ የሞከሩት “በዘመናት ሁላ የሰው ልጆች በትክክልም ይሁን በተሳሳተ መንገድ እጃቸውን ወደ አምላካቸው እንደዘረጉ ነበር” ነው፡፡ በኖህና በሙሴ መካከል ባለው ዘመን የኖሩ የዓለም ህዝቦች በሙሉ አምላክ ለአዳምና ለነብያቱ የነገራቸውን ህግና ተስፋ በተለያየ መንገድ (በተለያየ አረዳድ ሰምተው ነበር፡፡) ስለዚህም አቶ ቶማስ፤ ግብፆች ይሁኑ ባቢሎናውያን ከማርስ ወይም ከጁፒተር እስካልመጡ ድረስ ለአዳም የተሰጠው ተስፋ አካል ናቸው፡፡\nምንም እንኳን ነገስታቶቻቸውና ካህናቶቻቸው ቢያምታቷቸውና ተስፋዎቹን ቢበሩዙባቸውም ወይም ታላቁን ተስፋ ከሌሎች አማልክት ቢሰጡባቸውም ስለ ሁሉም ነገር ያውቁ ነበር፡፡ (በተጣመመ መንገድ ቢሆንም) አሁን እንግዲህ እዚህ ጋ የሚመጣው ጥያቄ፤ ከነዚህ ሁሉ በዘመናት ካለፉ የእውነተኛውን የአምላክ ልጅ ታሪክ የኛ ነው ካሉ የአዳም ልጆች መሀል ትክክለኛው የእግዚአብሔር ልጅ አዳኙ ማነው የሚል ነው፡፡ ለዚህ መንገድ ማሳያ ከሐዋሪያት ስራ አንድ ሃሳብ እጠቅሳለሁ፡፡ እነ ጴጥሮስን ስለ ክርስቶስ በመስበካቸው ሊያስሯቸው ፈልገው ለያዟቸው ፈሪሳውያን አንድ ገማልያል የተባለ ፈሪሳዊ ሊቅ እንዲህ አላቸው፤ “ከዚህ ዘመን በፊት አንዱ እንዲሁ ተነሳ፤ ብዙዎችን አስከተለ፤ ከእግዚአብሔር ስላልሆነ ጠፋ፡፡ እነዚህም ከእግዚአብሔር ካልሆኑ ይጠፋሉ፡፡ ከእግዚአብሔር ከሆኑ ግን ምንም ልታደርጓቸው አትችሉም፡፡ ይልቁንስ ከእግዚአብሔር ስትጣሉ እንዳትገኙ” እንግዲህ ነገሩ እንዲህ ነው፡፡ ከእግዚአብሔር የሆነው የክርስቶስ ወንጌል በሚያስገርም ፍጥነት በመላው አለም ተሰብኳል፡፡ ተስፋፍቷልም፡፡ ለእውነትነቱ ምስክርም ህያውነቱ ነው፡፡ ለዛሬ ይሄን ያህል ካልኩ ይበቃኛል፡፡ ከአቶ ቶማስ ጋርም የተግባባን ይመስለኛል፡፡ ለነገሩ ባንግባባም ችግር የለውም፤ እውነቱ ግን ይሄው ብቻ ነው!!


የሰማዕቱ የአሰፋ ማሩ ደም እንደ አቤል ደም ይጮሀል!\nZaggolenews. የዛጎል ዜና November 16, 2018\nአቶ አሰፋ ማሩ በቀድሞው አጠራር በወሎ ጠቅላይ ግዛት በላስታ አውራጃ መቄት ወረዳ በ1951 ዓ.ም እንደተወለደ የሕይወት ታሪኩ ያስረዳል። አሰፋ ማሩ በመምህርነት ሙያ ከማገልገሉም ባሻገር በወያኔ ዘመን የኢትዮጵያ መምህራን ማኅበር የአመራር አባል በመሆን የመምህራንን መብትና ጥቅም ለማስከበርና የትምህርት ጥራት ለማስጠበቅ በሚደረገው ትግል ውስጥ ግንባር ቀደም በመሆን ሕይወቱ በፋሽስት ወያኔ ወታደሮች በጠራራ ፀሐይ እስከተቀጨበት ዕለት ድረስ በጽናት ሲታገል የኖረ የቀለም አርበኛ ነው። ከመምህራን ማኅበር በተጨማሪ ከመገደሉ በፊት በነበረው የኢትዮጵያ ሰብአዊ መብቶች ጉባኤም በሥራ አስፈጻሚ ኮሚቴ በመሆን የፋሽስት ወያኔ አገዛዝ የሚፈጽመው ግፍና ግድያ በማጋለጥ የላቀ ድርሻም አበርክቷል።\nከዛሬ ሀያ ሁለት ዓመት ከስምንት ወር በፊት ሚያዚያ 30፣ 1989 ዓ.ም. የ37 ዓመት ጎልማሳና የሁለት ልጆች አባት የነበረው አሰፋ ማሩ ከቤቱ ወደ ሥራው በመጓዝ ላይ እንዳለ ልክ ከጠዋቱ 2፡20 ጉድ ሼፐርድ የቤተሰብና ጤና አገልግሎት ይባል በነበረው አካባቢ በትግራይ ወታደሮች በግፍ ተረሽኗል።\nጀግናው አሰፋ ማሩ እንዴት እንደተገደለ የኢትዮጵያ ሰብአዊ መብቶች ጉባኤ «Extra-Judicial Killing» በሚል ባወጣው Special Report No. 14 እና እ.ኤ.አ. May 13, 1997 ባሳተመው ሪፖርቱ የዓይን እማኞችን ጠቅሶ የአሰፋ ማሩን አገዳደል እንዲህ አቅርቦታል።\nጉድ ሼፐርድ አካባቢ አሰፋ ዳገቱን ወጥቶ ሊጨርስ አካባቢ አንዲት ፒክአፕ መኪና መጥታ ከፊቱ መንገዱን ዘግታበት ቆመች። የመገናኛ ሬድዮ የያዘውን ሰውዬ እና ሹፌሩን ሳይጨምር መኪናዋ ክላሽንኮቭ ጠብመንጃዎችንና የእጅ ቦምቦችን ወገባቸው ላይ የታጠቁ ስድስት «ፖሊሶችን» ይዛ ነበር። አሰፋ ማሩ ወደ ግንቡ ተጠግቶ መኪናዋን ለማለፍ ሞከረ። በዚህ ጊዜ አሰፋን ከቅርብ ርቀት ስትከተለው የነበረች ሌላ ኦፔል የፖሊስ መኪና የአደጋ ጥሪ እያሰማች ወደ እርሱ ቀረበች። ከኋላ ወንበር ላይ ተቀምጦ የነበረ ፖሊስም አውቶማቲክ መሣሪያ አውጥቶ አሰፋ ላይ አከታትሎ ተኮሰበት። አሰፋም ወዲያው ነፍሱ ከሥጋው ተለየች።\nበፒክአፕ መኪና ላይ ከነበሩትም ሆነ በኦፔሏ ውስጥ የነበሩት ፖሊሶች አሰፋን እንዲቆም አላዘዙትም። የማጠንቀቂያ ተኩስ ወደ ሰማይም አልተኮሱም። ወይም ከመያዝ ለማምለጥ የሚሞክርን ሰው ከሩጫው ለመግታት እንደሚደረገው ወደ እግሮቹ አልተኮሱም። ይልቁንም የተተኮሱት ጥይቶች በሙሉ የታለሙት ወደ ጭንቅላቱና ወደ ደረቱ ነበር። አሰፋ ማሩ ሲወድቅ ኦፔሏ መኪና መንገዷን ሳታቋርጥ ወደፊት ቀጠለች። በፒክ አፕ መኪናዋ ላይ የነበሩት ስድስት ፖሊሶች ግን ከፒካፓቸው ላይ ወርደው መንገዱን ከላይም ከታችም ዘጉት። ከእነርሱ መካከል የተወሰኑት የአቶ አሰፋን አስከሬን ኪሶች በረበሩ፤ የእጅ ቦርሳውንም ወሰዱ። ከዚህ በኋላ ተጨማሪ አራት ፖሊሶች በላንድሮቨር የፖሊስ መኪና ተጭነው መጡ። መኪናውም እነርሱን አራግፎ ተመለሰ።\nጥቂት ቆይቶም አስከሬን ለመጫን የሚያገለግል የፖሊስ መኪና መጥቶ የሟቹን አስከሬን አነሣ፤ በተፈሪ መኮነን ሁለተኛ ደረጃ ትምህርት ቤት [ የዛሬው እንጦጦ ቴክኒክና ሙያ ማሠልጠኛ ኮሌጅ] በስተጀርባ አድርጎ ወደ ስድስት ኪሎ በረረ። አስሩ ፖሊሶችም በቶዮታ ፒክ አፕ መኪናዋ ላይ ተጭነው የአስከሬን መኪናውን ተከተሉት። አሰፋ ከተገደለ ከ25 ደቂቃዎች በኋላ (2፡45) የመገናኛ ሬድዮዎችን የያዙ፣ አውቶማቲክ መሣሪያዎችንና የእጅ ቦምቦችን የታጠቁ «ፖሊሶች» አሰፋ ቤት በመሄድ የፍርድ ቤት የብርበራ ማዘዣ በማቅረብ የሟቹን ቤት በረበሩ። በቤቱ ውስጥ ግን ከካሴቶች፣ ከኢትዮጵያ ሰብዓዊ መብቶች ጉባኤና ከኢትዮጵያ መምህራን ማኅበር ሰነዶች ውጪ አንድም ያገኙት የጦር መሣሪያ አልነበረም።\nበብርበራ ያገኗቸውን ወረቀቶቹንና ካሴቶቹን በሙሉ ወሰዷቸው። በተመሳሳይ ሰዓት በኢትዮጵያ መምህራን ማኅበር ጽሕፈት ቤት 12 ፖሊሶች ደርሰው ነበር። እነዚህ ፖሊሶች ግን የፍርድ ቤት የብርበራ ማዘዣ አልነበራቸውም። ይህ ግን የማኅበሩን ሠራተኞች ጨምሮ 34 ሰዎችን ከማሰርና አሰፋ ማሩ ምክትላቸው የነበሩትን የመምህራን ማኅበሩን ፕሬዝደትን የዶ/ር ታዬ ወልደ ሰማያትን ቢሮ ከመበርበር አልከለከላቸውም።\nከረፋዱ 4፡00 ሰዓት ገደማ የማይታወቅ የትግርኛ አማርኛ የሚናገር ሰው ወደ ኢትዮጵያ ሰብዓዊ መብቶች ጉባኤ ቢሮ ስልክ በመደወል «አሰፋ ማሩ ለሚባል ሰው ታውቁታላችሁ? ለእናንተ አባል ነው?» ሲል በትግርኛ አማርኛ ጠየቀ። አዎንታዊ ምላሽ ሲያገኝም «አሰፋ በመኪና አደጋ ስላረፈ አስከሬኑን ከምኒልክ ሆስፒታል መጥታችሁ ውሰዱ።» ሲል የአሰፋን ማለፍ እንደቀላል ተናገረ። የማይታወቀው ታጋይ አሰፋ የትና መቼ እንደሞተ እንዲናገር ሲጠየቅ ለመናገር ፈቃደኛ አልነበረም፤ ይልቁንም «ትፈልጉ እንደሆነ፣ አስከሬኑን ውሰዱና ቅበሩት ፤ ካልፈለጋችሁ የራሳችሁ ጉዳይ » በሚል ዐረፍተ ነገር ንግግሩን ቋጨው። የኢትዮጵያ ሰብዓዊ መብቶች ጉባኤ አባላት ወዲያው ወደ ምኒልክ ሆስፒታል በፍጥነት ሄዱ። ያገኙት ግን በመኪና የተገጨ ሰው ሳይኾን ጭንቅላቱና ደረቱ በጥይት የተበሳሱ ፊቱ በደም አበላ የተሸፈነ፣ የሸሚዙ ደረት በደም የተነከረ የአሰፋ ማሩን አስከሬን ነበር።\nእኩለ ቀን ላይ የፌደራል ፖሊስ አገዛዙ የሜዲያ ልሳኖች ሁሉ አሰፋ ማሩ «የአርበኞች አንድነት ግንባር» የሚባል «ፀረ-ሰላም ታጣቂ ቡድን» አባል እንደነበርና «አልያዝም ብሎ በማስቸገሩ» እርምጃ እንደተወሰደበት አወጀ። አሰፋ ግን የተባለው ቡድን አባል መሆኑን የሚያረጋግጥ አንድም መረጃ አልቀረበም።\nፋሽስት ወያኔ አሰፋ ማሩን ለምን ገደለው?\nአሰፋ ከጅምሩ በወያኔ ጥርስ የተነከሰበት የአንጋፋው የኢትዮጵያ መምህራን ማኅበር ምክትል ሊቀ መንበር ነበር (ዋና ሊቀ መንበሩ ዶ/ር ታዬ ወልደ ሰማያት ነበሩ)። ይህ ማኅበር ደግሞ የተማሩና የሀገራቸው ዕጣ ፈንታ የሚያሳስባቸው ሰዎች የተሰባሰቡበት ተቋም ስለነበር ወያኔ እንደልቡ ሊያዝዘው፣ ሊጠመዝዘው የሚችል ማኅበር አልነበረም። በተጨማሪም ወያኔ ገና አዲስ አበባ ከመግባቱ ከአዲስ አበባ ዩኒቨርሲቲ 42 መምህራንን ማባረሩን ልብ ይሏል። ከእነዚህ ተባራሪ መምህራን አንዱ የኢመማ ሊቀመንበር የነበረው ዶ/ር ታዬ ወልደ ሰማያት ነበሩ።\nከዚህም በተጨማሪ፣ አሰፋ ማሩ በየጊዜው በአገዛዙ ኃይሎች የሚፈጸሙትን አስከፊ የሰብአዊ መብት ጥሰቶች የሚያጋልጠው የኢትዮጵያ ሰብአዊ መብቶች ጉባኤ ሥራ አስፈጻሚ አባል ነበር። የጉባኤው ሥራ አስፈጻሚ ለመሆን አንዱ መስፈርት ደግሞ የምንም ዓይነት የፖለቲካ ድርጅት አባል አለመሆን ነበር። እንኳን ብረት ያነሣ ቡድን አባል ይቅርና ሰላማዊ ትግልን የመረጠ የፖለቲካ ፓርቲ አባል የሆነ ሰው እንኳ ለሥራ አስፈጻሚነት መመረጥ አይችልም ነበር። አሰፋም ማሩ በጉባኤው ለሥራ አስፈጻሚነት ሲመረጥ የምንም ዓይነት የፖለቲካ ድርጅት አባል አለመሆኑን አስረድቷል፤ ጉባኤውም ተቀብሎታል።\nአሰፋ ንቁና የሀገሬ ጉዳይ ያገባኛል ባይ ሰው ነበር። ጨካኙ መለስ ዜናዊና የወንጀል ግብረ አበሮቹ ደግሞ ይህቺ የአሰፋ የህሊና ሰው መሆን አልተመቻቸውም። እናም በጠራራ ጸሀይ እረሸኑት። የአሰፋ ማሩ ደም በግፍ የፈሰሰ የአቤል ደም ነው!\nበትግራይ ወታደሮች በጠራራ ፀሐይ የተረሸነው የአሰፋ ባለቤት በአገር ውስጥ መኖር ባለመቻሏ መከራዋን በውስጧ፤ ሕጻናት ልጆቿን ደግሞ በጀርባዋ አዝላ ተሰደደች። ከአመታት ውጣ ውረድ በኋላ ዛሬ ላይ ከሀገሯ በብዙ ሺህ ኪሎ ሜትሮችን ርቃ የፍትሕን ቀን እየናፈቀች በካናዳ ትኖራለች። ውድ ባለቤቷና የልጆቿን አባት ለምን እንደገደሉት የማወቅ ረሀብ እየቦረቦራት፣ ልቧ በሐዘን ተሰብሮ የሰቆቃ ኑሮ እየገፋች ትኖራለች። የአሰፋ ማሩ ባለቤትና ልጆች ፍትሕ ይሻሉ! አሰፋን የገደሉት አውሬዎች በአስቸኳይ ለፍርድ ይቅረቡ ዘንድ ይሻሉ!!!ፍትህ በመለስ ዜናዊ ትዕዛዝ በትግራይ ወታደሮች በጭካኔ ለተረሸነው ለሰማዕቱ አሰፋ ማሩ! ፍትህ ፋሽስት ወያኔ በግፍ ለረሸናቸው ኢትዮጵውያን ሁሉ!\nአሰፋ ማሩ —እግዚያብሔር ነፍሱን በገነት ያኑራት! እኛ ወንድሞችህ አልረሳንህም! ልጆችህን ያላሳዳጊ ያስቀሩትን፤ ቤተሰብህን የበተኑትን፤ ባለቤትህን ያንገላቱትንና ውድ ሕይወትህን በለጋው የቀጠፉትን ጨካኞቹን ገዳዮችህ አገርና መንግሥት ሲኖረን ለፍርድ ሳናቀርብ እንቅልፍ ባይናችን አይዞርም!\nPrevious ለውጡ እና እንቅፋቱ\nNext የፀረ-ሙስና-እርምጃና የደብረፅዮን መግለጫ


ወያኔ ዳግም እንዲወረንና እንዲገለን ቀርቶ እንዲኖርስ እንፈቅድለታለን ???? ( ፊልጶስ) | EthioReference >\n4:42 pm - Sunday January 17, 7458\nወያኔ ዳግም እንዲወረንና እንዲገለን ቀርቶ እንዲኖርስ እንፈቅድለታለን ???? ( ፊልጶስ)\nወያኔ ዳግም እንዲወረንና እንዲገለን ቀርቶ እንዲኖርስ እንፈቅድለታለን ????\nየማንኛውም መንግሥት”ሀሁ’—– የዜጎቹን ደህንነት መጠበቅ ነው። የዜጎቹን ደህንነት መጠበቅ ያልቻል አገዛዝ ስልጣኑ “የዛፍ ላይ እንቅልፍ ” ብቻ ሳይሆን፤ ለዘመናት በደምና በአጥንት የተገነባን የአገርና የህዝብን አንድንተን ያፈርሳል፤ ኑሮና ህይወትን ያመሰቃቅላል።\nበአንጻሩ መሰረታዊ መብቱን ከአባራኩ የወጡ ገዥዎቹን ታግሎ ማስከበር የማይችል ዜጋ፤ ህልውናውም አደጋ ላይ መውደቁ የማይቀር ነው።\nየአገር ልዋአላዊንትና የህዝብ ህልውና ፈተና ላይ ሲወድቅ፣ ዜጎች በየቀኑ እደከብት ሲታረዱና የመኖር ዋስትና ሲጠፋ፤ አስተዳድራለሁና እመራለሁ የሚለውንመንግስት ነኝ ባይ፤ እንዴትና ለምን? ብሎ የማይጠይቅና የማይሞግት፤ ብሎም ያለበትን ነባራዊ ሁኔታ የማይረዳና ለራሱ ህልውና የማይታገልና የማይቆም ህዝብመጨረሻው፤\nሌዎ ቶልስቶይ እንዳለው ”—ወላጆች ልጆቻቸውን ይቀብራሉ፤ ወላጆች ደግሞ ያለ ጧሪ ይቀራሉ፤ አገርም ባለቤት አልባ ትሆናለች።—”\nበኢትዮጵያ ምድር እየሆነ ያለውም እውነታ ይኽው ነው። ታዲያ አሁን ያለው የህልውና ጥያቄ የመጣው በአንድ ጀምበር ሳይሆን፤ በሂደት መሆኑን ወደ ኋላ መለስብለን፤ ከትላንቱ የመማራ ክህሎት ብናገኝ እንደሚከተለው ለማስታወስ እንሞክ።\n1/ ወያኔ ወደ መቀሌ ሲኮበልልና የጠ/ሚኒስተር አብይ አህመድ ስልጣኑን በያዙ ማግስት፤ የታለመው ሥር-ነቀል ለውጥና መሰረታዊ የሰውልጅ መብት ”በተረኝነት” ሲተካ፤ ህዝብ ተደራጅቶ መብቱን ማስከበር ባለመቻሉና የህዝብንም ጥያቄ ያነሱ ወደ እስር ቤት ሲወረውሩ ”እንዴትና ለምን?” በማለት ባለመጠየቃችንናባለመታገላችን ፤ የኦነጋዊ ብልጽግና በማን አልብኝነት እንዲፈነጭ ተፈቀደለት።\nይህ ብቻ አይደልም ፤ የኦሮሚያ ብልጽግና ለኦነግ ”ኦነግ ሸኔ” የሚል የዳቦ ስም አው’ቶ፤ እስከ ዚች ሰዓት ድረስ ባንኮችን ሲያዘርፍ፣ ከተማን ሲያወድም፣ በመተከልናበወለጋ የሰው ልጅ በማንነቱ ሲያሳርድ፣ ልጅ አገርድ ተማሪዎች ታፍነው የደረሱበት ሳይታወቅ ሲቀር፣ ተጨባጭ የሆነ ትግል አላካሄድንም።\nእነ አቶ ጃዋር ሙሃመድ የአሜሪካን ፓስፖርት ይዘው ” ሁለት መንግሥት አለ” እያሉ ህዝብን ሲያርዱና ሲያሳርዱ፤ ገዥው ኋይል በስልጣኑ እስኪመጡበት ድረስ አይነኬመሆናቸው፤ በአጠቃላይ የሚፈጸመው ግፍ ”ጽዋው ሞልቶ ሲፈስ”፤ እንደ ህዝብ ገዥዎቻችንን ለማስቆምም ሆነ ተጠያቄዎቹን ለመጠየቅ ባለመቻላችን አሁንላለንበት መከራ በቅተናል ።\n2/ በጠቅላይ ሚኒስተሩ አንደበት፤\n– ”ዱቄት አድርግናቸዋል!”፤\n– ድሞ ሌላ ግዜ “መለማመጃችን ናቸው!”፤\n– ” በሳተላይት እየተከታተልናች ነው፤ ግን ልናጠፋቸው ያልፈለግነው ምርኮኞችንና ጻናትን ስለያዙ ነው።”—-የተባለው የሰባዊ- ፍጡር ሁሉ ጠላትና አጥፊ የሆነውወያኔ፤ ”የፓለቲካ ውሳኔ” በሚል ሸምጋይ ቃል መከላከያ ከትግራይ የወጣው፤ ”የትግራይ ህዝብ እርሶ እንዲበላና የጥሞና ግዜ ለመስጠት ነው።” ተብሎ ሲነገራን፤\n– ለምን? እንዴት ? ብለን እልጠየቅንም።\n– መከላከያ ከኋላው የህዝብ ደጀን እለው፤ ታዲያ በትግራይ ድንበር መሽጎ እንዲት ሊከላከል አልቻለም? ብለን እልሞገትንም።\n– መከላከያ ከትግራይ ነቅሎ ሲወጣ ለወያኔ ትልልቅ መሳሪያዎችን እና በክልሉ ውስጥ ለጦርነት ፍጆታ የሚውሉትን ሁሉ እንዱንም ሳይነካ፣ እንዴት ለጠላትጥላችሁ ተወጣልችሁ? ብሎ መንግስት ነኝ የሚለውን አካል የጠየቀና እውነቱን ለማወቅ የሞከረ የለም።\nይልቁንም መንግስት ያድነናል! ይከላከልልናል! ዝም ጭጭ በሉ! እየተባለ፤ ወያኔ ከከተማ ከተማ እያከታተለ እየተቆጣጠና እየዘረፈ፤ በሰው ልጅ ታሪክ ውስጥተሰምቶ የማያውቀን ግፍና ሰቆቃ አየፈጸመ ሲቀጥል፤ ራስን አደራጅቶና በጎበዝ አለቃ እየተመሩ ፣ ጎን ለጎን የኦነጋዊ-ብልጽግና ካድሪዎችንና የጭቃ ሹሞችንእይስወገዱ፤ እንደመክላከል፤ ከተቻለም እንደማጥቃት፤ ገዥው ” ስትራተጅካዊ ማፈግፈግ ነው።” የሚለውን የምስለኔዋችን ቅስቀሳ እያመን፤ በተግባር እየሆነላለው”የዝሆን ጀሮ ይስጠን” ብለን፤ ንጹሁ እርሶ አደር ወገናችን በሰው ልጅ ታሪክ ውስጥ ያለትሰማውንና ያልታየውን መከራ ተቀብሎ አስተናገደ፤ ሂሳብተወረረደብት።\nጠ/ሚኒስተሩ ወያኔ የቤተ መንግሥታቸውን በር ማንኳኳት ሲጀምር ፤ ህዝባዊ ጥሪ አቅርበው ሁሉም ኢትዮጵያዊ በጋራ ለህልውናው እየተጋደለ ባለበትወቅት፣ ስሜን ወሎ ራያና ሰሜን ጎንደር ያሉ የድንበር ወረዳዎችና ቀብሌዎች ገና እንደ ተወረሩ፤ ግራ የሚያጋባ ብቻ ስይሆኑ፤\n”በ’ርግጥም መንግሥት ወያኔን ማጥፋት አይፈልግም! አሁንም በወሎ፣ በሰሜን ሸዋና በአፋር የደረሰው ጥፋት በቂ ስላልሆነ ፤ ወያኔ እንደግና ተጠናክሮ የቀረውን ሂሳብ ያወረርድ፣ የወልቃይትንም ”ኮሪደር” ያስከፍት።” የሚያስብሉ ፤ ርስ-በርሳቸው የሚጣረዙ መግለጫዎች የመንግሥት ባለስጣናት መሰጠት ጀመሩ።\nለትዝብት ብሎም የምንሰማውን ሳይሆን የምናየውን እንድናምን እና ምን ዓይነት ገዥዎች እንዳሉን ከትላንቱ ብንማር እስቲ መግልጫዎቹን እንመልከት\nከዚህ ላይ የመከላከያ ጠቅላይ ጦር አዛዥ ብርሃኑ ጁላ በታህሳስ 12/2014 ባደርጉት የአንድ የመድረክ ንግግር ላይ፤ ” —-ብረት እንደጋለ ነው መደብደብ ያለበት፤ወያኔንም እስከመጨረሻው እናሳድደዋለን ።—-” ነበር ያሉት፤ ነበር ባይሰበር።\nወያኔ ግዜ እንዲያገኝና ዳግም እንዲወር የሚያበረታታው ግን ከጦር ግንባር የተመለሱት የጠ/ ሚኒስተር የአብይ አህመድ መግለጫ ነው። መግለጫው፤ ጦርነቱበድል መጠናቀቁን እና በወያኔ ተይዘው የነበሩ ሁሉ በመከላከያ ቁጥጥር ስር መሆናቸውን አብሰረው ፤ በትግሉ ለተሳተፋ ሁሉ ምስጋና አቅርበዋል።\nአሁን ያለው የጦርነቱ እውነታ፤\nበመሃል አገር ከውጭ አገር በገቡ ተጋባዥ ኢትዮጵያዊን ጋር ”አስረሽ ምችው !” ቀጥሏል። አዲስ አበባ እስከ አልተነካችና በኦነጋዊ ብልጽግና ስር እስከሆነች ድረስ፤የሰሜኑ ጦርነት የህዝብ ስቃይ ለፓለቲካ ፍጆታ የሚውል ሆኗል። ለትዝብት እንኳን በማሃል አገር በስብሰባና በየምክንያቱ ለድግስ የሚወጣው ወጭ በሚሊዮንለሚቆጠሩ ተፈናቃዮች መዋል በተገባው ነበር።\nወያኔ ከመንግሥት በተሰጠው ፋታ ራሱን እንደገና እያደራጀና እያሰባሰብ ብቻ ሳይሆን፤ በተለይም በወልቃይት፣ በማይጠምሬ፣ በራያ- ሰቆጣና በተለያዮ ግንባሮችጦርነት ከፍቷል። ዳግም ወረራ ለማካሄድ ብሎም ወልቃይትን ለመቆጣጠርና ከሱዳን ጋር ለመገኛኘት የሚያስችለውን ዝግጅት እያደረግ መሆኑን የሚነገሩንራሳቸው የምንግስት ብዙሃን መገናኛዋች ናቸው። ታዲያ በዚች ወሳኝ ሰዓት ገዥዋቻችን ምን እያደረጋችሁ ነው? ብሎ መጠየቅ ያለበት ህዝብና በተለይም የወያኔ የሂሳብ ማወራረጃ የሚሆነው ወገን ነው።\nወያኔ ከአሁን በኃላ ድጋሜ ቢወር ምን ሊሰራ እንደሚችል ማሰብ ራሱ ይዘገንናል። ነገር ግን አሁንም የመንግሥትን አቋም ማስለውጥ ከተቻለ ግዜ አለ፤ ግዜውግን ነገ ሳይሆን አሁን ነው። መንግሥት ሃስቡን ለወጠም እለወጠም ፤ ህዝብ ራሱን አደራጅቶና በጎበዝ አለቃ በመደርቃጀት መታገል የግድ ይለዋል።መንግሥትም እንደ ትላንቱ”ስልታዊ ማፈግፈግ” ቢል ፍጹም ተቀባይነት የሌለውና በኢትዮጵያ ህዝብ ደም እየተጫወት መሆኑ ተገንዝቦ፤ ከጎኑ ያለውን ህዝብይዞ፤ ወያኔን ብቻ ሳይሆን አመለካከቱንም እስከመጨረቻው ድረስ ማጥፋት፤ ለኢትዮጵያ ህዝብ የመኖርና ያለምኖር ጥያቄ ነው።\n”ስትሄድ የመታህ እንቅፋት ስትመለስ ከመታህ ችግሩ ከአንተ ነው።” እንደሚባለው፤ ህዝብም ያለፈውን ስህተት በፍጹም መድግም የለበትም። የደረሰው ጥፋትናእልቂት ከበቂና ከእዕምሮ በላይ ነውና ። ስለዚህ ሁላችንም መዳኛ የሆነችውን ኢትዮጵያችን ለመታደግ ገዥዎቻችንን መጠበቅ የለብንም።’’ መንግሥት አለ’’ብለን የደረሰውን ሁሉ አይተናልና።\nአንድ ጀርመናዊ የጥንት ፈላስፋ፤\n” —መግደልም ሆነ መገደል አልፈልግም፤ ግን ከሁለቱ እንዱን ምረጥ ከተባልኩ ‘ሳላወላውል እገላለሁ‘።—” ነበር ያለው ።\nእኛስ???——– ወያኔ ዳግም እንዲወረንና እንዲገለን ቀርቶ እንዲኖርስ እንፈቅድለታለን ???\nቅድመ አያቶቻችን፣ አባቶቻችንና እናቶቻችን እልፈቀዱላቸውም፤ እኛም እንፈቅድላቸውም።\nኢትዮጵያ ለዘላለም ትኖራለች!!\n© 7458 EthioReference. All rights reserved.


ከአማቶች ጋር ተስማምቶ መኖር | ለቤተሰብ\nአንብብ በ ሂሊጋይኖን ሂንዲ ሃንጋሪያኛ ሉቫሌ ሊቱዋንያኛ ሊንጋላ መቄዶንያኛ ማላያላም ማላጋሲ ማራቲ ምያንማርኛ ሩሲያኛ ሮማንያኛ ሰርቢያኛ ሰርቢያኛ (በላቲን ፊደላት) ሲሎዚ ሲቤምባ ሲንሃላ ሴሴቶ (ሌሶቶ) ሴብዋኖ ሴጽዋና ሴፔዲ ስሎቫክኛ ስሎቬንያኛ ስዊድንኛ ስዋሂሊ ስዋሂሊ (ኮንጎ) ስፓንኛ ሾና ቆሳ ቡልጋሪያኛ ቢስላማ ቤንጋሊ ቬትናምኛ ቱርክኛ ታሂቲኛ ታሚል ታይ ታጋሎግ ቴሉጉ ትግርኛ ቶክ ፒሲን ቺቶንጋ ቺቼዋ ቻይንኛ ማንዳሪን (ቀለል ያለ) ቻይንኛ ማንዳሪን (የጥንቱ) ቼክ ችዊ ኔፓልኛ ኖርዌይኛ አልባኒያኛ አማርኛ አረብኛ አርመንኛ አፍሪካንስ ኡርዱ ኢሎኮ ኢስቶኒያኛ ኢንዶኔዥያኛ ኢግቦ ኤዌ ኤፊክ እንግሊዝኛ ኪሩንዲ ኪርጊዝ ኪንያርዋንዳ ኪኩዩ ኪካኦንዴ ካነዳ ክሮሽያኛ ኮርያኛ ዋራይ-ዋራይ ዕብራይስጥ ዙሉ ዩክሬንኛ ዮሩባ ደች ዴኒሽ ጀርመንኛ ጃፓንኛ ጆርጂያኛ ጉጃራቲ ግሪክኛ ጣሊያንኛ ጾንጋ ፈረንሳይኛ ፊኒሽ ፊጂኛ ፑንጃቢ ፓንጋሲናን ፖሊሽ ፖርቱጋልኛ\n“አስቸጋሪ ሁኔታ አጋጥሞን በነበረበት ወቅት ባለቤቴ ስለ ጉዳዩ ለወላጆቿ ነገረቻቸው። ከዚያም አባቷ ደውሎ ጉዳዩን አስመልክቶ ምክር ሰጠኝ። ነገሩ አላስደሰተኝም።”—ጄምስ *\n“የባለቤቴ እናት ብዙ ጊዜ ‘ልጄ በጣም ይናፍቀኛል’ ትላለች። ምን ያህል ይቀራረቡ እንደነበረም ትናገራለች፤ በዚህ ጊዜ የጥፋተኝነት ስሜት ይሰማኛል፤ ምክንያቱም እሷን ለዚህ ችግር የዳረጋት እኔ እሱን ማግባቴ እንደሆነ አስባለሁ!”—ናታሻ\nታዲያ ከአማቶቻችሁ ጋር ያላችሁ ግንኙነት በትዳራችሁ ውስጥ ችግር የሚፈጥር ነገር እንዳይሆን ማድረግ ትችላላችሁ?\nጋብቻ ራሱን የቻለ አንድ ቤተሰብ እንዲፈጠር ያደርጋል። መጽሐፍ ቅዱስ፣ ያገባ ሰው “ከአባትና ከእናቱ ይለያል፤ ከሚስቱም ጋር ይጣበቃል” ይላል። ለሚስትም ቢሆን ሁኔታው ከዚህ የተለየ አይደለም። ትዳር ሲመሠርቱ ሁለቱም “አንድ ሥጋ” እንደሚሆኑ መጽሐፍ ቅዱስ ይናገራል። ይህም አንድ አዲስ ቤተሰብ እንዲፈጠር ያደርጋል።—ማቴዎስ 19:5\nከወላጆቻችሁ ይልቅ ለትዳር ጓደኛችሁ ቅድሚያ መስጠት አለባችሁ። ጆን ጎትመን የተባሉ የጋብቻ አማካሪ እንዲህ ሲሉ ጽፈዋል፦ “በጋብቻ ውስጥ ሊሠራባቸው ከሚገቡ መሠረታዊ ነገሮች መካከል አንዱ በባልና በሚስት መካከል ‘እኛ’ የሚል ስሜት መፍጠር ነው። . . . ከትዳር ጓደኛችሁ ጋር የአንድነት ስሜት ለመፍጠር ወይም ይህን ስሜት ለማደስ ከሌሎች የቅርብ ቤተሰባችሁ አባላት ጋር መለየት ሊያስፈልጋችሁ ይችላል።” *\nአንዳንድ ወላጆች ማስተካከያ ማድረግ አስቸጋሪ ሊሆንባቸው ይችላል። አንድ ወጣት ባለትዳር እንዲህ ብሏል፦ “ከመጋባታችን በፊት ባለቤቴ ሁልጊዜ ለወላጆቿ ፍላጎት ቅድሚያ ትሰጥ ነበር። ከተጋባን በኋላ እናቷ፣ ባለቤቴ ከእነሱ የበለጠ ቅድሚያ የምትሰጠው ሰው እንዳለ አስተዋለች። ይህን መቀበል ግን ቀላል አልሆነላትም።”\nአንዳንድ አዲስ ተጋቢዎችም አስቸጋሪ ሊሆንባቸው ይችላል። ቀደም ሲል የተጠቀሰው ጄምስ እንዲህ ብሏል፦ “አማቶችህ መርጠህ እንዳገኘሃቸው ጓደኞች አይደሉም። በአንድ ወቅት አንድ ሰው እንደተናገረው ‘ወደድክም ጠላህም ሁለት አዳዲስ ጓደኞች ታገኛለህ።’ በጣም ቢያበሳጩህም እንኳ ቤተሰቦችህ ናቸው።”\nከአማቶች ጋር ባላችሁ ግንኙነት የተነሳ በትዳራችሁ ውስጥ አለመግባባት ተፈጥሮ ከሆነ ጉዳዩን ተባብራችሁ ለመፍታት ጥረት አድርጉ። “ሰላምን ፈልጋት፤ ተከተላትም” የሚለውን የመጽሐፍ ቅዱስ ምክር ተግባራዊ አድርጉ።—መዝሙር 34:14\nይህን ለማድረግ እንዲረዳችሁ የሚከተሉትን ሁኔታዎች አስቡ። እነዚህ ሁኔታዎች የቀረቡት ከባል ወይም ከሚስት አንጻር ነው። ይሁን እንጂ ችግሮቹ በባልም ሆነ በሚስት ላይ ሊያጋጥሙ ይችላሉ፤ እንዲሁም የቀረቡት መመሪያዎች በአማቶች ምክንያት የሚነሱ ሌሎች በርካታ ችግሮችን ለመፍታት ይረዳሉ።\nባለቤትህ ከእናቷ ጋር ይበልጥ ብትግባቡ ደስ እንደሚላት ነገረችህ። አንተ ግን ከእናቷ ጋር መግባባት ከባድ ይሆንብሃል።\nእንዲህ ለማድረግ ሞክር፦ ችግሩን ከባለቤትህ ጋር ተወያይ፤ በአንዳንድ ጉዳዮች ረገድ እሷ የምትልህን ለማድረግ ፈቃደኛ ሁን። ዋናው ጉዳይ አንተ ለአማትህ ያለህ ስሜት ሳይሆን ልትወዳት ቃል ለገባህላት ለትዳር ጓደኛህ ያለህ ስሜት ነው። ከባለቤትህ ጋር በምትወያዩበት ወቅት ከእናቷ ጋር ያለህን ግንኙነት ማሻሻል የምትችልባቸውን አንድ ወይም ሁለት አቅጣጫዎች ለማወቅ ሞክር፤ ከዚያም በእነዚህ አቅጣጫዎች ማሻሻያ አድርግ። ባለቤትህ አንተ የምታደርገውን ጥረት ስትመለከት ለአንተ ያላት አክብሮት ይጨምራል።—የመጽሐፍ ቅዱስ መመሪያ፦ 1 ቆሮንቶስ 10:24\nባለቤትሽ ከእሱ ይልቅ ወላጆችሽን ለማስደሰት ይበልጥ ጥረት እንደምታደርጊ ነገረሽ።\nእንዲህ ለማድረግ ሞክሪ፦ ሁኔታውን ከባለቤትሽ ጋር ተወያዪ፤ እንዲሁም ጉዳዩን በእሱ ቦታ ሆነሽ ለመመልከት ሞክሪ። እርግጥ፣ ለወላጆችሽ የሚገባቸውን አክብሮት ስላሳየሽ ብቻ ባለቤትሽ ስጋት ሊሰማው አይገባም። (ምሳሌ 23:22) ያም ቢሆን በሕይወትሽ ውስጥ ቅድሚያ የምትሰጪው ከወላጆችሽ ይበልጥ ለእሱ እንደሆነ በቃልም ሆነ በድርጊት ልታረጋግጪለት ይገባል። ባለቤትሽ ስለዚህ ጉዳይ እርግጠኛ ከሆነ የአንቺን ትኩረት ለማግኘት ከወላጆችሽ ጋር መፎካከር እንደሚኖርበት አይሰማውም።—የመጽሐፍ ቅዱስ መመሪያ፦ ኤፌሶን 5:33\nባለቤትህ ከአንተ ይልቅ ወላጆቿን ምክር ትጠይቃለች።\nእንዲህ ለማድረግ ሞክር፦ ከባለቤትህ ጋር ስለ ጉዳዩ በመነጋገር የቱ ጋ ገደብ ማበጀት እንዳለባችሁ ስምምነት ላይ ድረሱ። ምክንያታዊ ለመሆን ጥረት አድርግ። አንድን የሚያሳስብ ጉዳይ ለወላጅ ማማከር ሁልጊዜ ስህተት ነው? ይህን ማድረግ ተገቢ ሊሆን የሚችለው መቼ ነው? ሁለታችሁም ተስማምታችሁ ምክንያታዊ የሆነ ገደብ ካወጣችሁ ይህ ጉዳይ ችግር አይፈጥርም።—የመጽሐፍ ቅዱስ መመሪያ፦ ፊልጵስዩስ 4:5\n^ አን.4 በዚህ ርዕስ ውስጥ የተጠቀሱት ስሞች ተቀይረዋል።\n^ አን.9 ዘ ሰቨን ፕሪንሲፕልስ ፎር ሜኪንግ ሜሬጅ ዎርክ (ጋብቻ የተሳካ እንዲሆን የሚያስችሉ ሰባት መመሪያዎች) ከተባለው መጽሐፍ የተወሰደ\n“እያንዳንዱ ሰው ዘወትር የራሱን ጥቅም ሳይሆን የሌላውን ሰው ጥቅም ይፈልግ።”—1 ቆሮንቶስ 10:24\nአዎንታዊ በሆነው ነገር ላይ አተኩሩ\n“ከአማቶች ጋር ጥሩ ግንኙነት መመሥረት አስፈላጊ ነው። የትዳር ጓደኛችሁን ተንከባክበው ያሳደጉላችሁ እነሱ ናቸው፤ በመሆኑም ምንም ዓይነት ጉድለት ቢኖርባቸው እንኳ ለእነሱ አመስጋኝ መሆን ይገባችኋል። በተጨማሪም ከተሞክሯቸው ብዙ ነገር መማር ትችላላችሁ። በአማቶቻችሁ በጎ ባሕርያት ላይ የምታተኩሩና እነዚህን ባሕርያት ለማዳበር ጥረት የምታደርጉ ከሆነ ብስለት ያላችሁ ሰዎች መሆን ትችላላችሁ።”—ጄሲካ\nትዳራችሁን ሳትጎዱ ለወላጆቻችሁ አክብሮት ማሳየት ትችላላችሁ።


Piaggio P-180 Avanti FS2004 አውርድ - Rikoooo\nመጠን 16.9 ሜባ\nለማውረድ 8 501\n14 ሻካራዎች ጋር ይገኛል! ፍጹም ነጸብራቅ እና 3D አተረጓጎም. ፕሮግራሞች አክናፊዎች ያለው ድምፆች አስደናቂ ናቸው.\nየ Piaggio P180 Avanti Piaggio ኤሮ በ ጣሊያን ውስጥ የተገነባ አንድ መንትያ-ሞተር የንግድ ጄት ነው, አለቃ መሐንዲስ ማንዞኒም Mazzoni ነው. ፍጥነት ለ አስራ አንድ ዓለም መዝገብ ይያዙ, ይህ 1300 ኪሎ (2400 ኪሎ), 398 ኖቶች (738 ኪሜ / በሰዓት) እና 12,500 ሜትር ቢበዛ ገዝተው ከፍታ ከፍተኛ ፍጥነት ክልል ይሰጣል.\nደራሲ: - Mario Noriega


ቅንጥብጣቢ የአስመራ እና ምፅዋ ወግ (ክፍል ሁለት) - ሸገር ብሎግ\nOct 2, 2018 በ ሕይወት እምሻው 2 comments\nለስድስት ቀን ቆይታዬ በፊልሞን አማካኝነት ወደተያዘልኝ አምባሳደር ሆቴል ገባሁ። የእንግዳ መቀበያውና በኋላ ያየሁት በስተግራ ያለው ሻይ ቤት ነገረ ስራው ሁሉ የፒያሳውን ቶሞካ አስታወሰኝ። ሞቅ ባለ ሁኔታ የተቀበለኝ አስተናባሪ ሻንጣዬን ይዞ ክፍሌን የሚያሳየኝ ጎልማሳ መድቦልኝ አሳንሰሩ ጋር ሄድን። እጅግ ጥንታዊ ነው። ተሸራርፈው ያለቁ ከሚመስሉ ድርድር ቁልፎች ውስጥ አንዱን ተጫነው። የተጫነው ቦታ ቀይ መብራት በራ። ‹‹እየመጣ ነው›› አለኝ ጎልማሳው ፈገግ ብሎ። ድምፁ ግን ተምዘግዝጎ ይከሰከስ ይመስል ያስፈራል። ክፉኛ ያጓራል። ያቃስታል። በመጨረሻ ደረሰና ገባን። በጣም ጠባብ ነው። ሶስት መካከለኛ ስፋትና ክብደት ያላቸው ሰዎች ቢይዝ የሚሞላ አይነት ጠባብ። እያቃሰተ አምስተኛ ፎቅ ደረስንና ክፍሌን ከፍተን ገባን። ረጅምና ሰፋ ያለ ኮሪደር ተቀበለኝ።\nበስተቀኝ ከአዲስ አበባ ቤቴ ሳሎን የሚስተካከል ሰፊ መታጠቢያ ቤት አለ። ሮዝ ቀለም ባላቸው ሴራሚክ የመታጠቢያ ቤት እቃዎች አሸብርቋል። ሰፊ ሮዝ ገንዳም አለው። ከእሱ ቀጥሎ ጠበብ ያለ ሳሎን ውስጥ ቢጫ የቆዳ ሶፋ ተቀምጧል። ሌላ ነገር የለውም። በስተግራ ደግሞ ሰፋ ያለ መኝታ ክፍል አለው። እቃዎቹ ዘመናዊ አይደሉም። አልጋው ይንቋቋል። ወንበሩ ያቃስታል። ኮመዲናው ይንገዳገዳል። ኮመዲኖው ላይ ያለው ቴሌቪዥን ዘመን ያለፈበትና በድብደባ ምስል የሚያመጣ ነው። ይሄ ሁሉ ቢሆንም ማረፊያዬ ንፁህና ቁጭ በሉብኝ በሉብኝ፣ ተኙብኝ ተኙብኝ፣ እረፉብኝ እረፉብኝ የሚል አይነት ነው።\nየመኝታ ቤቴን መስኮት መጋረጃ ከፈትኩ። ዝነኛው…ከልጅነታችን አንስቶ የአስመራ ፖስትካርድ ላይ የምናየው የካቶሊክ ቤተክርስትያን ካቴድራል ከነ ሙሉ ግርማው ይታያል። በደስታ መጮህ አማረኝ።\nከነደስታዬ አልጋው ላይ ሄጄ ዘፍ አልኩ። ፍራሹ ሰመጠ። አልጋው አቃሰተ።\nማታ ላይ ፊልሞን እና የሃያ አመት ወጣት የሆነው ወንድሙ እራት ይዘውኝ ወጡ።\nነጮች የሚበዙበት ለቅንጦት የቀረበ ቤት መሆኑን ስመለከት ከፋኝ።\n– እኔ ማየት የምፈልገው ሁሉም ሰው የሚሄድበትን ቦታ ነው..እንደዚህ አይነት ቦታ አታምጣኝ አላልኩም? አልኩት\n– ለዛሬ ብቻ ነው…ከነገ ጀምሮ እንዲህ አይነት ቤት አንሄድም አለኝ ፊልሞን። ፊልሞን ጥርት ያለ አማርኛ ቢናገርም ወንድሙ ሳሚ ግን ጆሮውን ቢቆርጡት አይሰማም። ቢነቀንቁት አይናገርም።\nእድሜውን ላገናዘበ አስገራሚ አይደለም። ከሳሚ ጋር በእንግሊዝኛ፣ ከፊልሞን ጋር በአማርኛ፣ ከአስተናጋጆቹ ጋር ( ፊልሞን በይ በይ እያለኝ ) በሚያስቅ ቁርጥርጥ ትግርኛ ሳወራ ዞረብኝ።\nአስመራ ውስጥ ስቆይ አማርኛን በተመለከተ ያገኘሁት ስብጥር አስገራሚ ነበር። አንዳንዶቹ ምንም እንኳን ከአርባ የዘለለ እድሜ ቢኖሩም አማርኛን ጨርሶ አያውቁም። አንዳንዶች ደግሞ ቅኔ መዝረፍ ሲቀራቸው እንደ ውሃ ኩልል የሚል አማርኛ ያወራሉ። ብዙዎቹ ከ25 አመት በታች የሆኑ ልጆች አማርኛ አይችሉም። አንዳንድ በአስራ ቤትና እስከ ሃያ መጨረሻ ያሉ ደግሞ አቀላጥፈው ይናገራሉ። ፊልሞን ይህንን ሁኔታ እንዲያስረዳኝ ስጠይቀው እንዲህ አለኝ።\n‹‹አየሽ ኤርትራ ውስጥ በተለይ አስመራ ውስጥ ሶስት አይነት አማርኛ ተናጋሪዎች አሉ። አምቼ፣ ሰምቼ እና አብይቼ ይባላሉ›› ብሎ ጀመረ።\n‹‹አምቼ ኢትዮጵያ ተወልደው፣ ኢትዮጵያ አድገው፣ ኢትዮጵያ ኖረው ስንጣላ እዚህ የመጡ ናቸው። እነሱ እዛ በመኖራቸው አማርኛ የሚችሉ ናቸው። ሰምቼ የሚባሉት ደግሞ የኢትዮጵያ ቲቪ በተለይ ቃና እያዩ አማርኛን ብዙ ጊዜ በመስማት የቻሉ ናቸው። አብይቼ የሚባሉት ደግሞ ዶክተር አብይን ከመውደዳቸው የተነሳ እሱ የሚለውን ለመስማት አማርኛ መማር የጀመሩ ናቸው…›› ብሎ አስረዳኝ።\nከዚህ በኋላ የተለያዩ ሰዎች ምፅዋም አስመራም በአማርኛ ሲያወሩኝ ይሄኛው አምቼ ነው…ይሄ አብይቼ ነው…ይህች ደግሞ ሰምቼ እያልኩ መቦደን ጀመርኩ።\nእንዴት አደርሽ አስመሪና?\nበነጋታው አስመራን በብርሃን ለማየት ማልጄ ነቃሁ። አስራ ሁለት ሰአት ላይ ካቴድራሉ ደወል ሲደውል ሰማሁ። በኋላ እንደሰማሁት ይሄ ደወል በየሰላሳ ደቂቃው ይደወላል። የአካባቢው አጃቢ ሙዚቃ ነው ማለት ይቻላል። ቁርሴን ሆቴሌ በልቼ ወጣሁ።\nፊልሞንን ሶስት ሰአት ላይ አግኝቼ መደበኛ ጉብኝቴን እስክጀምር አላስችል ብሎኝ መራመድ ጀመርኩ። ካቴድራሉ ደረጃዎች ላይ ብዙ ሰዎች ተቀምጠው አየሁ። ጥቂቶቹ ጋዜጣ ይዘዋል። በኋላ ላይ እንደተነገረኝ በኤርትራ አንድ ለእናቱ የሆነውን ሃዳስ ኤርትራን ነው የሚያነቡት። ሌሎቹ አጠገባቸው ካለ ሰው ጋር ያወራሉ። ሌሎቹ ደግሞ ዝም ብለው አላፊ አግዳሚ ይቃኛሉ።\nያልተለመደ ሆነብኝ። አስፋልቱን ተሻግሬ አንዱ ደረጃ ላይ ተቀምጬ እንደገና አየኋቸው።\nጋዜጣ የሚያነቡ፣ ከሌላ ሰው ጋር የሚያወሩ፣ አላፊ አግዳሚውን የሚቃኙ፣ ዝም ብለው የተቀመጡ እንጂ ብዙ ከተማ እንደተለመደው ስልካቸው ላይ ያቀረቀሩ ሰዎች የሉም። በስተቀኝ ወዳለው የአውቶብስ ፌርማታ ተመለከትኩ። ያው ነው።\nሞባይላቸው ላይ የማያቀረቅሩት ኤርትራ በሞባይል ስልክ ኢንተርኔትን ማቅረብ ስላልጀመረች ነው። እየቆየሁ እንደተረዳሁት አስመራ ለኑሮ ውድ ከተማ ብትሆንም የኢንተርኔት ብርቅነትና ውድነት ግን አቻ የለውም። በከተማው በብቸኝነት ኢንተርኔት አገልግሎት የሚያቅርቡት ተቋማት የኢንተርኔት ካፌዎች ሲሆኑ በቁጥር ብዙ በአገልግሎት ግን ውስን እና ውድ ናቸው። እየተቆራረጠ ጨጓራ ለሚልጥ ኢንተርኔት በሰአት ወደ አርባ ብር ገደማ ያስከፍላሉ።\nየባህር በር ያለው ሃገር ምንም እንኳን በሞባይል ባይሆንም በተገኘ ጊዜ ግን ጀት የሆነ ኢንተርኔት ይኖረዋል የሚለው ግምቴ አፈር የበላው ወይ ከቤተሰብ ለመገናኘት፣ ወይ እንደ ገበቴ ውሃ የሚዋልለውን የሃገሬን ሁኔታ ለመከታተል በሰአት 40 ብር ለኢንተርኔት ካፌዎች ስከፍል ነው። ያም ሆኖ ስልክ ላይ የሚያቀረቅር ህዝብ አለመኖሩ ከተማዋን ሕይወት ሰጥቷታል። ካፌ ስትገቡ ሰው አብሮት ካለው ሰው ጋር ይጫወታል እንጂ ስልኩ ላይ አያቀረቅርም ። ቢራ ይዞ ከወዳጁ ይስቃል እንጂ ስልኩን አስሬ አይነካካም። ከመንገድ ኬክ ቤት ተቀምጦ ኬኩን በሻይ እያማገ ከአልፎ ሂያጅ ውስጥ የሚያውቀውን ሰው አይቶ ና ተቀመጥ እያለ ያግደረድራል እንጂ ከቅርብ ሰው ተነጥሎ ከሩቅ አይገናኝም።\nየሆነ ደስ የሚል..እኛ ያጣነው እነሱ ግን የያዙት ነገር እንዳለ ተሰማኝ። ፌስቡክን ከፍቶ ወሬ የማየት ጉጉቴ ሰቅፎ ቢይዘኝም እፎይታ ግን ተሰማኝ።\nፊልሞን እስኪመጣ ቁጭ ብዬ አላፊ አገዳሚውን ስመለከት ሌላ ነገር አስተዋልኩ። ሁሉም ሰው እቃውን ይዞ ላይ ታች የሚለው በተመሳሳይ ከቃጫ የተሰሩ ከረጢቶች ወይ ደግሞ በተሸለሙ ዘምቢሎች ነው። ዘምቢል ትዝ ይላችኋል?\nፊልሞን ሲመጣ ጠየቅኩት።\n‹‹እዚህ ሃገር ፌስታል ተከልክሏል። አስር አመት ሆኖታል›› አለኝ።\nአስመራን እየወደድኳት ነው። አስመራን በጣም እየወደድኳት ነው።\nክብሮም commented on November 26, 2018\tReply\nብዙ ብዙ ውብና ጣፋጭ ትውስታዎች ኣሏት ኣስመሪና ሽኮር!\nእግዚኣብሄር ይባርክሽ ስለ ውቧ ከተማየ ያየሽውን እውነት በማስነበብሽ\nesubalewchekol6 commented on January 18, 2019\tReply


ቻይና የተገጠመ ሉህ እና ማይክሮፋይበር የአልጋ ልብስ አዘጋጅ አምራቾች እና አቅራቢዎች | ሄፌ ሱፐር ንግድ\nማይክሮፋይበር የተገጠመለት ሉህ ከፍተኛ ጥራት ካለው ቁሳቁስ ተሸምኖ ለሁለቱም ለስላሳ እና ምቾት ሲባል በሁለቱም በኩል በብሩሽ ይታጠባል ፡፡\nቀለም ጠንካራ ቀለም\nየጨርቅ ዓይነት 100% ማይክሮፋይበር\nእንኳን ደህና መጣህ የተስተካከለ ሉህ: ጥልቅ ኪስ ባላቸው ለስላሳ ለስላሳ የተጣጣሙ ወረቀቶቻችን ከፍተኛ ጥራት ያለው የአልጋ ልብስ የመጨረሻውን ያግኙ! ማይክሮፋይበር የተገጠመለት ሉህ ከፍተኛ ጥራት ካለው ቁሳቁስ ተሸምኖ ለሁለቱም ለስላሳ እና ምቾት ሲባል በሁለቱም በኩል በብሩሽ ይታጠባል ፡፡ ክብደቱ ቀላል ፣ ትንፋሽ እና ለንክኪው አሪፍ ነው ፣ በቅንጦት ለስላሳ የኪስ የታጠቁ የመጠን ሉሆች ጥሩ የመኝታ ተሞክሮ ይፈጥራሉ!\nመጠን እና ዝርዝሮች: የተገጠሙ ወረቀቶች እንደ መንትያ ኤክስኤል: የተጣጣሙ ሉህ ልኬቶች 39 "x 80" ፣ ሙሉ-የተጣጣሙ ሉህ ልኬቶች 54 "x 75" ፣ ንግሥት-የተጣጣሙ ሉህ መለኪያዎች 60 "x 80" ፣ ኪንግ: የተጣጣሙ ሉህ መለኪያዎች በብዙ መጠኖች ይገኛሉ 78 "x 80" እና የካሊፎርኒያ ኪንግ: - የተስተካከለ ሉህ መጠን 72 "x 84" ነው። አንድ ጥልቀት ያለው ኪስ ያለው አንድ የመጠን ሉህ ያካትታል ፡፡ አንድ ጥልቅ ኪስ የታጠቀ ሉህ ተካትቷል ፡፡ ጠፍጣፋ ወረቀት ወይም ትራስ መያዣዎችን አያካትቱ ፡፡ የእኛ ጥልቅ የኪስ የታጠቁ ወረቀቶች በጠቅላላው ሉህ ዙሪያ ተጣጣፊ እንዲሁም አራት ተጨማሪ የመለጠጥ ማሰሪያዎችን ይይዛሉ ፣ በእያንዳንዱ ጥግ አንድ ፡፡ ይህ እኩለ ሌሊት ላይ የማይወጣ ወይም የማይንቀሳቀስ ጥብቅ ፣ ደህንነቱ የተጠበቀ የአካል ብቃት ያረጋግጣል። እስከ 14 ”ከፍ ያሉ የሚመጥኑ ፍራሾችን።\nቀላል እንክብካቤ እና ማጽዳት: የታጠቁት ሉሆች በቀዝቃዛ ውሃ ውስጥ ማሽን የሚታጠቡ እና በዝቅተኛ ደረጃ የሚደርቁ ናቸው ፡፡ ማደብዘዝ ፣ መቀባት ፣ መቀነስ እና መጨማደድን የሚቋቋም። ጥልቀት ያለው ኪስ የታጠቁ አንሶላዎች ያለ አንዳች ብረት ከ wrink-free ነፃ ናቸው ፣ እንዲሁም hypoallergenic ፣ ፀረ-ባክቴሪያ ፣ ለአካባቢ ተስማሚ እና ለአቧራ የማይበጁ ናቸው ከመጥፎ እና ከማሽተት የሚቋቋም ፣ የማይክሮፋይበር አልጋችን ስብስብ ለቤት እንስሳት ተስማሚ ፣ ዘላቂ ነው!\nየቀድሞው: የዱቬት ሽፋን ስብስቦች እና ትራሶች እና ማይክሮፋይበር የአልጋ ልብስ ስብስብ እና የንግስት አልጋ ልብስ እና የንጉስ የአልጋ ልብስ ስብስብ\nቀጣይ: የማይክሮፋይበር የአልጋ ልብስ ስብስብ እና የ ‹Disney› ምርት ስም የልጆች የአልጋ ልብስ\nየማይክሮፋይበር አልጋ ልብስ ተዘጋጅቷል\nየቴዲ የአልጋ ልብስ ለ 2-ፒሲዎች የአልጋ ልብስ ወይም ለ 3-ፒሲ ...\nከባድ ክብደት ያለው ቬልቬት ድቬት ሽፋን አዘጋጅ ኮምፎ ይሰጣል ...\nየኮራል የበግ ፀጉር አልባሳት እና የወተት ፍላኔል ዱቬት ...\nበቤት ውስጥ የኤምኤፍ ቴርሞስለስ አልጋ ልብስ\nየማይክሮፋይበር የአልጋ ልብስ ስብስብ እና የልጆች የአልጋ ስብስብ የዲ ...\nየ flannel የበግ ፀጉር አልጋ እና አፅናኝ የአልጋ ስብስቦች\nPEVA የጠረጴዛ ጨርቅ, የኮራል የበግ ፀጉር አልጋ ልብስ, የማይክሮፋይበር አልጋ ልብስ ተዘጋጅቷል, የወጥ ቤት ፎጣ, የጠረጴዛ ሯጭ, ወተት Flannel Duvet ሽፋን,


በ WordPress ውስጥ 404 ስህተቶችን በመፈለግ ፣ በመቆጣጠር እና በማዞር የፍለጋ ደረጃን እንዴት መጨመር እንደሚቻል | Martech Zone\nአዲስ የዎርድፕረስ ጣቢያን በመተግበር አንድ የድርጅት ደንበኛን አሁን እየረዳነው ነው ፡፡ እነሱ ብዙ ቦታ ናቸው ፣ ብዙ ቋንቋ ከቅርብ ዓመታት ወዲህ ፍለጋን በተመለከተ አንዳንድ ደካማ ውጤቶች አግኝተዋል ፡፡ አዲሱን ጣቢያቸውን ለማቀድ ስንሞክር ጥቂት ጉዳዮችን ለይተናል ፡፡\nአሮጌ ሰነዶች - ነበራቸው ባለፉት አስርት ዓመታት ውስጥ በርካታ ጣቢያዎች በጣቢያቸው ዩአርኤል መዋቅር ውስጥ ከሚታየው ልዩነት ጋር። የድሮ ገጽ አገናኞችን ስንሞክር በአዲሱ ጣቢያቸው 404'd ነበሩ ፡፡\nየኋላ አገናኞች - በመጠቀም የጀርባ አገናኝ ኦዲት ስንሠራ ማሾም,\nትርጉም - አብዛኛዎቹ ታዳሚዎቻቸው የሂስፓኒክ ናቸው ፣ ግን ጣቢያቸው በጣቢያው ላይ በእጅ የተተረጎሙ ገጾችን ከማካተት ይልቅ በትርጉም ቁልፍ ላይ ብቻ ይተማመናል ፡፡\nየመጨረሻው ጣቢያቸው ነበር በተያዙባቸው እነሱ ሲሰሩበት የነበረው በሶፍትዌሩ ኤጄንሲ ነው my በእኔ እምነት በመሠረቱ የንግድ ሥራ ባለቤቱን ታግቶ የሚይዝ በጣም ጥላ የሆነ አሠራር ነው ፡፡ ስለዚህ ወደፊት መጓዝ አዲስ ጣቢያን ከባዶ ሙሉ በሙሉ መፍጠር እና ለደንበኛው ትልቅ ወጪን ማመቻቸት አለብን ፡፡\nየአዲሱ ስትራቴጂ ወሳኝ አካል እነዚያን ከላይ የተጠቀሱትን 3 ጉዳዮች መጠቀሙ ነው ፡፡ ለሁሉም የጎደሉ ገጾች (404 ስህተቶች) አቅጣጫ ማዞሪያዎችን ማካተታችንን ማረጋገጥ አለብን እንዲሁም የተተረጎሙ ገጾችን በማከል የብዙ ቋንቋ ተናጋሪ የፍለጋ ተጠቃሚዎቻቸውን ተጠቃሚ ማድረግ እንችላለን ፡፡ በዚህ ጽሑፍ ውስጥ እኔ ላይ ትኩረት አደርጋለሁ 404 የስህተት ጉዳይ - ምክንያቱም የፍለጋ ፕሮግራማቸውን ደረጃ እየጎዳ ነው ፡፡\n404 ስህተቶች ለምን ለ SEO ደረጃ አሰጣጥ መጥፎ ናቸው\nለደንበኞች እና ለንግድ ሥራዎች ማብራሪያዎችን ቀለል ለማድረግ ሁልጊዜ ያንን የፍለጋ ሞተሮች እንዲያውቁ አደርጋለሁ መረጃ ጠቋሚ ገጽን እና በዚያ ገጽ ላይ ባለው ይዘት ከተወሰኑ ቁልፍ ቃላት ጋር ያስተካክሉት። ሆኖም እነሱ ማዕረግ በታዋቂነቱ ላይ የተመሠረተ ገጽ - በተለምዶ በሌሎች ጣቢያዎች ላይ ወደ ኋላ አገናኞች የተተረጎመ።\nስለዚህ years ከዓመታት በፊት በጣቢያዎ ላይ በጥሩ ሁኔታ የተቀመጠ እና ከተለያዩ ምንጮች ጋር የተገናኘ ገጽ እንዳለዎት ያስቡ ፡፡ ከዚያ ያ ገጽ የሚሄድበትን አዲስ ጣቢያ ይገነባሉ። ውጤቱ የፍለጋ ፕሮግራሞች የጀርባ አገናኞችን ሲጎትቱ ወይም በሌላ ጣቢያ ላይ ያለ ተጠቃሚ አገናኙን ጠቅ ሲያደርግ… በጣቢያዎ ላይ 404 ስህተት ያስከትላል ፡፡\nኦህ ያ ለተጠቃሚው ተሞክሮ መጥፎ እና ለፍለጋ ሞተር ተጠቃሚዎች ተሞክሮ መጥፎ ነው። በዚህ ምክንያት የፍለጋ ፕሮግራሙ የኋላ አገናኛውን ችላ በማለት your በመጨረሻም የጣቢያዎን ስልጣን እና ደረጃ ይጥላል።\nመልካም ዜናው ስልጣን ባለው ጣቢያ ላይ የኋላ አገናኞች በእውነቱ አያልቅም! አዳዲስ ጣቢያዎችን ለደንበኞች እንደገነባን እና የድሮ አገናኞችን በትክክል ወደ አዲስ ይዘት እንዳዞርን these እነዚህ ገጾች ወደ የፍለጋ ሞተር የውጤት ገጾች አናት ተመልሰው ሲወጡ ተመልክተናል (SERP).\nበእርስዎ ኦርጋኒክ የፍለጋ ትራፊክ ላይ ያተኮረ ኤጄንሲ ካለዎት (እና እያንዳንዱ የድር ጣቢያ ዲዛይን ኤጀንሲ መሆን አለበት) ወይም ይህንን ሥራ ያልሠራው የ ‹SEO› አማካሪ ካለ በእውነቱ በሙያቸው ቸልተኞች እንደሆኑ አምናለሁ ፡፡ የፍለጋ ሞተሮች ለመግዛት በማሰብ ለሚመለከታቸው ዕድሎች ከፍተኛ የትራፊክ ምንጭ ሆነው ይቀጥላሉ ፡፡\nስለዚህ ፣ በዚያ your ጣቢያዎን እንደገና ዲዛይን ካደረጉ ፣ ኦዲት እያደረጉ እና ትራፊክዎን ወደ አዲስ ገጾች በትክክል እንደሚያዞሩ ያረጋግጡ ፡፡ እና ፣ ጣቢያዎን እንደገና ዲዛይን ካላደረጉ አሁንም 404 ገጾችዎን እየተከታተሉ በትክክል ማዛወር አለብዎት!\nማስታወሻ ወደ አዲስ ጣቢያ የማይፈልሱ ከሆነ 5 ገጾችን በቀላሉ ለመቆጣጠር እና አቅጣጫ ለማስያዝ በዚህ ሂደት ላይ በቀጥታ ወደ ደረጃ 404 መዝለል ይችላሉ ፡፡\nደረጃ 1: የአሁኑ ጣቢያ ኦዲት ቅድመ-ማስጀመር\nሁሉንም ወቅታዊ ሀብቶች ያውርዱ - ይህንን የማደርገው በታላቅ የ OSX መተግበሪያ በተጠራው ነው SiteSucker.\nየሁሉም ወቅታዊ ዩ.አር.ኤል.ዎች ዝርዝር ያግኙ - ይህንን አደርጋለሁ ሹራብ እንቁራሪት.\nየሁሉም የጀርባ አገናኞች ዝርዝር ያግኙ - በመጠቀም ማሾም.\nአሁን ፣ አሁን ባለው ጣቢያቸው ላይ እያንዳንዱ ንብረት እና እያንዳንዱ ገጽ አለኝ ፡፡ ይህ እያንዳንዳቸውን ሀብቶች በአዲሱ ጣቢያ ላይ ወደ አዲሱ ዱካዎች (በትክክል ማዛወር ከፈለጉ) በትክክል እንዳስቀምጥ ያደርገኛል ፡፡\nደረጃ 2 የቅድመ-ጅምር እቅድ የጣቢያው ተዋረድ ፣ ተንሸራታቾች እና ገጾች\nቀጣዩ እርምጃ ትክክለኛውን ይዘታቸውን ኦዲት ማድረግ እና እንዴት ማቃለል እና መገንባት እንደምንችል መለየት ነው ሀ የይዘት ቤተ-መጽሐፍት ያ በአዲሱ ጣቢያ ላይ በደንብ የተዋቀረ እና የተደራጀ ነው ፡፡ ደራሲዎቼ እና ዲዛይነሮቼ የሚሠሩበት በኋላ ላይ የምጠናቀቀው የማረጋገጫ ዝርዝር እንዲኖረኝ አብዛኛውን ጊዜ ባዶ ገጾችን በተዘጋጀ የ WordPress ምሳሌ ውስጥ እገነባለሁ ፡፡\nሁሉንም አስፈላጊ ይዘቶች መኖሬን ማረጋገጥ ቀላል ይሆንልኛል እናም በአሮጌው ጣቢያ ላይ ከነበረው አዲስ ጣቢያ ምንም የሚጎድል ነገር ስለሌለ ረቂቅ ገጾቹን እንደገና ለመሙላት የድሮውን የአሁኑን ዩ.አር.ኤል.ዎች እና ንብረቶች መገምገም እችላለሁ።\nደረጃ 3: የድሮ ዩ.አር.ኤል.ዎችን ወደ አዲስ ዩ.አር.ኤል.ዎች ቅድመ-ማስጀመር\nየዩ.አር.ኤልን መዋቅር ቀለል ማድረግ እና ገጹን ለማቆየት እና አጭጮቹን አጭር እና ቀላል ለማድረግ ከሞከርን እኛ እናደርጋለን። ማዞሪያዎች አንዳንድ ባለሥልጣናትን ያጣሉ ተብለው በሚታሰቡበት ጊዜ noticed የእነሱ አመቻችነቶች የተሻሉ ተሳትፎን እንደሚያሳድጉ ባለፉት ዓመታት አስተውያለሁ ፡፡ ከእንግዲህ አልፈራም ከፍተኛ ደረጃ ያለው ገጽ ያዛውሩ ትርጉም በሚሰጥበት ጊዜ ወደ አዲስ ዩ.አር.ኤል. ይህንን በተመን ሉህ ውስጥ ያድርጉ!\nደረጃ 4: አስመጪዎችን ማስተላለፍን ቀድመው ያስጀምሩ\nበደረጃ 3 ውስጥ ያለውን የተመን ሉህ በመጠቀም አሁን ያለው ዩ.አር.ኤል. (ያለ ጎራ) እና አዲሱን ዩአርኤል (ከጎራ ጋር) ቀለል ያለ ሰንጠረዥን እፈጥራለሁ ፡፡ እነዚህን ማዞሪያዎች በ ውስጥ አስገባለሁ ደረጃ የሂሳብ SEO ፕለጊን አዲሱን ጣቢያ ከመጀመርዎ በፊት ፡፡ የደረጃ ሒሳብ እ.ኤ.አ. ምርጥ የዎርድፕረስ ተሰኪ ለኢኢሶ ፣ በእኔ አስተያየት ፡፡ የጎን ማስታወሻ you're እርስዎ ከሆኑ እንኳን ይህ ሂደት ሊከናወን ይችላል (እና መደረግ አለበት) ጣቢያውን ወደ አዲስ ጎራ ማዛወር.\nደረጃ 5: 404 ዎችን ያስጀምሩ እና ይቆጣጠሩ\nሁሉንም ደረጃዎች እስከ አሁን ካከናወኑ አዲሱን ጣቢያ ፣ ሁሉንም ማዞሪያዎች በ ውስጥ ፣ ሁሉንም ይዘቶች አግኝተዋል እና ለመጀመር ዝግጁ ነዎት። ሥራዎ ገና አላበቃም two ሁለት የተለያዩ መሣሪያዎችን የሚጠቀሙ ማናቸውንም 404 ገጾችን ለመለየት አዲሱን ጣቢያ መከታተል አለብዎት ፡፡\nየ Google ፍለጋ መሥሪያ - አዲሱ ጣቢያ እንደተጀመረ የ XML የጣቢያ ካርታውን ለማስገባት እና ከአንድ ቀን በኋላ ተመልሰው ለመመርመር ወይም በአዲሱ ጣቢያ ላይ ችግሮች ካሉ ለማየት ይፈልጋሉ ፡፡\nየደረጃ ሒሳብ SEO ፕለጊን 404 ሞኒተር - ይህ ጣቢያ ሲያስጀምሩ ብቻ ሳይሆን ብዙ ጊዜ ሊጠቀሙበት የሚገባ መሳሪያ ነው ፡፡ በደረጃ ሂሳብ ዳሽቦርድ ውስጥ ማንቃት ያስፈልግዎታል።\nእንደ ምሳሌ ፣ ለብዙ-ስፍራ የሚሆን ጣቢያ ከፍተናል የሜዲኬይድ ሽፋን ባላቸው ልጆች ላይ የተካነ የጥርስ ሀኪም. ያልተሸፈኑ የጀርባ አገናኞች ከነበሩባቸው አንዱ ገጽ ላይ አንድ መጣጥፍ ነበር ፣ የህፃን ጥርስ 101. ያለው ጣቢያ መጣጥፉ አልነበረውም ፡፡ ዌይባክ ማሽኑ የተቀነጨበ ጽሑፍ ብቻ ነበረው ፡፡ ስለዚህ አዲሱን ጣቢያ በጀመርን ጊዜ ከድሮው ዩ.አር.ኤል. ወደ አዲሱ የሚወስዱ አቅጣጫዎችን የያዘ አጠቃላይ ጽሑፍ ፣ ኢንፎግራፊክ እና ማህበራዊ ግራፊክስ እንዳለን አረጋግጠናል ፡፡\nልክ ጣቢያውን እንደጀመርን ፣ አቅጣጫ የማስያዝ ትራፊክ አሁን ከእነዚያ አሮጌ ዩአርኤሎች ወደ አዲሱ ገጽ እንደሚሄድ አየን! ገጹ እንዲሁ ጥሩ ጥሩ ትራፊክ እና ደረጃን መምረጥ ጀመረ ፡፡ ቢሆንም አልተጠናቀቀም ፡፡\n404 ሞኒተሩን በምንመረምርበት ጊዜ በ 404 ገጾች ላይ የሚያርፉ “የህፃን ጥርስ” ያላቸው በርካታ ዩ.አር.ኤል.ዎችን አገኘን ፡፡ የማዞሪያውን በርካታ ትክክለኛ ዱካዎች ወደ አዲሱ ገጽ አክለናል። የጎን ማስታወሻ a እኛ ልንጠቀምበት እንችላለን መደበኛ አገላለጽ ሁሉንም ዩአርኤሎች ለመያዝ ግን ለመጀመር ጠንቃቆች ነን ፡፡\nከላይ ያለው ቅጽበታዊ ገጽ እይታ በእውነቱ የደረጃ ማትሪክስዎን የመመደብ ችሎታን ያጠቃልላል ፡፡ እኛ ደግሞ የብዙ ሂሳብ መርሃግብሮችን ስለሚደግፍ ከደረጃ ሂሳብ ፕሮ ጋር ሄድን ፡፡\nአሁን ገጹ ከተጀመረ በአንድ ሳምንት ጊዜ ውስጥ በአዲሱ ጣቢያ ላይ እጅግ በጣም የተዘዋወሩ የእነሱ # 8 ገጽ ነው ፡፡ እናም ማንም ሰው በመጣ ቁጥር ለብዙ ዓመታት እዚያ 404 ገጽ ነበር! በድር ላይ የነበሩትን የቆዩ አገናኞችን በአግባቡ ወደ ጣቢያቸው በትክክል ስለማስተላለፍ እና ክትትል ካላደረግን ሊገኝ የማይችል ትልቅ ያመለጠ አጋጣሚ ነበር ፡፡\nደረጃ ሂሳብ እንዲሁ 404 ስህተቶችን ስለማስተካከል በጣም ዝርዝር ጽሑፍ እንዲያነቡ እመክራለሁ ፡፡\nየደረጃ ሒሳብ-404 ስህተቶችን እንዴት ማስተካከል እንደሚቻል\nመለያዎች: 404404 ስህተቶችኦዲትጣቢያ መጎተትgoogle የፍለጋ መቆጣጠሪያአቅጣጫዎችን ያስመጡየካርታ ዩ.አር.ኤል.ኦርጋኒክ ደረጃየደረጃ የሂሳብ ተሰኪደረጃ የሂሳብ ስደረጃ የሂሳብ ስዎ ተሰኪየደረጃ አሰጣጥመምሪያዎች ይልካሉየሚጮህ እንቁራሪትየፍለጋ ደረጃsemrushሲኢኦየደረጃ ደረጃዎችእባብጣቢያ መጥባሻየጣቢያ ጠላፊየዎርድፕረስ


May 15, 2018 - EthioExplorer.com\nበመተከል አማሮች እየታረዱ ነው (ሙሉቀን ተስፋው)\nይህ ከዚህ በታች የምትመለከቱት አሰቃቂ ምስል የ14 ዓመት ልጅ የሆነው የአበጠር ወርቁ ነው፡፡ አበጠር ወርቁ በመተከል ዞን ድባጤ ወረዳ ትናንት ግንቦት 6 ቀን 2010 ዓም የጉምዝ ጎሳ አባለት ዐይኑን አፍርጠው ብልቱን ቆርጠው ወስደውታል፡፡ ከአንገቱ በላይ ያለው አካሉ ተበጣጥሷል፡፡ አበጠር ወርቁ…\nብሔረተኝነትን እኛ አማሮች አልጀመርነውም፤ የምንቋጨው ግን ይመስላል።\nየ1960ዎቹ ትውልድ ንጉሳዊውን ስርዓት በመታገል ያነሳቸው የነበሩት የለውጥ ጥያቄዎች በዋነኛነት የሚቀመሩት ኤርትራን ከኢትዮጵያ የመገንጠል ስውር አደረጃጀትና ተልእኮ በነበራቸው ኢትዮጵያ ጠል ግለሰቦች እንደነበር ታሪክ ቁልጭ አድርጎ አሳይቶናል ። እነዚህ ስውር እጆች ከንጉሳዊ ስርአቱ መውደቅ በኋላም የኢትዮጵያ ፖለቲካ የፊት መስመር ተሰላፊ ሆነው…\nየአማራ ህዝብ ከአገሩ ከኢትዮጵያ መፈናቀል እንዴት ጀመረ፣ ለምንስ ይፈናቀላል ….?\nየአማራ ህዝብ ከአገሩ ከኢትዮጵያ መፈናቀል እንዴት ጀመረ፣ ለምንስ ይፈናቀላል ….? (የዜና ምንጮች -አዲስ አድማስ፣ ፍኖት_ለነፃነት ጋዜጣ ፣መኢአድ) =>> በቤሻንጉል ጉምዝ ክልል በአማራ ብሔር ተወላጆች ላይ ብሔር ተኮር ማፈናቀል: በጅጅጋ እና በአፋርም የቀጠለ ሲሆን በመላው አገሪቱ አማርኛ ተናጋሪ (አማራውን) እርስቱን በመንጠቅ…\nአዎ፤ አውሮፓዊው ቅኝ ገዢ ጣሊያን አድዋ ላይ ድል ሆኗል በ1888 ዓ/ም። በኢትዮጵያና ኢትዮጵያን በሚወክለው ቀስተ ደመናዊ ሠንደቅ ዓላማዋ ላይ ግን ከትውልድ የዘለለ ቂም ቋጥሮ የደማ ልቡን በመዳፉ ደግፎ በተቆረጠው ቋንጃው እያነከሰ አንድ እግሩን ኤርትራ ላይ ልብና ሌላ እግሩን ጣሊያን –…\n(ሚኪ አምሐራ) ብአዴን (በረከት) ያጠፋቸዉ ሰወች እና ህወሃት 2008 ላይ ለሁለት ሳምንት ስዉር እስር ቤት ያሰረዉ የብአዴን ማእከላዊ ኮሚቴ አባል፡፡ ብአዴን ግለሰብ እንጅ ድርጅት አይደለም፡፡ ————————— 1. መላኩ ፈንታ፡፡ መላኩ ፈንታ በግፍ ነዉ የታሰረዉ፡፡ የዛሬ 5 አመት ገደማ የአማራ ህዝብ…\nዐማራ ብሔርተኝነት ጽንሠትና ዉልደት መዳረሻ ዳራዉ!\n(Emrawit Adis Jember) ዐማራ ብሔርተኝነት ጽንሠትና ዉልደት መዳረሻ ዳራዉ! 1. ዐቢይ መነሻ ምክንያት ከሌላዉ የኢትዮጵያ ሕዝብ ጋር በወንድማማችነትና በአንድነት ተሰናስሎና ተገምዶ ሃገርን በክብር ደሙ ዋጅቶ ከነሥፍሯና ከነክብሯ ያቆየና በታሪክ ሂደት ውስጥ ከሌሎች ሕዝቦች ጋር በመሆን ሃገርና ሕዝብ የክብር ግርማ ሞገስን…\nየሞቱ ፍልስጤማውያን ቁጥር 58 ደረሰ\n(ኢሳት ዲሲ–ግንቦት 7/2010) ዩናይትድ ስቴትስ ኦፍ አሜሪካ ኤምባሲዋን ወደ ኢየሩሳሌም ናዛወሯን ተከትሎ በተነሳው ተቃውሞ የሞቱ ፍልስጤማውያን ቁጥር 58 ደረሰ። በተቃውሞው ጉዳት የደረሰባቸው ፍልስጤማውያን ቁጥርም 2ሺ 700 ደርሷል። በተቃውሞው ሳቢያ ተጨማሪ ዕልቂት እናዳይፈጠር ስጋት ደቅኗል። ፍልስጤማውያን ምስራቃዊው የኢየሩሳሌም ክፍል የነገዋ የፍልስጤም…\nየኢንደስትሪያል ዞን ሰራተኞች የስራ ማቆም አድማ መቱ\n(ኢሳት ዲሲ–ግንቦት 7/2010)በአዲስ አበባ ቦሌ ለሚ ኢንዱስትሪያል ዞን በሚገኙ ፋብሪካዎች የሚሰሩ ሰራተኞች የስራ ማቆም አድማ መምታታቸው ተገለጸ። አድማ በመምታታቸው ከመንግስት በኩል ማስፈራሪያና ዛቻ እየደረሰባቸው ነው። ፋይል በሌላ በኩል የጎንደር ዩኒቨርሲቲ መምህራንና ሰራተኞች ደሞዝ ሳይከፈላቸው ከአንድ ወር በላይ እንደሆናቸው ተገልጿል ።…\nበቦሌ ለሚ የኢንዱስትሪ ዞን የሚሰሩ ሰራተኞች የስራ ማቆም አድማ አደረጉ\nበቦሌ ለሚ የኢንዱስትሪ ዞን የሚሰሩ ሰራተኞች የስራ ማቆም አድማ አደረጉ (ኢሳት ዜና ግንቦት 07 ቀን 2010 ዓ/ም) በአዲስ አበባ በቦሌ ለሚ ኢንዱስትሪ ፓርክ የሚሰሩ ሰራተኞች የሚከፈላቸው ክፍያ ከስራው ክብደት ጋር የማይመጣጠን መሆኑን በመግለጽ የስራ ማቆም አድማ ጀምረዋል። ሰራተኞቹ በስራቸው መጠን…\nበጠምባሮ ዞን 10 መምህራን ቆስለው ሆስፒታል ሲገቡ በርካቶች ደግሞ ታሰሩ (ኢሳት ዜና ግንቦት 07 ቀን 2010 ዓ/ም) በደቡብ ክልል በከምባታ ጠምባሮ ዞን የሚገኙ መምህራን ለልማት በሚል ያለፍላጎታቸው ከወር ደሞዛቸው ላይ መቆረጡን በመቃወማቸው 10 መምህራን በፖሊሶች ድብደባ ተፈጽሞባቸው ሆስፒታል ሲገቡ፣ 20…\nዶክተር ፍቅሩ ማሩ ከእስር ተለቀቁ\n(ኢሳት ዲሲ–ግንቦት 7/2010)የልብ ቀዶ ሕክምና ባለሙያው ዶክተር ፍቅሩ ማሩ ከእስር ተለቀቁ። የ66 አመት እድሜ ያላቸው ስዊዲናዊውው ትውልደ ኢትዮጵያዊ ዶክተር ፍቅሩ ማሩ ከ5 አመታት እስር በኋላ ከቃሊቲ ወህኒ ቤት ወጥተዋል። በቅሊንጦ ቃጠሎ በግድያ ወንጀል ተከሰው ከነበሩት 38 ሰዎች ክሳቸው እንዲነሳ ሲወሰን…\nበባለስልጣናት የውጭ አካውንቶች ላይ ምርመራ እየተደረገ መሆኑን ዶ/ር አብይ ተናገሩ\nበባለስልጣናት የውጭ አካውንቶች ላይ ምርመራ እየተደረገ መሆኑን ዶ/ር አብይ ተናገሩ (ኢሳት ዜና ግንቦት 07 ቀን 2010 ዓ/ም) ጠ/ሚኒስትር አብይ አህመድ በጠቅላይ ሚኒስትር ጽህፈት ቤት ለተሰበሰቡ የተለያዩ የመንግስት ከፍተኛ የሥራ ኃላፊዎች በአሰራራቸው ዙሪያ በሰጡት መግለጫ በውጭ አገራት ባንኮች የባንክ ሂሳብ ደብተር…\nዶ/ር ፍቀሩ ማሩና ጨምሮ የተወሰኑ እሰረኞች ተፈቱ\nዶ/ር ፍቀሩ ማሩና ጨምሮ የተወሰኑ እሰረኞች ተፈቱ (ኢሳት ዜና ግንቦት 07 ቀን 2010 ዓ/ም) በእነ መቶ አለቃ ማስረሻ ሰጤ ከቂሊንጦ ቃጠሎ ጋር በተያያዘ ክሳቸው የተነሳላቸው የህክምና ባለሙያውን ዶ/ር ፍቅሩ ማሩን ጨምሮ፣ አቶ አግባው ሰጠኝ፣ አቶ ሲሳይ ባቱ፣ ፋሲል አለማየሁ እና…\nየባለስልጣናት አካውንቶች ላይ ምርመራ እየተደረገ ነው\n(ኢሳት ዲሲ–ግንቦት 7 /2010) በውጭ አገራት ባንኮች አካውንት ያላቸው ባለስልጣናት በአካውንቶቻቸው ላይ ምርመራ እየተደረገ መሆኑን ጠቅላይ ሚኒስትር ዶክተር አብይ አህመድ ገለጹ። ዶክተር አብይ አህመድ በጽህፈት ቤታቸው ለተሰበሰቡ የተለያዩ የመንግስት ከፍተኛ የሥራ ኃላፊዎች በስራዎቻቸው ዙሪያ ገለጻና ማሳሰቢያ ሰጥተዋል ። ጠቅላይ ሚኒስትር…\n(ኢሳት ዲሲ–ግንቦት 7/2010)አቶ ስብሃት ነጋን ጨምሮ 5 የሕወሃት እና የኢሕአዴግ አመራር የነበሩ ባለስልጣናት ከመንግስት ሓላፊነታቸው በጡረታ ተገለሉ። በጠቅላይ ሚኒስትር ትዕዛዝ በጡረታ ከተገለሉት ባለስልጣናት መካከል ዶ/ር ካሱ ኢላላን ጨምሮ ሁለቱ ከፖሊሲ ምርምር እና ጥናት ማዕከል መሆኑን ለመረዳት ተችሏል። የብሮድካስት ባለስልጣን ዋና…


ገድለ ቅዱሳን | yetewahedobet\nየመጀመርያ መጽሐፉን ጽፎ እንደ ጨረሰ ጠፍቶበት እንደ ነበር ገድሉይተርካል፡፡ በቤቱ ውስጥ የነበሩትን መጻሕፍት ሁሉ እያገላበጠ ቢፈልገውምሊያገኘው አልቻለም፡፡ አንድ ቀን በቤተ ክርስቲያን ሌሊት በአገልግሎት ላይእያለ እመቤታችን ተገልጣ “ለምን አስቀድመህ ሳትነግረኝ ጻፍክ?” ስትልጠየቀችው፡፡ እርሱም «አንቺን ደስ ያሰኘሁ መሰሎኝ ነውና ይቅር በይኝ» ሲልመለሰላት፡፡ ከዚህ በኋላ የድርሰት ሥራውን ፈቅዳለት ተሠወረችው፡፡ “ወሶቤሃበርሃ ልቡ ከመ ፀሐይ ወሐተወ ውስተ ኅሊናሁ ባሕረየ መለኮት፤ ወነጸረ ኩሎኅቡአት – ከዚህ በኋላ ልቡ በራለት፣ ኅሊናውም ነገረ መለኮትን ዐወቀ፡፡የተሠወረውንም ሁሉ ተመለከተ” ይላል ገደሉ፡፡\nየመጀመርያው ድርሰቱ አርጋኖን የተሰኘውና በቅኔ ስለ እመቤታችን ቅድስትድንግል ማርያም የሚያመሰግነው መጽሐፉ ነው፡፡ ስለ አርጋኖን ድርሰቱ ገድሉበሚከተለው መንገድ ይገልጠዋል “ወሰመዮ በሠለስቱ አስማት ዘውእቶሙአርጋኖነ ውዳሴ፣ ወመሰንቆ መዝሙር ወእንዚራ ስብሐት – በሦስት ስሞችምሰየማቸው እነርሱም አርጋኖነ ውዳሴ፣ መሰንቆ መዝሙርና እንዚራ ስብሐት ይባላሉ፡፡”\nከእነዚህ አይሁድ መካከል አንዱ ከክርስቲያኖች ጋር በነገረ ሃይማኖትለመከራከር ጥሪ አቀረበ፡፡ “ክርስቲያኖች ከረቱኝ ወደነርሱ ሃይማኖት እገባለሁእኔ ከረታኋቸውም ወደኔ ሃይማኖት ይገባሉ” ሲል ነገሩን ጥብቅ አደረገው፡፡ ዐፄዳዊት ይህን ጉዳይ ሲሰማ በጣም ስለ ተናደደ ሊቃነ ካህናቱን፣ ንቡራነ እዱንናየመጻሕፍት ዐዋቂዎችን ሁሉ ከየሀገሩ እንዲሰባሰቡ አዘዘ፡፡ አይሁዳዊው በአንድወገን መምህራኑ በአንድ ወገን ሆነው ክርክሩን ጀመሩ፡፡ የመጀ መርያው እድልየተሰጠው ለአይሁዳዊው በመሆኑ ቀጥሎ ያለውን ጥያቄ አቀረበ፡- “እናንተየእግዚአብሔር ልጅ ነው የምትሉት ይሄ ክርስቶስ እውነት የእግዚአብሔር ልጅከሆነ፣ ወደ ቢታንያ በመጣ ጊዜ አልዓዛር የተቀበረበትን ቦታ ሳያውቅ ቀርቶ’አልዓዛርን የት ቀበራችሁት?” ብሎ እንደ ጠየቀ በወንጌላችሁ ተጽፏል፡፡ ለዚህመልስ ስጡኝ፣እኔንም ከመጽሐፈ ኦሪቴ ጠቅሳችሁ ጠይቁኝ?” ሲል የመከራከርያነጥቡን አቀረበ፡፡\nኮራ ቅዱስ ገብርኤል ታቦቱ የሚያርፍበት አንድ ትልቅ ግራር ከቤተክርስትያኑ ብዙም ሳይርቅ ነበር፡፡ አካባቢው ላይ ያለው ሙስሊም ማህበረሰብ ግራር እንጨት ቆርጦ ፤ እንጨቱን አክስሎ(ከሰል አድርጎ) ፤ ገበያ በማውጣት በመሸጥና ገቢውን ለኑሮ ቀዳዳ ማዋል የተለመደ ነው፡፡ ሶስት ወጣቶች አንድ ቀን ይነሱና ፡፡ የቅዱስ ገብርኤል ታቦት ማረፊያን ግራር ካቆረጥን ይላሉ፡፡ አስበውታል….. ለጥምቀት አዲስ አበባ ያሉ ታቦቶችን ለመሸኝት የሚወጣውን ህዝብ ታቦታቱን ማረፊያቸው አድርሰው ወደቤታቸው ይመለሳሉ፡፡ እነዚህ ክርስትያኖች ግን ቢበዛ ቢበዛ 35 ሆነው ነው ታቦቱን ማደሪያው ግራሩ ጋር የሚያደርሱት ፤ 4ኪሎ የሚገኝውን የቅዱስ ገብርኤልን ታቦት ወደ ጃል-ሜዳ ሲሸኝ በ10ሺህዎች የሚቆጠሩ ህፃናት፤ ወጣቶች ፤ አባቶች ምዕመን ከፊት በሰንበት ተማሪዎች በዝማሬ፤ ከኋላ በካህናት ታጅቦ ማደሪያው ይደርሳል፡፡ ኮራ ቅዱስ ገብርኤልን ግን 35 የማይበልጡ ምዕመኖች አጅበውት ነው ማደሪያው ጋር የሚያደርሱት፡፡ አዛው ድንኳን ይጣላል ያድራል በሚቀጥለው ቀን እየዘመሩ ታቦቱን ወደ ማደሪያው ይመልሳሉ፡፡ ይህን ግራር ነው ሶስት ሙስሊሞች ካልቆረጥን ያሉት፡፡ ክርስትያቹ ‹‹ ይህ የቅዱስ ገብርኤል ማደሪያ ግራር ነው አትቁረጡብን ቦታው የኛ ነው ››ሲሏቸው ‹‹እረ እባካችሁ በፈጣሪያችሁ ይህ ግራር ለረዥም ጊዜ የቅዱስ ገብርኤልን ታቦት የምናሳርፍበት ቦታ ነው አትቁረጡብን›› ብለው ቢለምኗቸው ፤ ቢያስለምኗቸው ልመናቸውን የሚሰማ ጆሮ አልነበራቸውም፡፡ ‹‹ማነው ይህን ቦታ ለናንተ የሰጣችሁ እኛ ሀገር መጥታችሁ ቤተክርስትያን ሰርታችሁ ፤ እኛው ሀገር እየኖራችሁ ፤ የእኛ ነው ትላላችሁ እንዴ›› በማለት በቁጣ በማስፈራሪያ በዛቻ መለሱላቸው ለያዥ ለገናዥ አስቸገሩ፡፡ ‹‹ለመስማትም እንቢ አሉ፥ ›› መጽሐፈ ነህምያ 9፤7 ፡፡በሙስሊም አባቶች ተው ቢባሉ እነዚህ ሰዎች ግን ሊሰሞ አልፈለጉም ‹‹አንገታቸውንም አደንደኑ፥›› መጽሐፈ ነህምያ 9፤7 ፡፡ ‹‹በቃ ተዋቸው በግራር እንጨት አማካኝነት ሌላ ነገር ውስጥ ከምንገባ ይቁረጡት›› አሏቸው ፡፡ይህን ሲሏቸው ነገሩን ማጠፊያ ቦታ ጠፍቷቸው ነበር፡፡ ክርስትያኖቹ በጣም እያዘኑ ከእግዚአብሔር በቀር ታዳጊ ጌታ ፤ ከረድኤቱም በቀር ሰግደድ ያለ ቦታ ፤ ከሃይማኖት የበለጠ ጋሻ ፤ ከእርሱም ውጪ የበለጠ አምባ፤ መጠጊያ ፤ እንደሌላቸው አውቀው ‹‹ቅዱስ ገብርኤል ይፋረዳቸው›› ብለው አልቅሰው አይናቸው እያየ ግራሩን በረዥም መጋዝ መቁረጡን ተያያዙት፡፡ እዛው በአካባቢው ያሉት ክርስትያኖች ስለ ነገሩ አለቀሱ ፤ እንደ ራሄል እንባቸውን ወደ ላይ ረጩት፡፡ የደብሩ አስተዳዳሪም ለምዕመናኑ እንዲህ አሏቸው፡፡ ‹‹ጌታእግዚአብሔርም ከፊት ሁሉ እንባን ያብሳል›› ትንቢተ ኢሳይያስ 25፤8 እግዚአብሔር ይህን እንባችንን የሚያብስበት ጊዜ ሩቅ አይሆንም ብለው አፅናኗቸው ፡፡ ይህን ነግረውን ሳይጨርሱ ሁላችንም ላይ የሀዘን ስሜት ይነበብብን ነበር ፡፡\nስንት ቤተክርስትያኖች በበረሀ ላይ በእንደዚህ አይነት ሁኔታ ላይ እንደሚኖሩ ለአንድ ጊዜ እንኳን አስበን አናውቅም ፡፡ እኛ ከተማ ላይ የምንኖር ምዕመናኖች የገጠሪቱን ቤተክርስትያን ጧፍ እጣን የቤቱ መገልገያዎችን የማሟላት ግዴታው አለብን፡፡ ስንቶቻችን ነን ግሸን ማርያም፤ አክሱም ፅዮን ፤ ቁልቢ ገብርኤልስንሔድ መንገድ ላይ ያሉትን ቤተክርስትያኖች ጧፍና እጣን የምንሰጠው? ለአንዲት ደቂቃ እንኳን ያሉበትን ሁኔታ የምናስታውሰው? ችግራቸው ችግራችን መስሎ የሚታየን ? በየገጠሩ ስንሔድ እንደ ኮራ ገብርኤል በረሀ ላይ ያሉ ምዕመኖች የአፅራረ ቤተክርስትያን ተቋቁመው ሲኖሩ ፤ ካህናት ደግሞ ቅዳሴ ለመቀደስ ጧፍና እጣን በጣም ይቸገራሉ :: እዚህው አካባቢ የሚገኝ የፃድቁ አባታችን የአቡነ ገብረመንፈስ ቅዱስ ቤ/ን አንዲት ጧፍ በቅዳሴ ሰዓት አጥተው በጋዝ ብርሀን(ኩራዝ) ወንጌል እንደተነበበ ሲነግሩን በጣም ነው ያዘነው፡፡ ምን ያህል ችግር እንዳለባቸው ለመረዳት ብዙ ነጋሪ አያሻም፡፡ ችግራቸው አንዲት ጧፍ እስከማጣት ይደርሳል፡፡ አንዲት ጧፍ 1ብር ናት ይችም ለካ የምትቸግርበት ጊዜ አለ? የእነዚህን ቤተክርስትያኖች ችግር የእኛ ችግር አድርገን በመውሰድ የአቅማችንን ብንረዳቸው መልሱን ከእግዚአብሔር እናገኝዋለን፡፡\nቦታውን ሄደን ማየት እንፈልጋለን ቤተክርስትያኖቹንም መርዳት እንፈልጋለን ለምትሉ ሰዎች 0913-833532 (የቦርደዴ አቡነገብረመንፈስ ቅዱስ ቤተክርስትያ አስተዳዳሪ ስልክ ነው )፡፡ ይህን ስልክ በመጠቀም በእሳቸው አማካኝነት በበረሀ አካባቢውየሚገኙትን የኮራ ገብርኤል፤ የሚካኤልን ፤የቦርደዴ የአቡነ ገብረመንፈስ ቅዱስን ፤ የኪዳነ ምህረትን አብያተክርስትያናትንበጧፍ በእጣን በቤተክርስትያ መገልገያዎች መርዳት ይችላሉ ፡፡\nግንቦት 27:– የአባ ሳሙኤል ዘደብረ ወገግ ፍልሰተ አጽም\nጥር 7 እና ሐምሌ 7:– የአሰቦት ስላሴ አመታዊ ክብረ በአል\nእንደ እግዚአብሔር መልካም ፍቃድ መፃፍ ጀመርኩ እንጂ አልጨረስኩም በቦርደዴ አቡነ ገብረመንፈስ ቅዱስ ቤተክርስትያንታሪክና የተደረጉ ገቢረ ተአምራትን ደግሞ ቀጥዬ ለናንተው ለመፃፍ የእግዚአብሔር መልካም ፍቃድ ይሁንልኝ፡፡\n“ምንጭ: አንድ አድርገን የጡመራ መድረክ”


ጥላቻ ቀድሞ የሚገለው ማንን ነው? የምንጠላውን ወይስ እኛን? (በሚስጥረ አደራው)\nከዚህ ቀደም ታላቋ አሜሪካ በዘር ጉዳይ መታመሷ የዓለም መገናኛዎች ቀኑን ሙሉ እያወሩ የሰነበቱበት እርዕስ ነበር። ምንም እንኳን በዘር ላይ የተመሰረተ ጥላቻ የነበረ ቢሆንም። በወቅቱ ግን ይህንን ጥላቻ ከአሸለበበት የቀሰቀሰው አጋጣሚ ስለተከሰተ ነበር፤ የእይንዳንዱን ሰው የተደበቀ ስሜት ሊያወጣው የቻለው። በየዜና ጣቢያው ሲወሩ ከነበሩት ዜናዎች፤ ፉከራዎችና ምኞቶች ሁሉ ሃሳቤን የሰረቀው ነገር ግን ሌላ ነበር።\nእንደሚታወቀው የአሜሪካኖች ዋናው ችግራቸው በጥቁሮችና በነጮች መካከል ያለው የዘር ልዩነት ነው። ይህም በተለይ የነጮችን የበላይነት በሚያራምዱ ጥቂት በማይባሉ ሰዎች የሚቆሰቆስ እሳት ነው። የሚገርመው ግን ይህ የዘር ልዩነት እሳት የሚነሳው፤ በእያንዳንዱ ግለሰብ ልብ ውስጥ በተቀጣጠለች ትንሽዬ ፍም ነው። እኔም ሰሞኑን ጥያቄ የሆነብኝ ይህ “ፍም” እንዴት ልባችን ውስጥ ገባ? የሚለው ነው። ነገሮች በአገር እና በማህበረሰብ ደረጃ ከመታየታቸው በፊት በግለሰብ ደረጃ መቃኘት አለባቸው ብዬ አምናለው። ምክንያቱም አገር ማለት “እኔ” እና “እኔ” ሲደመር ማለት ስለሆነ፤ የችግሮች ሁሉ እሳት መነሻው ግለሰብ ነው ብለን መደምደም እንችላለን።\nጥላቻ ከፍቅር ይበልጥ ጉልበትን የሚጠይቅ ስሜት ነው። ፍቅርን በቁልቁለት፤ ጥላቻን በዳገት መመሰል ይቻላል። ፍቅር የሰው ልጅ ተፈጥሮ ስለሆነ፤ ምንም ጉልበት የማይጠይቅ በቀላሉ የምንጓዘው መንገድ ነው። ጥላቻ ግን በጉልበት የተሞላ፤ በፍርሃት የሚገፋ ከባድ ተራራ ነው። ምንም እንኳን ጥላቻ እጅግ የቆሸሸ ነገር ቢሆንም፤ የሰውን ልጅ ልብ ግን ፈጽሞ ሊያመነችክ እንደማይችል የሚያሳይ ታሪክ ላውጋችሁ። አመታትን ያስቆጠረ ጥላቻ፤ በፈጣሪ ሃይል ብቻም ሳይሆን በተራ ሰው ትንሽ ፍቅር የሚረታ ነገር መሆኑን ይህ ታሪክ በእርግጠኝነት ያሳያል።\nጆኒ ሊ ኬሪ ይባላል፤ በወጣትነቱ ነበር የነጮችን የበላይነት ያራምድ የነበረውን የጥላቻ ቡድን ኬኬኬን (KKK) የተቀላቀለው። በአንደበቱ እንደተናገረው ውስጡ በጥላቻ የተሞላ እረፍት የለሽ ሰው ነበር። ሲበዛ ጥቁሮችን ይጠላል፤ ጥቁሮችን ብቻም ሳይሆን ነጭ ያለሆነ ማንኛውንም ሰው ይጸየፋል። ጆኒ ኬኬኬን ከተቀላቀለ በኋላ እንደሱ በጥላቻ ከተሞሉ ሰዎች ጋር በመሆን ሌሎችን በመመልመል፤ ከተራ አባልነት ወደ መሪነት አደገ። በየሚዲያዎች እየቀረበም የቆመለትን የጥላቻ አላማ ሲሰብክ እና ሲያራምድ ቆየ።\nበ1979 እ.ኤ.አ ጆኒ ለአንድ የሬድዮ ጣቢያ ክርክር እንዲያደርግ ተጋበዘ። ክርክሩ የተደረገው እሱ የነጮችን የጥላቻ ቡድን ደግፎ፤ ዌድ ዋትስ የተባለ ጥቁር አሜሪካዊ ደግሞ የጥቁሮችን መብት ብቻም ሳይሆን የመላ ሰውን እኩልነት ወክሎ ነበር። በነገራችን ላይ ዌድ ዋትስ የማሪቲን ሉተር ኪንግ የቅርብ ጓደኛ ከመሆኑም በላይ ለጥቁሮች ነጻነት በተደረገው ትግል ከፍተኛ አስተዋጽዎ አበርክቷል። በእለቱ የሆነውንና በጆኒ አንደበት የተነገረውን እነሆ\n“የጠበቅኩት፤ የአፍሪካ ልብስ የለበሰ፤ ጸጉሩ የተንጨባረረ ጥቁርን ነበር፤ “ነጮች ይውደሙ” የሚል ትቢተኛ ጥቁር። ነገር ግን ዌድ ዋትስ ሲገባ፤ ሱፍ ለብሶ በእጁ ደግሞ መጽሐፍ ቅዱስ ይዟል። እጁን ዘርግቶ ሲጨብጠኝ፤ የኬኬኬን ህግ የጣስኩኝ መሰለኝ። በኬኬኬ ህግ መሰረት አንድ ነጭ ጥቁርን ከነካ ይበከላል። የጨበጥኩበትን እጅ ስመለከት ዌድ ዋትስ ‘”አይዞህ ጥቁርነቴ አይለቅም” ሲል አሾፈብኝ። ቀጥሎም “ምንም ብታደርግ እኔ አንተን እንድጠላህ አታደርገኝም” አለኝ። ከዛን ቀን ጀምሮ ብዙ ጥቃቶችን አድርገንበታል። ለምሳሌ ከጥቂት አመታት በኋላ ቤተክርስቲያኑን አቃጠልንበት። ቤተክርስቲያኑን ከማቃጠላችን በፊት ዋትስን በብዙ ፈትነነው ነበር። ምላሽ ግን አላገኘንም። ቤቱን በቆሻሻ እንሞላዋለን፤ ነጩን ልብሳችንን (የኬኬኬ አባላት የሚለብሱትን) ለብሰን ቤቱ ሄደን አስፈራርተነዋል፤ በስልክ በአካል ብዙ ብለነዋል እሱ ግን በቀልድ ከመመለስ በቀር ምንም አይለንም ነበር። ከዛ ሁሉ በኋላ ቤተክርስቲያኑን አቃጠልነበት። ሌላው ቢቀር ቤተክርስቲያኑን አቃጥለንበት በስልክ ደውዬ ድምጼን በመቀየር “ከዚህ በኋላ ብትፈራና ብትጠነቀቅ ይሻልሃል” ፤ ስለው ያወቀኝ በቀላሉ ነበር “ሀይ ጆኒ፤ ጊዜ ወስደህ ስለደወልክልኝ አመሰግናለው፤ እኔም ፈጣሪም እንወድሃለን” ነበር ያለኝ። ግራ ገባኝ፤ ሰው እንዴት ይህን ያህል ዘመን ጥላቻን በፍቅር ይመልሳል? በመጨረሻ አንድ አጋጣሚ ተከሰተ፤ በወቅቱ ጥቁሮች ነጮች ምግብ ቤት እንዲመገቡ ቢፈቀድም፤ እንደኔ አይነት ነጮች ግን እናስፈራራቸው ነበር፤ ታዲያ አንድ ቀን ዌድ ዋትስ የሆነ ምግብ ቤት ሲገባ አየንና እኔና ጓደኞቼ ተከትለነው ገባን። ዋትስ ዶሮ አዝዞ ሊበላ ተቀምጦ ነበር፤ እኔም ወደሱ ሄድኩና “ስማ ይህ ምግብ ቤት የነጮች ብቻ ነው ፤ ከዚህ ውጣ እምቢ ካልክ ግን አንድ ነገር ቃል ልግባልህ ፤ የቀረበልህን ዶሮ ምን እንደምታደርገው አይሃለው፤ እኔም አንተን ልክ እንደዛው ነው የማደርግህ፤ (ከበላኸው እበላሃለው ማለቱ ነው) ይሄኔ ዌድ ዋትስ ዶሮውን አነሳና ሳመው (ከሳምኩት ትስመኛለህ ማለቱ ነው)፤ ምግብ ቤቱ ውስጥ የነበሩት ሰዎች ነጮችን ጨምሮ በሳቅ ሞቱ፤ ከዛን ቀን ጀምሮ ይህ አንድ ግለሰብ እኛን ሁሉ እንዳሸነፈን ተረዳው፤ እሱን ማሳደዱን ተውነው፤ አሸነፈን” ሲል ለተለያዩ ሚድያዎች ቃሉን በተደጋጋሚ ሰጥቷል።\nየጆኒ በጥላቻ የተሞላ ህይወት ከአመታት በኋላ ተለውጦ ነበር። የእሱን የለውጥ ሂደት ማንሳቱ አሁን አይቻለንም፤እረጅም ስለሆነ። ነገር ግን ጆኒ ዌድ ዋትስን “ የኬኬኬን ቡድን ያሸነፈ ብቸኛው ጥቁር፤ ምክንያቱም አይምሮውን እና ልቡን ስለተጠቀመ” ሲል ይገልጸዋል። የጆኒ ሊ ህይወት በራሱ አስገራሚ ነው። ከዛ የጥላቻ ህይወት ወጥቶ በአለም አገራት እየዞረ ፍቅርን ሰብኳል። ብዙ በጥላቻ መንችከው የነበሩ ልቦችን ከራሱ ህይወት በመነሳት አጥቧል። ጥላቻ የሚገድለው ጠይውን እንጂ ተጠይውን አለመሆኑን መስክሯል። የሚገርመው ከብዙ ጊዜ በኋላ ሲያሰቃየው እና ሲያንገላታው የነበረውን ዌድ ዋትስን አግኝቶ ይቅርታ በመጠየቅ፤ አመታትን የዘለቀ ጓደኝነት መመስረት ችሎ ነበር። ዌድ ዋትስ ሲሞትም በጆኒ እቅፍ ውስጥ ነበር፤ የመጨረሻ ቃሉም “የማርቲን ሉተርኪንግ ህልም እንዳይሞት አደራ” የሚል እንደነበር ጆኒ ተናግሯል። አደራውን ለመፈጸምም እሱም ህይወቱ እስከምታልፍ ጊዜ ድረስ ፍቅርን ሲሰብክ ኖሯል።\nጥላቻ በሽታ ነው፤ ምንም ጥያቄ የሌለው በሽታ። ይህ የዘር ጥላቻ ግን በማህበረሰብ ደረጃ የሚስፋፋው፤ ግለሰቦች የራሳችንን በሽታ መታከም ስላቃተን ነው። ያለንበት ግዜ ያስፈራል፤ የኔ ዘር የበላይ፤የሚለው አስተሳሰብ፤ ከፍርሃት የሚመጣ ካልታከመ የሚገድል አስከፊ በሽታ ነው። ግን ምንም ያህል ቆሻሻ ነገር ቢሆንም ፤ የሰውን ልብ ሊያመነችክ አይችልም፤ የይቅርታ ጠብታ በቀላሉ ስለሚያጥበው። አንዳንዴ እኮ ካስተዋልነው በአገር ስም፤ በሃይማኖት ስም፤ በዘር ስም ጥላቻን ስንደግፍ የቆምነው ለሃይማኖታችን፤ ለዘራችን እንዲሁም ለአገራችን ሳይሆን፤ ግላዊ ምክንያቶቻችን ለጠነሰሱት ከንቱ የጥላቻ አጀንዳ ነው። በእርግጠኝነት እዚህ አለም ላይ ጥላቻ የፈታው ችግር የለም፤ ታዲያ ለምን? ጥላቻ አሁንም ድረስ ስር ሰዶ ቤተ እምነታችንን፤ ዘራችንን እንዲሁም አገራችንን የሚያመሰው፤ እያንዳንዳችን በሽታችንን መታከመ ስላቃተን ነው። ቢሆንም ግን ተስፋ አለ፤ እንደ ዌድ ዋትስ አይነት ሰዎች አንድ ሆነው ሺዎችን ባያሸንፉ ኖሮ ምን ይውጠን ነበር?\nእንደው የአለሙ ሰላምም ይቅር፤ የአገሩም አንድነት ይቆይ፤ ሰው ለገዛ ሰላሙ ካሰበ ጥላቻን ማስወገድ ግድ ይለዋል፤ አሲድ በአንድ እቃ ውስጥ ብዙ ሲቆይ መዝምዞ የሚጨርሰው የተቀመጠበትን እቃ ነው፤ ጥላቻም እንደዚሁ፤ የተቀመጠበትን ልብ ገዝግዞ ይጨርሳል እንጂ፤ የምንጠላው ሰውማ ምን ይሆናል? የሚጠላ ልብ ፈጽሞ ደስታን ሊያስተናግድ አይቻለውም፤ ምናልባት ለገዛ እራሳችን ሰላም ስንል ፍቅርን ብንለምድ ይበጀናል እንጂ፤ አገርማ የሰው ድምር ብቻ እኮ ናት። ጥላቻ ሰው መግደሉ አይቀርም፤ ቀድሞ የሚሞተው ግን የጠላው እንጂ የተጠላው አይደለም።